പ്രാദേശികവാദികളുടെ പൊള്ളയായ അവകാശവാദം - Boolokam\nHome Columns Criticism പ്രാദേശികവാദികളുടെ പൊള്ളയായ അവകാശവാദം\nപ്രാദേശികവാദികളുടെ പൊള്ളയായ അവകാശവാദം\nദേശീയ പൗരത്വ രജിസ്റ്റര് വലിയ വിവാദത്തിനും ആശങ്കയ്ക്കും ഇടവരുത്തിയിരിക്കുന്ന പശ്ചാത്തലത്തില് അതിന്റെ പിന്നിലെ ഗൂഢലക്ഷ്യങ്ങള് തിരിച്ചറിയുന്നതിനായി എസ്‌യുസിഐ കമ്മ്യണിസ്റ്റ് കേന്ദ്ര മുഖപത്രം ‘പ്രോലിറ്റേറിയന് ഇറ’ 2018 മാര്‍ച്ച് 15 ലക്കം പ്രസിദ്ധീകരിച്ച ലേഖനത്തിന്റെ പരിഭാഷ\nഒടുവില്, സുപീംകോടതിയുടെ നിര്‍ദ്ദേശപ്രകാരം ആസാമിലെ ദേശീയ പൗരത്വ രജിസ്റ്ററിന്റെ ആദ്യ കരട് 2017 ഡിസംബര് 31ന് പുറത്തിറക്കിയിരിക്കുന്നു. സുപ്രീംകോടതിയുടെ മേല്‍നോട്ടത്തില് രജിസ്റ്റര് ജനറല് ഓഫ് ഇന്ത്യയാണ് മൂന്നുവര്‍ഷം നീണ്ട പ്രക്രിയയിലൂടെ ഇത് പുതുക്കിയത്. പേര് ചേര്‍ക്കാന് അപേക്ഷ നല്‍കിയ 3.29കോടി ആളുകളില്‍നിന്ന് 1.9കോടി മാത്രം ഉള്‍പ്പെടുത്തി 1.39 കോടി ആളുകളെ തഴഞ്ഞു. മത-ഭാഷാ ന്യൂനപക്ഷങ്ങളില്‍പ്പെട്ടവരാണ് ഇതില് ബഹുഭൂരിപക്ഷവും. ആസാമീസ് സംസാരിക്കുന്നവരും ഉത്തര ആസാം മേഖലയിലുള്ളവരുമായ 90 ശതമാനത്തോളംപേര് ലിസ്റ്റില് ഇടംപിടിച്ചപ്പോള്, മദ്ധ്യ-ദക്ഷിണ ആസാമില് അത് 40 ശതമാനത്തില് താഴെ മാത്രമാണ്. ബംഗാളി സംസാരിക്കുന്നവര് ഭൂരിപക്ഷമുള്ള ബാരക് താഴ്‌വരയിലാണ് ഇത് ഏറ്റവും കുറവ്. എംഎല്‍എമാര്, എംപിമാര്, മുന് എംഎല്‍എമാര്, മുന് എംപിമാര്, സര്‍ക്കാര് ഉദ്യോഗസ്ഥര്, സൈനികര് തുടങ്ങി ന്യൂനപക്ഷവിഭാഗങ്ങളില്‍പെട്ട പ്രമുഖര് പോലും പുറംതള്ളപ്പെട്ടിരിക്കുന്നു. ആരും ഖേദിക്കണ്ടെന്നും ലിസ്റ്റ് വരുമ്പോള് യഥാര്‍ത്ഥ പൗരന്മാരൊക്കെ അതില് ഉണ്ടാകുമെന്നുമായിരുന്നു അധികാരികള് പറഞ്ഞിരുന്നത്. എന്നാല് കേന്ദ്രാനുമതിയോടെ 85 കമ്പനി അര്‍ദ്ധ സൈനികവിഭാഗങ്ങളെ നിയോഗിച്ചുകൊണ്ട് അസംതൃപ്തരായ ജനങ്ങളെ കൈകാര്യം ചെയ്യാനുള്ള തയ്യാറെടുപ്പാണ് സംസ്ഥാനസര്‍ക്കാര് നടത്തിയത്. ലക്ഷക്കണക്കിന് ആളുകള് പരിഭ്രാന്തരായി കഴിയുമ്പോള് ബിജെപി മുഖ്യമന്ത്രി പ്രഖ്യാപിച്ചത് ലിസ്റ്റില് ഇല്ലാത്തവരെയെല്ലാം വിദേശികളായി കണക്കാക്കുമെന്നും അവര്‍ക്ക് വോട്ടവകാശമോ മറ്റ് പൗരാവകാശങ്ങളോ ഉണ്ടായിരിക്കുകയില്ലെന്നും ഭക്ഷണം, പാര്‍പ്പിടം, തൊഴില് എന്നിവയ്ക്കുമാത്രമേ അവകാശമുണ്ടായിരിക്കൂ എന്നുമാണ്. ദീര്‍ഘകാലമായി ജനങ്ങളെ മത-ഭാഷാ പരിഗണനകളുടെ അടിസ്ഥാനത്തില് വിഭജിക്കാന് ശ്രമിക്കുന്ന കടുത്ത പ്രാദേശികവാദ ശക്തികളെ പ്രീണിപ്പിച്ചുകൊണ്ടുള്ള സര്‍ക്കാരിന്റെ ഈ നടപടി, മുതലാളിത്തവ്യവസ്ഥ സൃഷ്ടിക്കുന്ന നീറുന്ന ജീവിതപ്രശ്‌നങ്ങള് ഉന്നയിച്ചുകൊണ്ടുള്ള ജനങ്ങളുടെ യോജിച്ച മുന്നേറ്റങ്ങളെ തകര്‍ക്കാന് ഉന്നംവച്ചുള്ളത് തന്നെയാണ്.\nആസാമില് മാത്രം എന്തുകൊണ്ട് പൗരത്വം പുതുക്കല്\n1955ലെ പൗരത്വനിയമത്തിന്റെ വകുപ്പ് 18(4) പ്രകാരം ദേശീയ പൗരത്വ രജിസ്റ്റര് തയ്യാറാക്കാന് വ്യവസ്ഥയുണ്ട്. സെന്‍സസ് തയ്യാറാക്കുന്നതുപോലെ മുഴുവന് വീടുകളും സന്ദര്‍ശിച്ച് എല്ലാ യഥാര്‍ത്ഥ പൗരന്‍മാരെയും ഉള്‍പ്പെടുത്തിയാണ് ഇത് ചെയ്യേണ്ടത്. എന്നാല്, ആസാമില് 1951ല് ഒരു രജിസ്റ്റര് തയ്യാറാക്കിയതല്ലാതെ ഇന്ത്യയില് ഒരിടത്തും ഇതുണ്ടായിട്ടില്ല. ആസാമില് ലക്ഷക്കണക്കിന് വിദേശികള് നുഴഞ്ഞുകയറി താമസിക്കുന്നു എന്നു പറഞ്ഞുകൊണ്ടാണ് പാര്‍ലമെന്റിനെ മറികടന്ന്, ഒരു സര്‍ക്കാര് ഉത്തരവിലൂടെ 4-ാം ഉപവകുപ്പ് ഭേദഗതിചെയ്ത് 4എ ഉള്‍പ്പെടുത്തിയത്. ഭരണഘടനപ്രകാരം ഇതിന് പാര്‍ലമെന്റിന്റെ അംഗീകാരം വേണ്ടതാണ്. എന്നാല് ഇവിടെ ഗൂഢോദ്ദേശത്തോടെ ഭരണഘടനയെ അട്ടിമറിച്ചിരിക്കുന്നു. എന്നുമാത്രമല്ല, വീടുകളില് ചെന്ന് ആളുകളെ ഉള്‍പ്പെടുത്തുന്നതിന് പകരം എല്ലാവരും അപേക്ഷ നല്‍കണം എന്ന നിബന്ധനയും ഏര്‍പ്പെടുത്തിയിരിക്കുന്നു. രണ്ട് രേഖകളെ ആധാരമാക്കിയാകും ലിസ്റ്റ് തയ്യാറാക്കുക എന്നും പ്രഖ്യാപിച്ചു. ഒന്ന്, 1951ലെ പൗരത്വരജിസ്റ്റര്, രണ്ട്, 1971 മാര്‍ച്ച് 25നുമുമ്പുള്ള ഏതെങ്കിലും വോട്ടേഴ്‌സ് ലിസ്റ്റ്. ആസാമിലെ എല്ലാ ജില്ലകളിലും ഈ രേഖകള് നിലവിലില്ല. 1951ലെ ലിസ്റ്റിലുള്ള പലരും മരിച്ചുകഴിഞ്ഞു. ഇവരുമായുള്ള ബന്ധം എങ്ങനെയാണ് ഒരാള് തെളിയിക്കുക? ലിസ്റ്റ് തയ്യാറാക്കുന്ന ഘട്ടത്തില്‍തന്നെ നമ്മുടെ പാര്‍ട്ടി ഈ ബുദ്ധിമുട്ടുകള് ചൂട്ടിക്കാണിച്ചിരുന്നു. എന്നാല് അഖില ആസാം സ്റ്റുഡന്റ്‌സ് യൂണിയന് (ആസു) പോലുള്ള സങ്കുചിത ശക്തികളെ തൃപ്തിപ്പെടുത്താന് ഇറങ്ങിത്തിരിച്ചിരിക്കുന്ന കേന്ദ്രസംസ്ഥാന സര്‍ക്കാരുകള് അത് കേട്ടതായി ഭാവിച്ചില്ല. ലോകത്തൊരിടത്തും കേട്ടുകേള്‍വിപോലുമില്ലാത്ത അസംബന്ധനിര്‍ദ്ദേശങ്ങള്‍പോലും അവര് ഉള്‍പ്പെടുത്തി.\nവിഷയം കൂടുതല് വ്യക്തമാക്കുന്നതിനായി അല്‍പം ചരിത്രം പരിശോധിക്കാം. ആസാമിലെ അവിടുത്തെ ഗോല്‍പാറ ജില്ല ബ്രിട്ടീഷ് ഭരണകാലത്ത് അവിഭക്ത ബംഗാളിന്റെ ഭാഗമായിരുന്നു. ഇപ്പോഴത്തെ ദൂബ്രി, ഗോല്‍പാറ, കോക്‌രാജ്പൂര്, ബോരഗൈഗാവോ, ബക്ഷ തുടങ്ങിയ ജില്ലകളും മറ്റുചില പ്രദേശങ്ങളും ഇതില് ഉള്‍പ്പെട്ടിരുന്നു. 1912ല് ആണ് അവിഭക്ത ഗോല്‍പാറ ജില്ലയും സില്‍ഹത് ജില്ലയും ആസാമില് ഉള്‍പ്പെടുത്തിയത്. അന്ന് മുസ്ലീം വിഭാഗത്തില്‍പെട്ട ദരിദ്ര ഭൂരഹിത കര്‍ഷകര് വന്‍തോതില് അവിഭക്ത ബംഗാളില്‍നിന്ന് മറ്റുജില്ലകളിലേയ്ക്കും മറ്റ് സംസ്ഥാനങ്ങളിലേയ്ക്കും വന്ന് താമസിച്ചിട്ടുണ്ട്. എല്ലാം ബ്രിട്ടീഷ് ഇന്ത്യയ്ക്കുള്ളില്‍തന്നെ ആയിരുന്നതിനാല് ഇതിനെ കുടിയേറ്റമായി കാണാനാകില്ല, അത് അസംബന്ധമാണ്. ഒരു രാജ്യത്തുനിന്ന് മറ്റൊന്നിലേയ്ക്ക് മാറി സ്ഥിരതാമസം നടത്തുന്നവരെയെ കുടിയേറ്റക്കാരായി കാണാനാകൂ. അദ്ധ്വാനശീലരായ ഈ കര്‍ഷകര് അവിഭക്ത ഗോല്‍പാറ ജില്ലയിലേയ്ക്ക് വരുന്നത് അന്ന് അവിടുത്തെ ജന്മിമാര് പ്രോത്സാഹിപ്പിച്ചിരുന്നു. കൃഷി ചെയ്യാതെ കിടന്ന പ്രദേശങ്ങള് കൃഷിക്കളങ്ങളാക്കി മാറ്റുന്നതിനുവേണ്ടിയായിരുന്നു ഇത്. മുസ്ലീംവിഭാഗത്തില്‍പ്പെട്ട, ബംഗാളി സംസാരിക്കുന്ന ഇവര് കഠിനാദ്ധ്വാനം ചെയ്ത് തരിശുഭൂമികളും ചതുപ്പു നിലങ്ങളുമൊക്കെ കൃഷിയിടങ്ങളാക്കി. ആസാമീസ് സംസാരിക്കുന്ന സാധാരണ ജനങ്ങള് അവരെ ഹൃദയംഗമമായി സ്വീകരിച്ച് ഒരുമയോടെ കഴിഞ്ഞു. സില്‍ഹത് ജില്ലയും ആസാമിനോട് ചേര്‍ത്തെങ്കിലും വിഭജനത്തെത്തുടര്‍ന്ന് അത് കിഴക്കന് പാകിസ്ഥാന്റെ ഭാഗമായി. അന്ന് വലിയൊരു വിഭാഗം ഹിന്ദുക്കള് സില്‍ഹത് വിട്ട് ആസാമിലേയ്ക്ക് വന്നു. ഇന്ന്, പ്രാദേശികവാദികള് 70ലക്ഷത്തോളംവരുന്ന ബംഗാളി സംസാരിക്കുന്ന ഇവരെ ‘വിദേശ ബംഗ്ലാദേശികള്’ എന്ന് മുദ്രകുത്തിക്കൊണ്ട് നാടുകടത്താന് ശ്രമിക്കുകയാണ്. വിചിത്രമായ ഉപാധികള് വച്ചുകൊണ്ട് ആസാമില് ഒരു പൗരത്വരജിസ്റ്റര് തയ്യാറാക്കാന് തുനിഞ്ഞിരിക്കുന്നത് ഈ പശ്ചാത്തലത്തില് ആണ്.\nആസാം വടുക്കുകിഴക്കന് മേഖലയില് ഭൂമിശാസ്ത്രപരമായും സാംസ്‌കാരികമായും ഏറെ പ്രത്യേകതകളുള്ള ഒരു സംസ്ഥാനമാണ്. സ്വാതന്ത്ര്യാനന്തരം സങ്കുചിത പ്രാദേശികവാദം ശക്തിപ്പെടുകയും ന്യൂനപക്ഷങ്ങള്‍ക്കുമേല് ആസാമീസ് ഭാഷയും സംസ്‌കാരവും അടിച്ചേല്‍പ്പിക്കാന് ശ്രമിക്കുകയും ചെയ്തപ്പോള് അവര് എതിര്‍ത്തു. അവര് ആസാമില്‍നിന്ന് വേറിട്ടുപോകണം എന്ന ആവശ്യമുയര്‍ത്തി. അങ്ങനെയാണ് നാഗാലാന്റ്, മിസോറാം, മേഘാലയ എന്നീ സംസ്ഥാനങ്ങള് ആസാമിനെ വിഭജിച്ച് രൂപം നല്‍കിയത്. എന്നുമാത്രമല്ല, ആസാമീസ് ഭാഷയും സംസ്‌കാരവും അടിച്ചേല്‍പ്പിക്കാന് ശ്രമിച്ചതുമൂലം ചില വിഭാഗങ്ങള് ആസാംകാരല്ലെന്ന നിലപാട് സ്വീകരിക്കുകയും പ്രത്യേക നിലനില്‍പ്പ് ആവശ്യപ്പെടുകയും ചെയ്തിട്ടുണ്ട്. 1961ല് ഇത്തരത്തിലുള്ള അടിച്ചേല്‍പ്പിക്കല് ബാരക് താഴ്‌വരയില് നടന്നപ്പോള് ബംഗാളി സംസാരിക്കുന്നവര് ഭൂരിപക്ഷമുള്ള അവിടെ വലിയ പ്രക്ഷോഭം ഉണ്ടായി. 11 പേര് വെടിവയ്പില് മരിച്ചു. ഒടുവില് ഗവണ്‍മെന്റ് ഉത്തരവ് പിന്‍വലിച്ച് ബംഗാളി ഔദ്യോഗിക ഭാഷയായി നിലനിര്‍ത്തേണ്ടിവന്നു.\nസാമൂഹ്യ-രാഷ്ട്രീയ- സാംസ്‌കാരിക പശ്ചാത്തലം\nഇന്ത്യയുടെ ഒരു ചെറിയ പതിപ്പ് എന്നാണ് ആസാം അറിയപ്പെടുന്നത്. അവിടുത്തെ സാമൂഹ്യ-സാമ്പത്തിക-രാഷ്ട്രീയ -സാംസ്‌കാരിക സാഹചര്യം ഏതാണ്ട് രാജ്യത്തിന്റെ ഇതര ഭാഗങ്ങളിലേതുപോലെതന്നെയാണ്.\nലോകമുതലാളിത്തം പിന്തിരിപ്പനായി തീര്‍ന്ന ശേഷമാണ് ഇന്ത്യയില് സ്വാതന്ത്ര്യ സമരം ശക്തിപ്പെടുന്നത്. അതുകൊണ്ടാണ് ഇന്ത്യന് മുതലാളിവര്‍ഗ്ഗം, സ്വാതന്ത്ര്യസമരം കൊടുമ്പിരിക്കൊണ്ടിരിക്കുമ്പോഴും മതപരമായ ആശയങ്ങളോടും പിന്തിരിപ്പനും വിഭാഗീയവുമായ ജന്മിത്ത ആശയങ്ങളുമായും സന്ധിമനോഭാവം പുലര്‍ത്തിയത്. അതുകൊണ്ടുതന്നെ സമൂഹത്തിന്റെ ജനാധിപത്യവത്ക്കരണം അപൂര്‍ണ്ണമായി. തത്ഫലമായി ജാതി, മതം, ഭാഷ, വംശം തുടങ്ങിയവയുടെയൊക്കെ പേരിലുള്ള വിഭാഗീതയതകള് നിലനിന്നു. ഹിന്ദുവെന്നും മുസ്ലീം എന്നുമുള്ള ബോധം, ഉയര്‍ന്ന ജാതി-താഴ്ന്ന ജാതി മനോഭാവം, ആസാംകാരും ബംഗാളികളുമെന്ന വേര്‍തിരിവ് തുടങ്ങിയവയുടെ രൂപത്തില് അത് തുടര്‍ന്നു. ഇതേക്കുറിച്ച് സഖാവ് ശിബ്ദാസ്‌ഘോഷ് ഇപ്രകാരം നിരീക്ഷിക്കുന്നു. ‘രാഷ്ട്രീയമായി ഇന്ത്യ ഒരു സ്വതന്ത്രരാജ്യമായെങ്കിലും സാംസ്‌കാരികമായി അത് വിഭജിതമായി നിലകൊണ്ടു.’ സ്വാതന്ത്ര്യസമരം ഉയര്‍ന്ന സാംസ്‌കാരിക-നൈതിക മൂല്യങ്ങളുടെ അടിത്തറയില് ശക്തവും ഏകോപിതവുമായി മുന്നേറിയിരുന്നുവെങ്കില് ഈ ദുഃസ്ഥിതി വരില്ലായിരുന്നു. സ്വാതന്ത്ര്യാനന്തരമാകട്ടെ ഈ വിഭാഗീയതകള് പരിഹരിക്കാന് ശ്രമിക്കുന്നതിന് പകരം ഇടുങ്ങിയ വര്‍ഗ്ഗതാല്‍പര്യം മുന്‍നിര്‍ത്തി മുതലാളിത്ത ഭരണാധികാരികള് അതിനെയെല്ലാം പ്രോത്സാഹിപ്പിക്കുകയും ഊട്ടിവളര്‍ത്തുകയുമാണ് ഉണ്ടായത്. ഈ വിഭജനങ്ങളുടെ പേരില് ജനങ്ങളെ അവര് ഭ്രാതൃഹത്യകളിലേയ്ക്ക് തള്ളിവിടുകയും ചെയ്യുന്നു. ചൂഷിതരുടെ അനൈക്യം മുതലാളിത്തവാഴ്ച സുഗമമാക്കുമല്ലോ. അന്ന് ആസാമില് സ്വാധീനം ഉണ്ടായിരുന്ന സിപിഐ, സിപിഐ(എം), ആര്‍സിപിഐ പോലുള്ള ഇടത് എന്നവകാശപ്പെട്ട പാര്‍ട്ടികള് ഈ സങ്കുചിത പ്രാദേശിക വാദത്തിന്റെ അപകടം തിരിച്ചറിഞ്ഞില്ല എന്നുമാത്രമല്ല തെരഞ്ഞെടുപ്പ് നേട്ടം മുന്‍നിര്‍ത്തി അതിന് സ്വയം വിധേയമാകുക കൂടി ചെയ്തു.\nആസാമിലെ സാമ്പത്തിക രാഷ്ട്രീയ സാഹചര്യം ഇന്ത്യയുടെ ഇതരഭാഗങ്ങളില് നിന്ന് ഒട്ടും വ്യത്യസ്തമല്ല\nമുതലാളിത്ത ഇന്ത്യയെ ഗ്രസിച്ചിട്ടുള്ള വ്യാധികളായ തൊഴിലില്ലായ്മ, വിലക്കയറ്റം, വിദ്യാഭ്യാസത്തിന്റെയും ആരോഗ്യപരിപാലനത്തിന്റെയും പരാധീനത, കര്‍ഷകരുടെ ദുരിതങ്ങള്, വ്യവസായവത്ക്കരണത്തിന്റെ അപര്യാപ്തത, തൊഴില്‍നഷ്ടം, അഴിമതി, സാംസ്‌കാരിക അധഃപതനം തുടങ്ങിയവയൊക്കെ ആസാമിനെയും വെറുതെവിട്ടില്ല. പ്രകൃതിവിഭവങ്ങളും വിലകുറഞ്ഞ അദ്ധ്വാനവും ലഭ്യമാണെങ്കിലും സ്വതന്ത്ര ഇന്ത്യ 70വര്‍ഷം പിന്നിട്ടിട്ടും മൂന്ന് എണ്ണശുദ്ധീകരണ ശാലകളല്ലാതെ കാര്യമായ വ്യവസായങ്ങളൊന്നും ആരംഭിച്ചിട്ടില്ല. ജനങ്ങളുടെ സമരത്തെത്തുടര്‍ന്നാണ് മൂന്ന് പേപ്പര് മില്ലുകള് സ്ഥാപിച്ചത്. മൂന്നും ഇപ്പോള് അടഞ്ഞുകിടക്കുന്നു. ബ്രിട്ടീഷുകാരുടെ കാലത്ത് ആരംഭിച്ച തീപ്പെട്ടി കമ്പനിയും അടഞ്ഞു. അന്നത്തെ തേയില തോട്ടങ്ങളും നിശ്ചലമായിക്കൊണ്ടിരിക്കുകയാണ്. തൊഴിലാളികള് തെരുവിലെറിയപ്പെടുന്നു. ബ്രിട്ടീഷ് ഭരണകാലത്ത് മറ്റ് സംസ്ഥാനങ്ങളെ അപേക്ഷിച്ച് മെച്ചപ്പെട്ട ജീവിത നിലവാരം ഉണ്ടായിരുന്നു ഇവിടെ. ഇന്ന് സാധാണക്കാരുടെ സ്ഥിതി ദയനീയമാണ്. ഭൂരഹിതകര്‍ഷകര് ബ്രിട്ടീഷ് ഇന്ത്യയില് ഉണ്ടായിരുന്നില്ല. ഇന്ന് അവരുടെ എണ്ണം പെരുകുകയാണ്, പണമില്ലാത്തതിനാല് കര്‍ഷകര് കൃഷിചെയ്യുന്നില്ല. കാര്‍ഷികോല്‍പ്പാദനം ഇടിയുകയാണ്. ഭക്ഷ്യസ്വയംപര്യാപ്തതയുണ്ടായിരുന്ന ആസാം ഇന്ന് നെല്ലും ഗോതമ്പുമൊക്കെ ഇറക്കുമതി ചെയ്യുന്നു. മരണാസന്ന മുതലാളിത്തമാണ് എല്ലാത്തിനും കാരണം. വിഭാഗീയ ചിന്താഗതികള് നിരന്തരം വളര്‍ത്തിയെടുക്കുന്നതുമൂലം ജനങ്ങള്‍ക്ക് യോജിച്ചുനിന്ന് ജീവിത പ്രശ്‌നങ്ങള്‍ക്ക് എന്തെങ്കിലും പരിഹാരം ഉണ്ടാക്കാന്‍വേണ്ടി പൊരുതാനാകുന്നില്ല. സാമൂഹ്യ അന്തരീക്ഷവും അടിക്കടി വഷളാകുന്നു. മറുവശത്ത് സങ്കുചിത പ്രാദേശിക വാദശക്തികള് ജനങ്ങളുടെ അസംതൃപ്തി മുതലെടുത്ത് അവരെ വഴി തെറ്റിക്കുന്നു. ആസാം ജനതയുടെ എല്ലാ പ്രശ്‌നങ്ങള്‍ക്കും കാരണം ഇന്ത്യയുടെ ഇതരഭാഗങ്ങളില്‍നിന്നും മറ്റ് രാജ്യങ്ങളിലേയ്ക്കുള്ള ആളുകളുടെ ഒഴുക്കാണ് എന്നവര് പ്രചരിപ്പിക്കുന്നു.\nജനങ്ങളുടെ ഈ ഒഴുക്കിന്റെ സത്യസ്ഥിതി പരിശോധിച്ചാല്, പ്രാദേശികവാദികളുടെ അവകാശങ്ങള് പൊള്ളയാണ് എന്നു കാണാം. 1911ലെയും 21ലെയും സെന്‍സസ് പ്രകാരം ആസാമീസ് സംസാരിക്കുന്നവര് യഥാക്രമം 15 ലക്ഷവും 17 ലക്ഷവുമാണ്. ഇത് ആകെ ജനസംഖ്യയുടെ പകുതിയില്‍താഴെ മാത്രമാണ്. 1931ലെ സെന്‍സസ് പ്രകാരം അത് 31.4ശതമാനം മാത്രമാണ്. ഇവിടെ, 1951ല് ആസാമിലെ സെന്‍സസിന് നേതൃത്വം വഹിച്ച വാഗൈവാലയുടെ അഭിപ്രായം ശ്രദ്ധേയമാണ്. അദ്ദേഹം പറയുന്നു, ”ആസാമീസ് സംസാരിക്കുന്നവരുടെ എണ്ണത്തില് പ്രകടമായ വര്‍ദ്ധനയുണ്ടായിട്ടുണ്ട്. 1931ല് 31.4ശതമാനമായിരുന്നത് 1951ല് 56.7 ശതമാനമായി കുത്തനെ ഉയര്‍ന്നു. എന്നാല് മറ്റെല്ലാ ഭാഷാവിഭാഗങ്ങളുടെയും കാര്യത്തില് കുത്തനെയുള്ള ഇടിവാണുണ്ടായിരിക്കുന്നത്. അവരെല്ലാം ആസാമീസ് സംസാരിക്കുന്ന വിഭാഗത്തിലെത്തി. ആസാമില് നിലനില്‍ക്കുന്ന ആക്രമണോത്സുകമായ ഭാഷാ-പ്രാദേശിക വാദവും, ആസാമീസ് ഭാഷ മാതൃഭാഷയായി സ്വീകരിക്കാന് മുസ്ലീങ്ങളും തേയിലത്തോട്ടം തൊഴിലാളികളും മറ്റും കാണണിച്ച സന്നദ്ധതയുമാണ് ഈ കണക്കുകളിലൂടെ വ്യക്തമാകുന്നത്.\nആസാമിലെ ചില പ്രമുഖവ്യക്തിത്വങ്ങളും ബുദ്ധിജീവികളുമൊക്കെ ഉദാരസമീപനം പുലര്‍ത്തന്നുണ്ടെങ്കിലും വിദ്യാസമ്പന്നരും രാഷ്ട്രീയക്കാരുമായ പലരുടെയും സമീപനം അങ്ങനെയല്ല. 1946 മെയ് മാസത്തില് ഗോപിനാഥ് ബോര്‍ദലോയ് ഗവണ്‍മെന്റ് ദക്ഷിണ ആസാമിലെ മുസ്ലീം കര്‍ഷകരെ ബലം പ്രയോഗിച്ച് ഒഴിപ്പിക്കുന്ന നടപടി സ്വീകരിച്ചു. സ്വതന്ത്ര ഇന്ത്യയിലും ഇത്തരം നടപടികള് തീര്‍ത്തും ഇന്ത്യക്കാരായ ഇവര്‍ക്കെതിരെ നടന്നു. തത്ഫലമായി ലക്ഷക്കണക്കിന് മുസ്ലീം കര്‍ഷകര് ആസാം വിട്ടുപോകാന് നിര്‍ബന്ധിതരായി. സ്വാതന്ത്ര്യം ലഭിച്ച് മൂന്നുവര്‍ഷം കഴിഞ്ഞപ്പോഴേയ്ക്കും ബോര്‍ദലോയ് സര്‍ക്കാര് കുടിയേറ്റ നിയമം(ആസാമില്‍നിന്ന് പുറംതള്ളല്)1950 ആവിഷ്‌ക്കരിച്ച് നടപ്പിലാക്കാന് തുടങ്ങി. ഈ നിയമം കരുവാക്കിക്കൊണ്ട് ലക്ഷക്കണക്കിന് യഥാര്‍ത്ഥ ഇന്ത്യന് പൗരന്മാരായ മുസ്ലീങ്ങളെ ആസാമില്‍നിന്ന് ആട്ടിയോടിച്ചു. 1947ലെ വിഭജന സമയത്ത് രാജ്യമാകെ ഹിന്ദു-മുസ്ലീം വര്‍ഗ്ഗീയ കലാപങ്ങള്‍ക്ക് ഇരയായപ്പോഴും ചില ദേശീയ നേതാക്കളുടെ പ്രചാരണത്തിന്റെ ഫലമായി ആസാമില് സമാധാനവും സൗഹാര്‍ദ്ദവും പുലര്‍ന്നിരുന്നു എന്ന കാര്യം വിസ്മരിക്കരുത്. എന്നാല് 1950 മാര്‍ച്ച് മാസത്തില് കിഴക്കന് പാകിസ്ഥാനില് ഹിന്ദുക്കളെ കൊലചെയ്ത സംഭവത്തോടുളള പ്രതികാരമെന്നോണം ഒരു ഹിന്ദു-മുസ്ലീം കലാപം ആസാമില് ഉണ്ടായി. ‘കുടിയേറ്റ നിയമം(പുറത്താക്കല്)1950’, ‘പാകിസ്ഥാന്‍കാര് ഇന്ത്യയിലേയ്ക്ക് നുഴഞ്ഞുകയറല് തടയല്‍നിയമം’ തുടങ്ങിയ നിയമങ്ങള് നിലവില്‍വന്നതോടെ മതന്യൂനപക്ഷ വിഭാഗത്തില്‍പ്പെടുന്ന യഥാര്‍ത്ഥ ഇന്ത്യന് പൗരന്മാരെ അധിക്ഷേപിക്കാനും പീഡിപ്പിക്കാനും ഒരു വടി കിട്ടിയമാതിരിയായി. മുസ്ലീങ്ങളെ എവിടെ കണ്ടാലും പാകിസ്ഥാനി നുഴഞ്ഞുകയറ്റക്കാരാണോ എന്ന് ചോദ്യം ചെയ്യുന്ന സ്ഥിതിയായി. ഉറങ്ങിക്കിടക്കുന്നവരെ പോലീസ് പിടികൂടി അതിര്‍ത്തി കടത്തിവിടുന്നത് സാഹചര്യം കൂടുതല് വഷളാക്കി.\nമുസ്ലീങ്ങള്‍ക്ക് അനുഭവിക്കേണ്ടിവന്ന ദുരിതങ്ങള്‍ക്കും നിര്‍ബന്ധിത നാടുകടത്തലിനുമൊന്നും ഒരു ശമനവുമുണ്ടായില്ല. 1978ല് കോണ്‍ഗ്രസിനെ പരാജയപ്പെടുത്തി ഗോലബ് ബാര്‍ബറ ഒരു ജനതാ ഗവണ്‍മെന്റ് സ്ഥാപിച്ചു. സ്വാതന്ത്ര്യാനന്തരം ആസാമില് സ്ഥാപിക്കപ്പെട്ട ആദ്യത്തെ കോണ്‍ഗ്രസിതര ഗവണ്‍മെന്റായിരുന്നു അത്. ഈ സര്‍ക്കാരിനെ അട്ടിമറിക്കാന് കോണ്‍ഗ്രസ് തക്കം പാര്‍ത്തിരുന്നു. ‘വിദേശി’ പ്രശ്‌നം വീണ്ടും ഉന്നയിക്കുന്നതുകൊണ്ട് ജനപിന്തുണ കിട്ടില്ല എന്ന് കോണ്‍ഗ്രസിന് അറിയാമായിരുന്നു. അതുകൊണ്ട് ‘നുഴഞ്ഞുകയറ്റക്കാര്’ എന്ന പുതിയ മുദ്രാവാക്യം ഉയര്‍ത്തി. ലക്ഷക്കണക്കിന് ബംഗ്ലാദേശികള് നുഴഞ്ഞു കയറുന്നു എന്നവര് പ്രചരിപ്പിച്ചു. 1979ല് മംഗള്‍ദോയ് മണ്ഡലത്തില് ഉപതെരഞ്ഞെടുപ്പ് വന്നു. 47,658 ബംഗ്ലാദേശുകാര് ഉണ്ടെന്ന് അതിര്‍ത്തിരക്ഷാസേന വെളിപ്പെടുത്തി. ഇവരെ ഒഴിവാക്കാതെ ഉപതെരഞ്ഞെടുപ്പ് നടത്താന് അനുവദിക്കില്ലെന്ന് ആസാം ഗണസംക്രാം പരിഷത്തും അഖില ആസാം സ്റ്റുഡന്റ്‌സ് യൂണിയനും പ്രഖ്യാപിച്ചു. എല്ലാ സങ്കുചിത-പ്രാദേശിക-വിഘടനവാദ ശക്തികളും ഇവരോടൊപ്പം ചേര്‍ന്നു. നിരന്തരമായ നുഴഞ്ഞുകയറ്റം ആസാമീസ് സംസാരിക്കുന്നവരുടെ നിലനില്‍പ്പുതന്നെ അപകടത്തിലാക്കുകയാണ് എന്ന് അവര് ആക്രോശിച്ചു. ജീവിതദുരിതങ്ങള് പേറുന്ന സാധാരണക്കാരെ വശീകരിക്കാനായി പ്രാദേശികവാദമുഖം മറച്ചുവച്ച് ഈ സംഘടനകള് ദേശസ്‌നേഹത്തിന്റെ കുപ്പായം അണിഞ്ഞു. ആസാമിനെ ബംഗ്ലാദേശിനോട് ചേര്‍ത്ത് ‘വിശാലബംഗാള്’ സ്ഥാപിക്കാനാണ് ശ്രമം എന്നും ഇന്ത്യ-ബംഗ്ലാദേശ് അതിര്‍ത്തി തുറന്നുകിടക്കുവോളം നുഴഞ്ഞുകയറ്റം നിര്‍ബാധം തുടരുമെന്നും അവര് പ്രചരിപ്പിച്ചു. ഒടുവില് ആസാമീസ് സംസാരിക്കുന്നവര് ന്യൂനപക്ഷമാകുമെന്നും അവരുടെ ഭാഷയും സംസാരവും നിലനില്‍പ്പും മാത്രമല്ല, രാഷ്ട്രീയ അധികാരംപോലും നഷ്ടമാകുമെന്നും ആസാമീസ് സംസാരിക്കുന്ന സാധാരണക്കാരെ അവര് തെറ്റിദ്ധരിപ്പിച്ചു. എല്ലാ ദുരിതങ്ങള്‍ക്കും കാരണമായ മുതലാളിത്ത വ്യവസ്ഥയ്‌ക്കെതിരായ, എല്ലാ വിഭാഗീയതകള്‍ക്കും സങ്കുചിതത്വത്തിനും അതീതമായ ജനങ്ങളുടെ യോജിച്ച ജനാധിപത്യപ്രക്ഷോഭത്തിന്റെ അഭാവത്തില് സാധാരണ ജനങ്ങള് സങ്കുചിത പ്രാദേശികവാദ ശക്തികളുടെ പ്രചാരണത്തില് കുടുങ്ങിപ്പോകുകയും സാമൂഹ്യസാഹചര്യം കൂടുതല് വഷളാകുകയും ചെയ്തു.\nനമ്മുടെ പാര്‍ട്ടി നടത്തിയ ആശയപ്രചാരണം\nവിഷലിപ്തമായ ആശയങ്ങള്‍ക്കും വഞ്ചനയ്ക്കുമെല്ലാമെതിരെ സര്‍വ്വശക്തിയും സമാഹരിച്ചുകൊണ്ട് ഒരു പ്രത്യയശാസ്ത്രസമരം കെട്ടഴിച്ചുവിട്ട് ജനങ്ങളെ, വിശേഷിച്ച് വഴിതെറ്റിക്കപ്പെട്ട ആസാമീസ് ജനതയെ സത്യാവസ്ഥ ധരിപ്പിക്കുവാന് നമ്മുടെ പാര്‍ട്ടി ഒറ്റയ്ക്ക് അക്ഷീണം പൊരുതി. എല്ലാ വൈതരണികളെയും മറികടന്ന് ഇന്നും നമ്മള് ആ സമരം തുടരുന്നു. ഒരു മുതലാളിത്തരാജ്യമായ ഇന്ത്യയില് സമൂഹം വര്‍ഗ്ഗവിഭജിതമാണ് എന്ന് നമ്മുടെ പാര്‍ട്ടി ചൂണ്ടിക്കാണിച്ചു. അത് ബംഗാളികളും ആസാംകാരും തമ്മിലോ ഹിന്ദുക്കളും മുസ്ലീങ്ങളും തമ്മിലോ അല്ല. ഒരുപിടി അതിസമ്പന്നരും ബഹുഭൂരിപക്ഷംവരുന്ന അടിച്ചമര്‍ത്തപ്പെട്ടവരും തമ്മിലാണ്. ജാതിക്കുംമതത്തിനും വംശത്തിനും ഭാഷയ്ക്കുമൊക്കെ അതീതമായ നിലനില്‍പ്പാണത്. കാലംചെല്ലുംതോറും സമ്പന്നര് കൂടുതല് സമ്പന്നരും ദരിദ്രര് കൂടുതല് ദരിദ്രരും ആയിക്കൊണ്ടിരിക്കുന്നു. ഇവരുടെ താല്‍പര്യങ്ങള് പരസ്പരവിരുദ്ധമാണ്. എല്ലാവിഷയങ്ങളും ഈ യാഥാര്‍ത്ഥ്യത്തിന്റെ അടിസ്ഥാനത്തില്‍വേണം കാണാന്. വിദേശികളുടെ നുഴഞ്ഞുകയറ്റത്തെക്കുറിച്ചും സ്വദേശികളുടെ നിലനില്‍പ്പുതന്നെ അപകടത്തിലാകുമെന്നുമൊക്കെ പ്രചരിപ്പിക്കുന്നവര് ജനങ്ങളെ ഭിന്നിപ്പിച്ച്, പ്രശ്‌നങ്ങളുടെ യഥാര്‍ത്ഥകാരണം മറച്ചുവച്ച് ഭ്രാതൃഹത്യകളിലേയ്ക്ക് നയിക്കുന്നവരാണ്. ഇക്കാര്യം നമ്മള് വ്യക്തമായിത്തന്നെ ജനങ്ങള്‍ക്കുമുമ്പാകെ അവതരിപ്പിച്ചു. അതുപോലെതന്നെയാണ് ജനങ്ങളുടെ രാഷ്ട്രീയ അധികാരത്തിന്റെ പ്രശ്‌നവും. അധികാരമെന്നാല് ഭരണകൂടാധികാരമാണ്. അത് ഇന്ത്യന് കുത്തകകളുടെ കൈകളിലുമാണ്. അദ്ധ്വാനിച്ച് ജീവിക്കുന്നവര് ചരിത്രത്തില് ഒരുകാലത്തും അതിക്രമിച്ചുകടക്കുന്നവരോ ഭാഷയും സംസ്‌കാരവും മറ്റുള്ളവര്‍ക്കുമേല് അടിച്ചേല്‍പ്പിക്കുന്നവരോ എണ്ണത്തില് മറ്റേതെങ്കിലും വിഭാഗത്തെ കടത്തിവെട്ടാന് ശ്രമിക്കുന്നവരോ ആയി പ്രത്യക്ഷപ്പെട്ടിട്ടില്ല. അധിനിവേശക്കാരും പിടിച്ചടക്കുന്നവരുമൊക്കെ രാജാക്കന്‍മാരും പ്രഭുക്കളുമാണ്. ഇന്നുമുതലാളിമാരും കുത്തകകളുമാണ് അതൊക്കെ ചെയ്യുന്നത്. മറുവശത്ത് അദ്ധ്വാനിച്ചു ജീവിക്കുന്നവര് എന്നും ഒരുമിച്ച് ജീവിക്കുന്നവരും ഒരുമിച്ച് പണിയെടുക്കുന്നവരും ഒന്നിച്ച് മുന്നേറുന്നവരും പരസ്പരം സഹായിക്കുന്നവരും മറ്റുള്ളവരില്‍നിന്ന് പഠിക്കുന്നവരും സുഖത്തിലും ദു:ഖത്തിലും പങ്കുചേരുന്നവരുമാണ്. അവര്‍ക്ക് പരസ്പരശത്രുതയോ നീരസമോ ഇല്ല. ജനങ്ങളില് ശത്രുത വളര്‍ത്തുന്നതും അനൈക്യം വിതയ്ക്കുന്നതും അവരുടെ യുക്തിബോധത്തിന്റെ മുനയൊടിക്കുന്നതും ചൂഷകവര്‍ഗ്ഗമാണ്. നമ്മുടെ പാര്‍ട്ടി നടത്തിയ പ്രത്യയശാസ്ത്ര പ്രചാരണത്തിന്റെ കാതല് ഇതായിരുന്നു. ഇത് ജനങ്ങളെ ആകര്‍ഷിക്കുകയും സങ്കുചിതശക്തികളുടെ പ്രചാരണങ്ങളില് കുടുങ്ങിയവര് സത്യം മനസ്സിലാക്കി ശരിയായ മാര്‍ഗ്ഗത്തിലേയ്ക്ക് വരാന് തുടങ്ങുകയുമുണ്ടായി.\nദേശീയപൗരത്വ രജിസ്റ്റര് സംബന്ധിച്ച മൂര്‍ത്തമായ\nസാമൂഹ്യ സാഹചര്യവും ജനങ്ങളുടെ ആശങ്കയും ആശയക്കുഴപ്പവുമെല്ലാം ഉള്‍ക്കൊണ്ടുകൊണ്ട് നമ്മുടെ പാര്‍ട്ടി താഴെപ്പറയുന്ന നാലിന നിര്‍ദ്ദേശങ്ങള് 1980ല് മുന്നോട്ടുവയ്ക്കുകയുണ്ടായി.\nഭാഷാ ന്യൂനപക്ഷങ്ങളുടെ അവകാശങ്ങള് ഹനിക്കാതെ ആസാമീസ് ഭാഷ ആസാമിന്റെ ഔദ്യോഗിക ഭാഷയായി നിലനിര്‍ത്തുക. സംസ്ഥാനത്തെ ജനസംഖ്യയില് ഒരു തരത്തിലുള്ള മാറ്റത്തിനും അത് ഇടയാക്കരുത്. ഇതിനായി പാര്‍ലമെന്റില് പ്രത്യേക നിയമമോ പ്രമേയമോ കൈക്കൊള്ളുക.\nവിദേശപൗരന്മാരുടെ നിരന്തരമായ കുടിയേറ്റത്തെസംബന്ധിച്ച് ജനങ്ങള്‍ക്കുള്ള ആശങ്കയും വികാരവും കണക്കിലെടുത്ത് അന്തര്‍ദ്ദേശീയ അതിര്‍ത്തികളിലൂടെ വന്‍തോതില് നിയമവിരുദ്ധമായി ആളുകള് കടന്നുവരുന്നത് കര്‍ശനമായി തടയാന് പഴുതടച്ച നടപടികള് സ്വീകരിക്കണം. അനാവശ്യ നുഴഞ്ഞുകയറ്റക്കാരെ അറസ്റ്റുചെയ്ത് ട്രിബ്യൂണല് മുമ്പാകെ ഹാജരാക്കി നീതിപൂര്‍വ്വമായ വിചാരണയ്ക്ക് വിധേയമാക്കാന് തക്കവണ്ണം ഇന്റലിജന്റ്‌സ് സംവിധാനം കാര്യക്ഷമമായി പ്രവര്‍ത്തിക്കണം.\nആസാമിന്റെ ദ്രുതഗതിയിലുള്ള സാമ്പത്തിക-വ്യാവസായിക വികസനത്തിനുള്ള സമഗ്രമായ ഒരു പദ്ധതി ഗവണ്‍മെന്റ് തയ്യാറാക്കി നടപ്പിലാക്കണം.\nവിദേശപൗരന്മാരെ കണ്ടെത്താനുള്ള വിഛേദന തീയതിയായി 1971 മാര്‍ച്ച് 25 അംഗീകരിക്കുക. പ്രസക്തമായ എല്ലാ ദേശീയ അന്തര്‍ദ്ദേശീയ തത്വങ്ങളും കീഴ്‌വഴക്കങ്ങളും കണക്കിലെടുത്തുകൊണ്ട് ഈ പ്രക്രിയ മുന്നോട്ടു കൊണ്ടുപോകുക. ഈ തീയതിക്കുമുമ്പ് ഇന്ത്യയിലേയ്ക്ക് വന്നവരെ അംഗീകൃത ഇന്ത്യന്‍പൗരന്മാരായി കണക്കാക്കുകയും അതിനുശേഷം വന്നവരെ അന്തര്‍ദ്ദേശീയ നിയമങ്ങള്‍ക്കും കീഴ് വഴക്കങ്ങള്‍ക്കും നിരക്കുംപടി അതാത് രാജ്യത്തേയ്ക്ക് തിരിച്ചയയ്ക്കുകയും ചെയ്യുക.\nനമ്മുടെ പാര്‍ട്ടി മുന്നോട്ടുവച്ച ഈ നിര്‍ദ്ദേശങ്ങള് ആസാമീസ് ഭാഷ സംസാരിക്കുന്നവരും അല്ലാത്തവരും ഒരുപോലെ ഹൃദയംഗമമായി സ്വീകരിക്കുകയുണ്ടായി. ഇങ്ങനെ മാത്രമേ ഈ പ്രശ്‌നം പരിഹിരിക്കാന് കഴിയൂ. അല്ലാതെ ലക്ഷക്കണക്കിന് ഇന്ത്യന് പൗരന്മാരെ ‘വിദേശി’ കളായി മുദ്രകുത്തി അവരെ വോട്ടര്‍പട്ടികയില്‍നിന്നും പൗരത്വരജിസ്റ്ററില്‍നിന്നുമൊക്കെ വെട്ടിക്കളയുന്നതുകൊണ്ട് ഒരുപരിഹാരവുമുണ്ടാകാന് പോകുന്നില്ല. അത്തരം ഫാസിസ്റ്റ് നടപടികള് സംസ്ഥാനത്തെ ജനങ്ങള്‍ക്കിടയില് കുടുതല് അകല്‍ച്ച സൃഷ്ടിക്കാനും വര്‍ഗ്ഗീയത ശക്തിയാര്‍ജ്ജിക്കാനും ഭൂരിപക്ഷ-ന്യൂനപക്ഷ വിഭാഗങ്ങള്‍ക്കിടയിലെ ശാന്തിയും സൗഹാര്‍ദ്ദവും തകര്‍ക്കാനുംമാത്രമേ ഉപകരിക്കൂ.\nനമ്മുടെ ആശങ്കകള് ശരിയെന്നു തെളിഞ്ഞു. 1983 ആസാമിന്റെ ചരിത്രത്തില് ഒരു കറുത്ത ഏടായി. ന്യൂനപക്ഷവിഭാഗങ്ങള് താമസിക്കുന്ന ഗ്രാമങ്ങള് അക്രമിസംഘങ്ങള് വളഞ്ഞാക്രമിച്ചു. നെല്ല, ചല്‍കോവ, മുഗള്‍മോവ, ഗോഹോപൂര് തുടങ്ങിയ സ്ഥലങ്ങളില് ന്യൂനപക്ഷങ്ങള് കൊലചെയ്യപ്പെട്ടു. ആ ഭീകരനാളുകളില് പ്രക്ഷോഭക്കാര്‍ക്കെതിരെ ശബ്ദിക്കാന്‍പോലും ആരെയും അനുവദിച്ചില്ല. സംസ്ഥാനത്ത് ഒരു ഫാസിസ്റ്റ് അന്തരീക്ഷം നടമാടി. എന്നാല്, ഈ അതിക്രമത്തെയും കൂട്ടക്കൊലയെയുമൊക്കെ രാജ്യത്തും പുറത്തുമുള്ളവര് ഒന്നടങ്കം രൂക്ഷമായ ഭാഷയില് അപലപിച്ചു. ഈ പ്രതിഷേധം മൂലമാണ് കേന്ദ്രഗവണ്മെന്റ്’നിയമവിരുദ്ധ കുടിയേറ്റ(നിര്‍ണ്ണയ ട്രൈബൂണല്) നിയമം’ (ഐഎംഡിറ്റി ആക്ട്) പാസാക്കിയത്. മത-ഭാഷാന്യൂനപക്ഷ വിഭാഗങ്ങളില്‍പെട്ട ഇന്ത്യന് പൗരന്മാര്‍ക്ക് അനുഭവിക്കേണ്ടിവന്ന പീഡനങ്ങളില്‍നിന്നും അപമാനത്തില്‍നിന്നും പുറമേയ്‌ക്കെങ്കിലും കുറച്ച് സംരക്ഷണം നല്‍കാന് ഇത് ഉപകരിച്ചിട്ടുണ്ട്. പിന്നീട് ആര്‍എസ്എസ്-ബിജെപിയും പ്രാദേശികവാദ സംഘടനകളും ഈ നിയമത്തിനെതിരെ കോലാഹലമുണ്ടാക്കുകയും കുതന്ത്രങ്ങള് പയറ്റുകയും ചെയ്തു. ഒടുവില് സുപ്രീംകോടതി ആ നിയമം റദ്ദാക്കി. മതമൗലികവാദത്തിന്റെയും ഭീകരവാദത്തിന്റെയുമൊക്കെ പാതയില്‍നിന്ന് ന്യൂനപക്ഷവിഭാഗങ്ങളില്‍പെടുന്ന യുവാക്കളെ ഒരുപരിധിവരെ പിന്തിരിപ്പിക്കാന് നമ്മുടെ പാര്‍ട്ടി നടത്തിയ പ്രചാരണ പ്രവര്‍ത്തനത്തിലൂടെ സാധിച്ചിരുന്നു എന്ന കാര്യം ഇവിടെ ഓര്‍ക്കണം.\nബിജെപി ഭരണവും സപ്തകക്ഷി സഖ്യവും\nആസാംപ്രക്ഷോഭത്തിലൂടെ സൃഷ്ടിക്കപ്പെട്ട സ്‌ഫോടനാത്മകമായ അന്തരീക്ഷത്തെ അഭിമുഖീകരിക്കുന്നതിനായി നമ്മുടെ പാര്‍ട്ടി മുന്‍കൈയെടുത്ത് കോണ്‍ഗ്രസ് (എസ്), ലോക്ദള്, പിഡിപി, എസ് യുസിഐ കമ്മ്യൂണിസ്റ്റ്, സിപിഐ, സിപിഐഎം, ആര്‍സിപിഐ എന്നീ പാര്‍ട്ടികള് ഉള്‍പ്പെട്ട ഒരു സപ്തകക്ഷി സഖ്യം രൂപീകരിച്ചിരുന്നു. സംഘര്‍ഷാന്തരീക്ഷത്തിന് അയവുവരുത്താന് ഇത് വളരെ സഹായകമായി. വിദേശപൗരന്മാരെ കണ്ടെത്താനുള്ള വിഛേദന വര്‍ഷമായി 1971 അംഗീകരിക്കപ്പെട്ടത് ഈ സഖ്യത്തിന്റെ സമ്മര്‍ദ്ദഫലമായിട്ടായിരുന്നു. ഇതേത്തുടര്‍ന്ന് കേന്ദ്രസര്‍ക്കാരും സംസ്ഥാനസര്‍ക്കാരും ആസുവും ചേര്‍ന്ന് 1985 ആഗസ്റ്റ് 15ന് ‘ആസാം ഒത്തുതീര്‍പ്പ്’ എന്ന പേരില് ഒരു ഒത്തുതീര്‍പ്പില് ഒപ്പുവച്ചു. വിഛേദന ദിവസമായി 1971 മാര്‍ച്ച് 25 അംഗീകരിക്കപ്പെട്ടു. തുടര്‍ന്ന് ആസു നേതൃത്വം എജിപി എന്ന ദേശീയ പാര്‍ട്ടിക്ക് രൂപം നല്‍കി. സംസ്ഥാന ഭരണം സംബന്ധിച്ച് അന്നത്തെ കോണ്‍ഗ്രസ് ഗവണ്‍മെന്റുമായി ഇവര്‍ക്ക് ധാരണയുണ്ടായിരുന്നു എന്ന് വ്യക്തമായിരുന്നു. തെരഞ്ഞെടുപ്പില് വിജയിച്ച് എജിപി പത്തുവര്‍ഷം ആസാം ഭരിച്ചു. ഇന്ന് അവര് ബിജെപിയുമായി ചേര്‍ന്ന് സംസ്ഥാനം ഭരിക്കുന്നു. രണ്ടുതവണ ഭരിച്ചപ്പോഴും അവര് ‘വിദേശി’ കളെ കണ്ടെത്താനെന്നപേരില് ന്യൂനപക്ഷ വിഭാഗങ്ങളെ പീഡിപ്പിച്ചുകൊണ്ടിരുന്നു. എന്നാല് അവര് വിളിച്ചുകൂവിയിരുന്നതുപോലെ ‘ലക്ഷക്കണക്കിന് വിദേശി’ കളെയൊന്നും കണ്ടെത്താനായില്ല. 1997ല് അവര് പുതിയൊരു തന്ത്രം പയറ്റി. 3.7ലക്ഷം ഇന്ത്യന് പൗരന്മാരെ ഡി-വോട്ടര്‍മാര് അഥവാ സംശയാസ്പദ വോട്ടര്‍മാര് എന്ന് മുദ്രകുത്തി. അങ്ങനെ ന്യൂനപക്ഷവിഭാഗങ്ങളുടെ വോട്ടവകാശം നിഷേധിച്ചു. ആറുമാസത്തിനുള്ളില് പരിശോധനനടത്തി ഇവര് യഥാര്‍ത്ഥവോട്ടര്‍മാരാണെങ്കില് ലിസ്റ്റില് ഉള്‍പ്പെടുത്തും എന്നാണ് പറഞ്ഞിരുന്നത്. ഇരുപതുവര്‍ഷമായിട്ടും ഈ പരിശോധന നടന്നിട്ടില്ല. ഇവരുടെ വോട്ടവകാശം നിഷേധിക്കപ്പെട്ടിരിക്കുന്നു. കോടതിയില് ഇത് ചോദ്യം ചെയ്ത 97 ശതമാനം വോട്ടര്‍മാര്‍ക്കും പൗരത്വം അംഗീകരിച്ചുകിട്ടി.\nഅതിന്റെ അര്‍ത്ഥം നിയമംപാലിക്കാതെ, തോന്നുംപടിയാണ് ഈ ലിസ്റ്റ് തയ്യാറാക്കിയത് എന്നാണ്. ഇപ്പോള് 2.5ലക്ഷം ഡി-വോട്ടര്‍മാരുണ്ട്. ചിലരെ അവരുടെ അറിവില്‍പെടാതെ, വിദേശികളെ കണ്ടെത്താനുള്ള ട്രിബ്യൂണലിലേയ്ക്ക് മാറ്റിയിരിക്കുന്നു. അവര്‍ക്ക് ഇതേക്കുറിച്ച് അറിയിപ്പ് നല്‍കാത്തതിനാല് അവര്‍ക്ക് ട്രിബ്യൂണലില് ഹാജരാകാന് കഴിഞ്ഞില്ല. അവരുടെ അസാന്നിദ്ധ്യത്തില് അവരെ വിദേശികളായി പ്രഖ്യാപിച്ചിരിക്കുന്നു. അവരെ തടങ്കല് പാളയങ്ങളിലേയ്ക്ക് അയച്ചിരിക്കുകയാണ്.\nലക്ഷക്കണക്കിന് ആളുകളെ വിദേശികളായി മുദ്രകുത്താനുള്ള ശ്രമം വിജയിക്കാതെ വന്നപ്പോഴാണ് പ്രാദേശികവാദ ശക്തികള് ദേശീയ പൗരത്വരജിസ്റ്റര് തയ്യാറാക്കണം എന്നവാദം ഉന്നയിച്ചത്. ഇതിലൂടെ ലക്ഷ്യം നേടാം എന്നവര് കരുതുന്നു. ഡി-വോട്ടര്‍മാരെ ഈ ലിസ്റ്റില് ഉള്‍പ്പടുത്തില്ല. ബന്ധപ്പെട്ട കോടതി അവരെ യഥാര്‍ത്ഥ പൗരന്മാരായി അംഗീകരിച്ചാലേ അവര്‍ക്ക് രജിസ്റ്ററില് പേര് ചേര്‍ക്കാന് അപേക്ഷിക്കാനാകൂ. ന്യൂനപക്ഷ വിഭാഗത്തില്‍പ്പെടുന്ന 4500പേരെ ആദ്യകരടു രജിസ്റ്ററില്‍നിന്ന് പരിശോധനകള്‍ക്കുശേഷം ഒഴിവാക്കി. അവരുടെ അസാന്നിദ്ധ്യത്തില് കോടതി അവരെ ‘വിദേശി’ കളായി പ്രഖ്യാപിച്ചതാണ് കാരണം.\nസ്ഥാപിതതാല്‍പര്യക്കാരുടെ ഗൂഢനീക്കം തടയുക\nഅദ്ധ്വാനിക്കുന്നവരുടെ ഐക്യം ഊട്ടിയുറപ്പിക്കുക\nദേശീയ പൗരത്വരജിസ്റ്റര് തയ്യാറാക്കുന്നതുമായി ബന്ധപ്പെട്ട് ആസാമില് ഇവ്വിധമൊരു സ്‌ഫോടനാത്മക അന്തരീക്ഷമാണ് നിലനില്‍ക്കുന്നത്. 4ലക്ഷത്തിലേറെ ഇന്ത്യന് പൗരന്മാരെ ഡി-വോട്ടര്‍മാര് എന്ന് മുദ്രകുത്തി 20വര്‍ഷമായി വോട്ടവകാശം നിഷേധിച്ചിരിക്കുന്നു. പലരെയും അവരുടെ അസാന്നിദ്ധ്യത്തില് കോടതി ‘വിദേശി’ കളായി പ്രഖ്യാപിച്ചിരിക്കുന്നു. അനേകംപേരെ ഹിറ്റ്‌ലറുടെ കോണ്‍സന്‍ട്രേഷന് ക്യാമ്പിനു സമാനമായ തടങ്കല്‍പാളയങ്ങളില് പാര്‍പ്പിച്ചിരിക്കുന്നു. പാതിരാത്രിയില് പലരെയും ബംഗ്ലാദേശിലേയ്ക്ക് നാടുകടത്തുകയും ചെയ്തു. മത-ഭാഷാ ന്യൂനപക്ഷവിഭാഗങ്ങളില് പെട്ടവര് ഭീതിയോടെ ദിവസങ്ങള് തള്ളിനീക്കുകയാണ്. പൗരത്വം നഷ്ടപ്പെടുമെന്ന ഭയം അവരെ വേട്ടയാടുകയാണ്. ആര്‍എസ്എസ്-ബിജെപി വര്‍ഗ്ഗീയ ശക്തികളുടെയും കുത്തിത്തിരുപ്പിന്റെ ഫലമായാണ് ഇതെല്ലാം സംഭവിക്കുന്നത്. രജിസ്റ്റര് തയ്യാറാക്കാന് ഭരണഘടനാപരമായ അധികാരമുള്ള രജിസ്ട്രാര് ജനറള് നിരായുധനാക്കെപ്പട്ടിരിക്കുകയാണ്. അസാധാരണമായ രീതിയില് സുപ്രീംകോടതിയാണ് എല്ലാ ഉദ്യമങ്ങള്‍ക്കും നേതൃത്വം നല്‍കുന്നത്. ന്യൂനപക്ഷങ്ങളുടെ ആശങ്കകള് വേണ്ടവണ്ണം കണക്കിലെടുക്കാത്ത രീതിയിലാണ് സുപ്രീംകോടതി ഈ വിഷയം കൈകാര്യം ചെയ്തുകൊണ്ടിരിക്കുന്നത് എന്ന പ്രതീതിയാണ് സൃഷ്ടിക്കപ്പെട്ടിരിക്കുന്നത്. അതുകൊണ്ടുതന്നെ പ്രക്ഷുബ്ധമായ സാഹചര്യമാണ് നിലനില്‍ക്കുന്നത്. ആശങ്കകള് ഏറിവരുന്നു. ഇത്തരം ഒരു അവസ്ഥയില് അദ്ധ്വാനിച്ചുജീവിക്കുന്ന ജനവിഭാഗങ്ങളോടാകെ വിഭാഗീയതയുടെ പാത വെടിയാനും ലക്ഷക്കണക്കിന് യഥാര്‍ത്ഥ ഇന്ത്യന് പൗരന്മാരുടെ പൗരത്വം കവര്‍ന്നെടുക്കാനുള്ള ഗൂഢപദ്ധതിയെ ചെറുത്തുതോല്‍പ്പിക്കാനായി ഉറച്ചുനിലകൊള്ളാനും അഭ്യര്‍ത്ഥിക്കുന്നു.\nPrevious articleയാതൊരു ഭരണ പരിചയവുമില്ലാത്ത ക്രിമിനൽ പാരമ്പര്യം കൈമുതലായുള്ള വ്യക്തി ആഭ്യന്തരം കയ്യാളിയതിനു രാജ്യം കനത്ത വില നൽകേണ്ടി വരുന്ന അവസ്ഥ\nNext articleയേശു’ ദാസേട്ടൻ ശബരിമലയെ സംബന്ധിച്ചു പറഞ്ഞ “ചാഞ്ചല്യ ” അഭിപ്രായത്തിൽ ഒരു സത്യമില്ലേ ?


Maharashtra Govt Formation: എംഎൽഎമാരെ തിരിച്ചു പിടിച്ച് പവാർ; NCP യോഗത്തിൽ നിന്ന് വിട്ടു നിന്നത്4പേർ മാത്രം – News18 Malayalam\nMaharashtra Govt Formation: എംഎൽഎമാരെ തിരിച്ചു പിടിച്ച് പവാർ; NCP യോഗത്തിൽ നിന്ന് വിട്ടു നിന്നത്4പേർ മാത്രം\nമഹാരാഷ്ട്രയിലെ ബിജെപി സർക്കാർ രൂപീകരണം ഇന്ന് സുപ്രീം കോടതി പരിഗണിക്കാനിരിക്കെ അൻപത് എം എൽ എ മാരെയും എൻ സി പി രാത്രി തന്നെ ഹോട്ടലിലേക്ക് മാറ്റി.\nLast Updated : November 24, 2019, 07:28 IST\nമുംബൈ: അജിത് പവാറിനൊപ്പമെന്ന് കരുതിയ എം എൽ എ മാരെ തിരിച്ചു പിടിച് എൻ സി പി. മഹാരാഷ്ട്രയിലെ അപ്രതീക്ഷിത തിരിച്ചടിയ്ക്ക് ശേഷം ശരത് പവാർ വിളിച്ചു ചേർത്ത നിയമസ കക്ഷി യോഗത്തിൽ പാർട്ടിയുടെ 50 എംഎൽഎ മാരാണ് പങ്കെടുത്തത്. അജിത് പവാർ ഉള്‍പ്പെടെ നാല് എംഎൽഎമാർ മാത്രമാണ് വിട്ടു നിന്നതെന്നാണ് പാർട്ടി വ്യക്തമാക്കിയിരിക്കുന്നത്. നിയമസഭയിൽ ഭൂരിപക്ഷം തെളിയിക്കാമെന്ന ബിജെപിയുടെ പ്രതീക്ഷയ്ക്കാണ് ഇതോടെ മങ്ങലേറ്റിരിക്കുന്നത്.\nബിജെപി സർക്കാർ അധികാരമേറ്റതോടെ എന്‍സിപി ചതിച്ചുവെന്ന പ്രതീതി കോൺഗ്രസ്-ശിവസേന നേതാക്കൾക്കിടയിലുണ്ടായി. എന്നാൽ രാത്രിയോടെ എൻസിപി അധ്യക്ഷൻ വിളിച്ചു ചേര്‍ത്ത യോഗത്തിൽ പാർട്ടിയുടെ 50 എംഎൽഎമാർ പങ്കെടുത്തതോടെ ഈ സംശയം നീങ്ങിയെന്നാണ് സൂചന. എംഎൽഎമാർ മറുകണ്ടം ചാടിയത് താൻ അറിഞ്ഞല്ല എന്ന ശരദ് പവാറിന്റെ വാദം ശരിയെന്ന് തെളിയുകയും ചെയ്തു. അജിത് പവാറിന് പകരം ജയന്ത് പട്ടീലിനെ താത്കാലിക നിയമസഭകക്ഷി നേതാവായി യോഗം തെരഞ്ഞെടുത്തു. ഇനി സഭയിൽ ബലപരീക്ഷണം നടക്കുമ്പോൾ വിപ്പ് നൽകാൻ അജിത് പവാറിന് കഴിയില്ല. എന്നാൽ, നിയമസഭ കക്ഷി നേതാവായി തെരഞ്ഞെടുക്കപ്പെട്ട അജിത് പവാറിനാണ് ഇപ്പോവും വിപ്പ് നൽകാൻ അധികാരമെന്ന് ബിജെപിയും വാദിക്കുന്നു.\nAlso Read-Maharashtra Govt Formation:'മഹാ'രാഷ്ട്രീയം ഇന്ന് സുപ്രീം കോടതിയിൽ; പരിഗണിക്കുന്നത് ശിവസേന-കോൺഗ്രസ്-NCP സംയുക്ത ഹർജി\nമഹാരാഷ്ട്രയിലെ ബിജെപി സർക്കാർ രൂപീകരണം ഇന്ന് സുപ്രീം കോടതി പരിഗണിക്കാനിരിക്കെ അൻപത് എം എൽ എ മാരെയും എൻ സി പി രാത്രി തന്നെ ഹോട്ടലിലേക്ക് മാറ്റി. എം എൽ എ മാരുടെ പിന്തുണ ഉറപ്പായത്തോടെ ശരത് പവാർ നേരിട്ട് കോൺഗ്രസ്സ് നേതൃത്വവുമായി ബന്ധപ്പെട്ടിരുന്നു. തുടർന്നാണ് സംയുക്തമായി സുപ്രീംകോടതിയെ സമീപിക്കാൻ തീരുമാനമായത്.\nഅതേസമയം എൻസിപി എംഎൽഎമാർ കൈവിട്ടതോടെ ഭൂരിപക്ഷം തെളിയിക്കുന്നതിനായി ബിജെപി, ശിവസേന എംഎൽഎമാർക്കൊപ്പം ചർച്ച നടത്തിയെന്ന റിപ്പോർട്ടുകളും പുറത്തു വരുന്നുണ്ട്.\nFirst published: November 24, 2019, 07:27 IST


ജീവചരിത്രം Archive - - Green Books India Pvt Ltd\tAbout Us\nമുരിങ്ങമരം ചാഞ്ഞ വീട് muringamaram chanja veedu\nടി.പത്മനാഭന്‍റെ എഴുത്തും ജീവിതവും\nനായ്ക്കളും പൂച്ചകളും റോസാച്ചെടികളും മുരിങ്ങാമരവും നിറയുന്ന പള്ളിക്കുന്നിന്‍റെ ഗാര്‍ഹിക വിശുദ്ധിയിലൂടെ കേരളക്കര ജന്മം നല്‍കിയ ഇതിഹാസ തുല്യനായ ഒരെഴുത്തുകാരന്.\nടി.പത്മനാഭന് എന്നൊരു ജീനിയസ്സ് വരുംതലമുറകളിലും കൊണ്ടാടപ്പെടും എന്നതിന് മുന്നോടിയാണീ പുസ്തകം.\nNo Comments »\tശ്രീബുദ്ധൻ ഏഷ്യയുടെ വെളിച്ചം sreebudhan asiayude velicham\nകഥ, വില. 70.00\nശ്രീബുദ്ധന്റെ ജീവിതത്തെയും അന്യാദൃശമായ പ്രഭാവത്തെയും അനർഘചിന്തകളെയും ആധാരമാക്കി നിരവധി കഥകൾ പ്രചാരത്തിലുണ്ട്. ഏറെക്കാലത്തെ അന്വേഷണത്തിന്റെയും പഠനത്തിന്റെയും ഫലമായി സമാഹരി ച്ചിട്ടുള്ളവയാണ് ഈ കഥകൾ. ഇവ ബുദ്ധന്റെ ജീവിതത്തിലേക്കും പ്രവൃത്തിയിലേക്കും ദർശനത്തിലേക്കും വെളിച്ചം ചൊരിയുന്നു. ജനമനസ്സുകളിൽ മൂല്യങ്ങളുടെയും സാന്മാർഗ്ഗിക ബോധത്തിന്റെയും വിത്തുകൾ പാകുകയും ചെയ്യുന്നു. എല്ലാ കാലത്തും വായി ക്കപ്പെടുന്നവയായിരിക്കും തത്ത്വാധിഷ്ഠിതമായ ഈ കഥകൾ.\nNo Comments »\tമഹാത്മാഗാന്ധി തീർത്ഥാടകന്റെ പാദമുദ്രകൾ mahathmagandhi theerthadakante padamudrakal\nലോകമെന്പാടും അറിയപ്പെടുന്ന ഉന്നത വ്യക്തികളുടെ നിരയിലാണ് മഹാത്മാഗാന്ധിയുടെ സ്ഥാനം. സരളമായ ജീവിതശൈലികൊണ്ടും എളിമകൊണ്ടും തന്റെ സുപ്രസിദ്ധമായ അഹിംസാസിദ്ധാന്തം കൊണ്ടും അദ്ദേഹം ചരിത്രത്തിൽ സമാദരണീയനായി. ഗാന്ധിജി യുടെ കഥ കുട്ടികൾക്കായി വളരെ സരളമായ ഭാഷയിൽ രചിച്ചിരിക്കുന്നു.\nNo Comments »\tകുഞ്ഞുണ്ണി ജീവിതരേഖകൾ kunjunni jeevitharekhakal\nഇത്തിരിപ്പോന്ന വാക്കുകളാൽ ഒത്തിരിപ്പോന്ന ആകാശവും നക്ഷത്ര ങ്ങളും സൃഷ്ടിക്കാൻ കുഞ്ഞുണ്ണിക്കു കഴിഞ്ഞു. മൂന്നു വാക്കുകൾകൊണ്ട് നാലാമതൊരു നക്ഷത്രം എന്ന ചൊല്ല് കുഞ്ഞുണ്ണിയുടെ കാര്യത്തിൽ അന്വർത്ഥമാകുന്നു. ആ നക്ഷത്ര ഗീതങ്ങൾ ചൊരിയുന്ന പ്രകാശരശ്മി കളിൽ ജീവിതത്തിന്റെ വലിപ്പച്ചെറുപ്പ ങ്ങളും ന്യായാന്യായങ്ങളും നന്മ തിന്മകളും അനാവൃത മാകുന്നു. സ്വാതന്ത്ര്യത്തിൻറെയും അച്ചടക്ക ത്തിന്റെയും പ്രാധാന്യം ഉദീരണം ചെയ്യപ്പെടുന്നു. മനുഷ്യബോധ ത്തിന്റെ അടിത്തട്ടിലിലുള്ള ഉണ്മ ഉന്മീലിതമാകുന്നു.താകുന്നു\nഉത്തമ കവിതയ്ക്കു കാലദേശാദികൾ പ്രസക്തമല്ല, എന്തിന്, കവി പോലും പ്രസക്തമല്ല. ആയതിനാൽ കുഞ്ഞുണ്ണിക്കവിത കാലാതീതമാകുന്നു.\nNo Comments »\tകൊടുങ്കാറ്റടിച്ച നാളുകൾ kodumkattadicha nalukal\nദേശാഭിമാന പ്രചോദിതമായ സാമ്രാജ്യത്വ വാഴ്ചയുടെ കാലഘട്ടത്തിൽ ഇന്ത്യൻ സ്വാതന്ത്ര്യസമര ചരിത്രത്തിന്റെ നിണമണിഞ്ഞ വഴിത്താരകളെ ആലേഖനം ചെയ്യുന്ന ഒരു ഗ്രന്ഥമാണിത്. ജീവിതം സമരാഗ്നിയും അഗ്നിപരീക്ഷണവുമായിരുന്ന ഒരു പഴയ കാലഘട്ടത്തെ, പുതിയ തലമുറയ്ക്ക് അനുഭവവേദ്യമാക്കുന്ന യശ്പാലിന്റെ ആത്മകഥാ പ്രധാനമായ പുസ്തകമാണ് കൊടുങ്കാറ്റടിച്ച നാളുകൾ.


കോപ്പിയടിക്കാരനായ സജിയുടെ മറ്റൊരു മോഷണം\n« Import will enhance higher prices in World Market\nചിത്രകാരന് എന്റെ സംശയങ്ങള്‍ക്ക് മറുപടിതന്നു »\nഇതാണ് ഇപ്പോഴത്തെ സ്ഥിതി\nNo comments yet to കോപ്പിയടിക്കാരനായ സജിയുടെ മറ്റൊരു മോഷണം\n2 August 2008 at 3:57 PM\nകേരള്‍സ് ഡോട്ട് കോമുമായി പ്രശ്നമുണ്ടായപ്പോള് ബൂലോഗത്തിലെ ചിലര് ഘോരഘോരം ചോദിക്കുകയുണ്ടായി സജിയെ മുന്നില് നിര്‍ത്തി എന്തു കൊണ്ട് പ്രക്ഷോഭം നടത്തിയില്ല, ഇഞ്ചി ഹൈജാക്ക് ചെയ്തു..തുളസിയുടെ ഫോട്ടോ പോയതിലേ വിഷമമുള്ളോ, സജിയോടെന്താണ് പക്ഷഭേദം എന്നൊക്കെ.\nഇപ്പോള് എല്ലാവര്‍ക്കും സമാധാനമായിക്കാണുമല്ലോ.\nഇതറിഞ്ഞു കൊണ്ടല്ലെങ്കിലും ബൂലോഗര് പ്രശ്നങ്ങളില് കണ്ണുമടച്ചല്ല ഇടപെടുന്നതെന്ന് മനസ്സിലാക്കുക. തുളസിയോ, കണ്ണൂസോ മറ്റു ബൂലോഗരോ തങ്ങളുടെ എഴുത്തു കൊണ്ടോ, ചിത്രങ്ങള് കൊണ്ടോ ബൂലോഗത്തില് വ്യക്തമായ ഐഡന്റിറ്റിയുള്ളവരാണ്. വായനക്കാര്‍ക്കും സഹബ്ലോഗേര്‍സിനും വിശ്വാസവും ആദരവുമുള്ളവര്. ഒരു പ്രശ്നം വന്നാല് ഒന്നുമാലോചിക്കാതെ പിന്നില് അണി നിരാക്കാന് തക്ക മാന്യത ബൂലോഗത്തില് വളാര്‍ത്തിയെടുത്തവര്.\nപഴയ ആള്‍ക്കാര്‍ക്ക് മാത്രമേ ഇതു പറ്റുള്ളൂ എന്നല്ല. ഇന്റഗ്രിറ്റി വ്യക്തമാവാന് വലിയ നളൊന്നും വേണ്ട. അനോണി ആന്റണി, ഗുപ്തന്, എന്തിന് നമ്മുടെ അനോണീമാഷ് പോലും പുതിയവരല്ലേ.\nആ ഒരു ഉറപ്പ് സജിക്ക് നിര്‍മ്മിക്കാനായിരുന്നില്ല. അതിപ്പോള് വ്യക്തമായെങ്കിലും.\nഅന്ന് സജിയെ ചുറ്റിപ്പറ്റിയായിരുന്നു കോലാഹലമെങ്കില് ഇന്നു ബൂലോഗം അപഹാസ്യമായേനെ.\ninnale sajiyude kshamapanam vaayichirunnu…!!\n3 August 2008 at 7:52 AM\nഒരു തലനാരിഴ നരയ്ക്കുമ്പോള് ചുമതല കൂടുകയാണ്,\nതനിയ്ക്ക് താഴെയുള്ളവര് മാതൃകയ്ക്കും നീതിയ്ക്കും മദ്ധ്യസ്ഥതയ്ക്കും\nതല മൂത്തവരെ സമീപിക്കുന്നു, ഇടി പിടി എന്ന് ഒരു മറുപടി\nവേണ്ടാ, ഒന്ന് ഇരുത്തി മൂളി, ഒന്നു മുറുക്കി , മുമ്പില് നില്‍ക്കുന്നവനെ\nതീര്‍പ്പ് കല്പിക്കുക അല്ലങ്കില് അഭിപ്രായം പറയുക ,\n“ഇത്തിരി തീയില്ലാതെ പുകയുണ്ടാവില്ലാല്ലോ.”\n3 August 2008 at 8:53 AM\nഒരുപിടിയും കിട്ടിയില്ല. അല്പം എനിക്കുകൂടെ മനസിലാവുന്ന ഭാഷയില് ഒരു മെയില് ആയാലുംമതി.\n3 August 2008 at 9:38 AM\nസത്യം പറഞ്ഞാല് ഈ പോസ്റ്റിന്റെ ഹെഡ്ഡിംങ്ങ് വായിച്ചിട്ട് ഒന്നും ശരിക്കു മനസ്സിലാകുന്നില്ല. അങ്ങ് എന്ത് തെറ്റാണ് ചെയ്തത്..? ചെറിയൊരു വിശദീകരണം ചെയ്യുന്നതില് വിരോധമുണ്ടൊ (ഈ പോസ്റ്റിന്റെ ഉദ്ദേശം )\n3 August 2008 at 12:33 PM\nചന്ദ്രേട്ടാ, എന്തുപറയാനാ, എല്ലാ ബ്ലോഗുകളും വായിച്ചു. ഒരിടത്തും കമന്റിടാന് തോന്നിയില്ല.\nതാന് കുഴിക്കുന്ന കുഴിയില് താന് തന്നെ വീഴും !\n3 August 2008 at 1:09 PM\nഇനിയെന്തെങ്കിലും സത്യങള് ഉണ്ടെങ്കിലൊ…..?ഞാനൊന്നും പറയുന്നില്ല…\nതാങ്കളുടെ കമെന്റ് സ്പാമിലായിരുന്നു. ഞാന് തെറ്റൊന്നും ചെയ്തിട്ടല്ല. ഒരബദ്ധത്തില് എഴുതിയ ഹെഡിംഗ്. അത് തിരുത്തിയിട്ടുണ്ട്.\nഈ പോസ്റ്റും വിവാദവും മുമ്പേയുള്ള ബഹളങ്ങളൊന്നും നേരത്തെ കണ്ടിരുന്നില്ല,\nഇപ്പോഴാണ് എല്ലാം അറിയുന്നത്.\n“മിന്നാമിനുങ്ങ് “എന്ന പേരിലാണ് ഞാന്\n(ഒരു വര്‍ഷത്തിലേറെയായി പോസ്റ്റൊന്നും ഇടാറില്ല,വല്ലപ്പോഴും കമന്റാറുണ്ട്,\nഇവിടെ ആരോപണ വിധേയനായ വ്യക്തി “മിന്നാമിനുങ്ങുകള്/സജി” എന്ന പേരിലാണ് ബ്ലോഗ് ചെയ്യാറുണ്ടായിരുന്നത്.”മിന്നാമിനുങ്ങ്” എന്ന ഐ.ഡി.യില് ബ്ലോഗ് ചെയ്യുന്നത് ഞാന് മാത്രമാണെന്നാണ് കരുതുന്നത്.പ്രാഥമിക നോട്ടത്തില് ഇവിടെ പരാമര്‍ശവിധേയമാകുന്നത് ഞാനാണെന്ന് തെറ്റിദ്ധരിക്കാന് സാധ്യതയുള്ളതു കൊണ്ടാണ് ഇങ്ങനെ പറയേണ്ടി വരുന്നത്.ഈ വിവാദങ്ങള് കണ്ട് നേരില് പരിചയമുള്ള ചിലര് അക്കാര്യം നേരിട്ടും മെയില് /ചാറ്റ് വഴിയുമൊക്കെ ചോദിക്കുകയുണ്ടായി.അതുകൊണ്ട് ദയവുചെയ്ത് ബൂലോഗര് എന്നെ തെട്ടിദ്ധരിക്കരുതെന്ന് വിനയപൂര്‍വം അറിയിക്കുന്നു\n6 August 2008 at 5:27 PM\nയെവന്മാര്‍ക്ക് വേറെ പണിയൊന്നും ഇല്ലേടേ അപ്പികളെ? കോപ്പി അടിച്ചാല് എന്താ, അടിച്ചില്ലേല് എന്താ? ഇതു കണ്ടിട്ട് അമ്മാവന് എന്തിനാ കോപാകുലനാകുന്നത്? എനിക്ക് ഒന്നും മനസ്സിലാവുന്നില്ലെടെയ്…\nDo something creative or share something good. Come out of the negative thinking.\nഎല്ലാ മലയാളികളെയും പോലെ അമ്മാവനെയും കാണാന് യെവന് ബുദ്ധിമുട്ട് ഉണ്ട്.\nഎന്താ ഈ മലയാളീസ് ഇങ്ങനെ?


സ്ത്രീകള്‍ക്കെതിരെയുള്ള അതിക്രമം സര്‍ക്കാര് കാണുന്നത് അതീവ ഗൗരവത്തോടെ: മന്ത്രി വീണാ ജോര്‍ജ് - Express Kerala\nKerala June 23, 2021 | Published by : Express Kerala Network\nതിരുവനന്തപുരം: സ്ത്രീകള്‍ക്കെതിരെയുള്ള അതിക്രമങ്ങളെ അതീവ ഗൗരവത്തോടെയുമാണ് സര്‍ക്കാര് കാണുന്നതെന്ന് ആരോഗ്യ, വനിത ശിശുവികസന വകുപ്പ് മന്ത്രി വീണാ ജോര്‍ജ്. വളരെ വേദനാജനകമായ സംഭവമാണിത്. വളര്‍ത്തി വലുതാക്കിയവര് ഒരുപാട് സ്വപ്നങ്ങള് കണ്ടിരുന്നു.\nജീവിതത്തില് ഒരുപാട് സ്വപ്നങ്ങള് കണ്ട് മറ്റൊരു വീട്ടിലേക്ക് കടുന്നുപോയ വിസ്മയയ്ക്ക് ഇങ്ങനെയൊരു അന്ത്യം ഉണ്ടായത് വളരെ വേദനാജനകമാണെന്നും മന്ത്രി വ്യക്തമാക്കി. വിസ്മയയുടെ നിലമേലുള്ള വീട്ടില് കുടംബാംഗങ്ങളെ കണ്ടതിന് ശേഷം സംസാരിക്കുകയായിരുന്നു മന്ത്രി.\nസ്ത്രീകള്‍ക്ക് എതിരെയുള്ള ഇങ്ങനെയുള്ള ഒരു അതിക്രമങ്ങളും അംഗീകരിക്കാന് കഴിയില്ല. കുറ്റക്കാര്‍ക്കെതിരെ കര്‍ശന നടപടികളാണ് സര്‍ക്കാര് സ്വീകരിച്ചിട്ടുള്ളത്. വാസ്തവത്തില് സ്ത്രീധനത്തിനെതിരെ, ആ സമ്പ്രദായത്തിനെതിരെ കേരളത്തിന്റെ ഒരു പൊതുബോധം ശക്തമാകേണ്ടതുണ്ട്.\nസ്ത്രീധനം വാങ്ങില്ല എന്നുള്ളതും സ്ത്രീധനം കൊടുക്കില്ല എന്നുള്ളതും നമ്മള് ഓരോരുത്തരും തീരുമാനിക്കേണ്ടതുണ്ട്. നമ്മുടെ പെണ്‍മക്കള് ഇങ്ങനെ കയറിന്റെ തുമ്പത്തോ, മണ്ണെണ്ണയൊഴിച്ചോ കൊല്ലപ്പെടേണ്ടവരോ മരിക്കേണ്ടവരോ അല്ല. അതിശക്തമായ ഒരു പൊതുബോധം ഈ സ്ത്രീധന സമ്പ്രദായത്തിനെതിരെ ഉണ്ടാകണമെന്നും മന്ത്രി വ്യക്തമാക്കി.\nസംസ്ഥാനത്ത് ഇന്ന് വാക്‌സിന് നല്‍കിയത് 4.76 ലക്ഷം പേര്‍ക്ക്\nനിപ വൈറസ്: 17 പേരുടെ പരിശോധനാ ഫലം കൂടി നെഗറ്റീവ്\nമകന് മുന്നില് മേലുദ്യോഗസ്ഥനുമായി ശാരീരിക ബന്ധം; വനിതാ കോണ്‍സ്റ്റബിള് അറസ്റ്റില്\nനിസാമുദിന്-തിരുവനന്തപുരം എക്‌സ്പ്രസില് വന്‍കൊള്ള; മൂന്ന് സ്ത്രീകള് അബോധാവസ്ഥയില്


അവാര്‍ഡ് വിതരണം നീട്ടി • Suprabhaatham\nഅവാര്‍ഡ് വിതരണം നീട്ടി\nFebruary 17, 2019 | 2:22 am IST\nന്യൂഡല്‍ഹി: വിരാട് കോഹ്‌ലി ഫൗണ്ടേഷന് നല്‍കുന്ന സ്‌പോര്‍ട്‌സ് ഹോണേഴ്‌സ് അവാര്‍ഡ് വിതരണം നീട്ടിവച്ചു. പുല്‍വാമ ഭീകരാക്രമണത്തിന്റെ പശ്ചാത്തലത്തിലാണ് ചടങ്ങ് മാറ്റിയതെന്ന് ഇന്ത്യന് ക്രിക്കറ്റ് ക്യാപ്റ്റന് വിരാട് കോഹ്‌ലി പറഞ്ഞു.\nഎല്ലാ കായിക വിഭാഗങ്ങളിലുമുള്ളവരെ വോട്ടെടുപ്പിലൂടെ തിരഞ്ഞെടുക്കുകയും പ്രസ്തുത പരിപാടിയില്‍വച്ച് പ്രഖ്യാപിക്കുകയുമാണ് പതിവ്. രാജ്യം വലിയ രീതിയിലുള്ള ദുഃഖാചരണം നടത്തുമ്പോള് ഇത്തരത്തിലുള്ള ഒരു പരിപാടി നടത്താനുള്ള സമയമിതല്ലെന്ന് വിരാട് കോഹ്‌ലി അറിയിച്ചു. പരിപാടിയുടെ പുതുക്കിയ തിയതി പിന്നീട് അറിയിക്കും.


പഞ്ചക്ഷതങ്ങളെ കുറിച്ച് നിങ്ങള് അറിയാന് ആഗ്രഹിക്കുന്ന കാര്യങ്ങള് - Marian Times World\nപഞ്ചക്ഷതങ്ങളെ കുറിച്ച് നിങ്ങള് അറിയാന് ആഗ്രഹിക്കുന്ന കാര്യങ്ങള്\nവി. പൗലോസിന്റെ സാക്ഷ്യം\nഗലാത്തിയക്കാര്‍ക്കുള്ള ലേഖനത്തില് വി. പൗലോസ് ആണ് സ്റ്റിഗ്മറ്റ എന്ന വാക്ക് ആദ്യമായി ഉപയോഗിക്കുന്നത്. സ്റ്റിഗ്മറ്റ എന്ന ഗ്രീക്ക് വാക്കിന്റെ അര്‍ത്ഥം പാട്, പച്ചകുത്തല് എന്നൊക്കെയാണ്.\nവി. ഫ്രാന്‍സിസ് അസ്സീസിയാണ് ചരിത്രത്തിലെ ആദ്യത്തെ പഞ്ചക്ഷതധാരിയായി ഗണിക്കപ്പെടുന്നത്. നമ്മുടെ സമീപകാലത്ത് ഏറ്റവും പ്രശസ്തനായ പഞ്ചക്ഷതധാരി വി. പാേ്രദ പിയോ ആണ്. പഞ്ചക്ഷതങ്ങളെ കുറിച്ച് ഏറ്റവും ശ്രദ്ധേയമായ നിരീക്ഷണങ്ങളിലൊന്ന് അവയ്ക്ക് ഒരിക്കലും പഴുപ്പ് ബാധിച്ചിരുന്നില്ലെന്നതാണ്.\nഎണ്‍പത് ശതമാനത്തോളം പഞ്ചക്ഷതധാരികള് സ്ത്രീകളാണ് എന്നതാണ് ഒരു പ്രത്യേകത. വി. ജെമ്മ ഗല്‍ഗനി, വി. കാതറിന് ഓഫ് സീയെന്ന, കാസിയയിലെ വി. റീത്ത, മരിയ എസ്‌പെരാന്‍സ, വി. വെറോണിക്ക ഗ്വിലിയാനി തുടങ്ങിയ വനിതകളുടെ പഞ്ചക്ഷതങ്ങള് പ്രസിദ്ധമാണ്. കേരളത്തില് നമുക്ക് ഏവര്‍ക്കും സുപരിചിതയായ കഞ്ചിക്കോട് റാണിക്കും പഞ്ചക്ഷതങ്ങള് പ്രത്യക്ഷപ്പെട്ടിട്ടുണ്ട്.\nപഞ്ചക്ഷതധാരിയായ പാദ്‌രേ പിയോ\nഇരുപതാം നൂറ്റാണ്ടിലെ വലിയ വിശുദ്ധരില് ഒരാളാണ് പാദ്‌രേ പിയോ. പഞ്ചക്ഷതധാരികളില് അതിപ്രശസ്തന്. അനേകം പ്രശസ്തരായ വൈദ്യശാസ്ത്രജ്ഞന്‍മാര് അദ്ദേഹത്തിന്റെ ശരീരത്തിലെ തിരുമുറിവുകള് പരിശോധിക്കുകയും പഠന വിധേയമാക്കുകയും ചെയ്തിട്ടുണ്ട്. പക്ഷേ, ആ മുറിവുകള് ശാസ്ത്രത്തിന്റെ വിശകലനങ്ങള്‍ക്കും വിശദീകരണങ്ങള്‍ക്കും അപ്പുറമാണെന്ന് തെളിഞ്ഞു.


ദീപാവലി ആഘോഷമാക്കാന് ഓപ്പോ എഫ് 21 പ്രോ യും - Keralabhooshanam Daily ദീപാവലി ആഘോഷമാക്കാന് ഓപ്പോ എഫ് 21 പ്രോ യും\nHome/TECH/ദീപാവലി ആഘോഷമാക്കാന് ഓപ്പോ എഫ് 21 പ്രോ യും\nഓപ്പോ എഫ് 21 പ്രോ ദീപാവലിക്ക് മുന്‍പു തന്നെ വിപണിയിലെത്തുമെന്നു മൈസ്മാര്‍ട്ട്‌പ്രൈസിന്റെ റിപ്പോര്‍ട്ട് സൂചിപ്പിക്കുന്നു. ഇതിനര്‍ത്ഥം ഒക്ടോബര് അവസാനമോ നവംബര് ആദ്യമോ ആണെന്നാണ്. എഫ് 17 പ്രോയുടെ സവിശേഷതകളെ അടിസ്ഥാനമാക്കിയാണ് ടെക്കിക്കള് ഇതിന്റെ സ്‌പെസിഫിക്കേഷനെ കുറിച്ചു പറയുന്നത്. കാരണം എഫ് 21 പ്രോയില് കൃത്യമായ പരിഷ്‌കാരങ്ങള് ഉണ്ടാകും. എഫ് 17 പ്രോയ്ക്ക് ഒരു അമോലെഡ് സ്‌ക്രീന് ഉണ്ട്, എന്നാല് 90 ഹെര്‍ട്‌സ് റിഫ്രഷ് റേറ്റ് ഇല്ല. അതു കൊണ്ടു തന്നെ എഫ് 21 പ്രോയില് അത് ഉണ്ടായിരിക്കാം. റിനോ3പ്രോയില് ഉപയോഗിച്ചിരുന്ന മീഡിയടെക് ഹീലിയോ പി 95 പ്രോസസറാണ് എഫ് 17 പ്രോയിലുണ്ടായിരുന്നത്. റെനോ4പ്രോ പ്രോസസ്സര്, സ്‌നാപ്ഡ്രാഗണ് 720 ജി, എഫ് 21 പ്രോയില് ഉണ്ടാകാനാണ് സാധ്യത.\nക്യാമറകള് എല്ലായ്‌പ്പോഴും ഓപ്പോയുടെ സ്മാര്‍ട്ട്‌ഫോണുകളില് ശ്രദ്ധ കേന്ദ്രീകരിക്കുന്നു. എഫ് 21 പ്രോയും വ്യത്യസ്തമാകില്ല. പിന്നില് നാല് ക്യാമറകളും മുന്‍വശത്ത് ഒരു ക്യാമറയെങ്കിലും വരാന് സാധ്യതയുണ്ട്. സെല്‍ഫി ക്യാമറ വഹിക്കാന് ഡിസ്‌പ്ലേയില് ഒരു പഞ്ച്‌ഹോളും ഉണ്ടാകാം. ബാറ്ററിയെ സംബന്ധിച്ചിടത്തോളം, ഓപ്പോ എഫ്21 പ്രോയില് കുറഞ്ഞത് 18W ഫാസ്റ്റ് ചാര്‍ജിംഗ് കാണാം.\nMOBILE PHONE oppo smart phone\nവാഹന വിലയുടെ 65 %വും നികുതി... കഷ്ടം തന്നെ അല്ലെ


കല്യാണ് ജൂവലേഴ്സ് ഇന്ത്യയില് രണ്ട് പുതിയ ഷോറൂമുകള് കൂടി തുറന്നു – Dubai Vartha\nചണ്ഡിഗഡില് എക്സ്ക്ലൂസീവ് വിവാഹാഭരണ ഷോറൂമും ബംഗളുരുവില് ബുട്ടീക് മാള് ഔട്ട് ലെറ്റുമാണ് പുതിയതായി ആരംഭിച്ചത്\nകൊച്ചി: ഇന്ത്യയിലെ ഏറ്റവും വലിയ ആഭരണ ബ്രാന്‍ഡുകളിലൊന്നായ കല്യാണ് ജൂവലേഴ്സ് പുതിയ രണ്ട് ഷോറൂമുകള് കൂടി ആരംഭിച്ചു. ദക്ഷിണേന്ത്യയിലെ കല്യാണിന്‍റെ ആദ്യത്തെ ബുട്ടീക് ഔട്ട് ലെറ്റാണ് ബംഗളുരുവിലെ ഫീനിക്സ് മാര്‍ക്കറ്റ് സിറ്റിയില് തുറന്നത്. ഇതിനു പുറമെ വിവാഹ ആഭരണങ്ങള്‍ക്കായുള്ള ആദ്യത്തെ എക്സ്ക്ല്യൂസീവ് ഷോറൂം ചണ്ഡിഗഡില് പ്രവര്‍ത്തനമാരംഭിച്ചു. കല്യാണ് ജൂവലേഴ്സിന്‍റെ പഞ്ചാബിലെ പ്രാദേശിക ബ്രാന്‍ഡ് അംബാസിഡര് വാമിക്വ ഗാബിയാണ് ചണ്ഡിഗഡിലെ ഷോറൂം ഉദ്ഘാടനം ചെയ്തത്.\nബംഗളുരുവിലെയും ചണ്ഡിഗഡിലേയും പുതിയ ഷോറൂമുകളില് വൈവിധ്യമാര്‍ന്ന ആഭരണശേഖരത്തില്‍നിന്ന് തെരഞ്ഞെടുത്ത സവിശേഷമായ ആഭരണ ഡിസൈനുകളാവും ലഭ്യമാക്കുകയെന്ന് കല്യാണ് ജൂവലേഴ്സ് ലിമിറ്റഡ് ചെയര്‍മാനും മാനേജിംഗ് ഡയറക്ടറുമായ ടി.എസ്. കല്യാണരാമന് പറഞ്ഞു. പുതിയ രണ്ട് ഷോറൂമുകള് കൂടി ആരംഭിച്ചതോടെ പരമ്പരാഗത രീതിയില്‍നിന്ന് വ്യത്യസ്തമായി ഉപയോക്താക്കള്‍ക്ക് പൂര്‍ണമായും പുതിയ രീതിയില് ആഭരണങ്ങള് വാങ്ങുന്നതിനുള്ള അവസരമാണ് ഒരുക്കുന്നത്. ബംഗളുരു ഷോറൂമിന്‍റെ ശ്രദ്ധ യുവാക്കളായ അര്‍ബന് ഉപയോക്താക്കളിലാണെങ്കില് ചണ്ഡിഗഡിലെ ഷോറൂം എല്ലാത്തരം വിവാഹാഭരണങ്ങള്‍ക്കുമായുള്ള വണ്-സ്റ്റോപ്പ് സൊല്യൂഷനായിരിക്കുമെന്ന് അദ്ദേഹം പറഞ്ഞു.\nപുതിയ ഷോറൂമുകളുടെ ഉദ്ഘാടനത്തിന്‍റെ ഭാഗമായി ഉപയോക്താക്കള്‍ക്ക് ഡയമണ്ടുകള്‍ക്ക് 20 ശതമാനം വരെ ഇളവും സ്വര്‍ണാഭരണങ്ങള്‍ക്ക് പണിക്കൂലിയില് 30 ശതമാനം വരെ ഇളവും ലഭിക്കും. കല്യാണില് പണിക്കൂലി ഗ്രാമിന് 199 രൂപ മുതലാണ് ആരംഭിക്കുന്നത്.\nസ്വര്‍ണാഭരണങ്ങള്‍ക്ക് കല്യാണിന്‍റെ നാല് തലത്തിലുള്ള അഷ്വറന്‍സ് സാക്ഷ്യപത്രം സ്വന്തമാക്കാന് ഇപ്പോള് ഉപയോക്താക്കള്‍ക്ക് അവസരമുണ്ട്. ഉപയോക്താക്കള്‍ക്ക് ബ്രാന്‍ഡിന്‍റെ പ്രതിബദ്ധത ഉറപ്പുവരുത്തുന്നതാണ് ഈ പ്രത്യേക ഉദ്യമം. കല്യാണ് ജൂവലേഴ്സില് വിറ്റഴിക്കുന്ന ആഭരണങ്ങള് വിവിധ ഘട്ടങ്ങളിലായി ഗുണമേന്മാ പരിശോധനകള്‍ക്ക് വിധേയമാക്കുന്നുണ്ട്. എല്ലാ ആഭരണങ്ങളും ബിഐഎസ് ഹാള്‍മാര്‍ക്ക് ചെയ്തവയാണ്. കൂടാതെ ആഭരണങ്ങളുടെ മൂല്യം ഉറപ്പാക്കുന്ന നാല് തലത്തിലുള്ള അഷ്വറന്‍സ് സാക്ഷ്യപത്രം ഉപയോക്താക്കള്‍ക്ക് മുടക്കുന്ന പണത്തിന് തക്കമൂല്യം ഉറപ്പുനല്കുന്നു. ഇന്‍വോയിസില് കാണിച്ചിരിക്കുന്ന ശുദ്ധത, കൈമാറ്റം ചെയ്യുമ്പോഴും വിറ്റഴിക്കുമ്പോഴും ലഭിക്കുമെന്നതാണ് മെച്ചം. കൂടാതെ ജീവിതകാലം മുഴുവന് കല്യാണിന്‍റെ ഷോറൂമുകളില്‍നിന്ന് സ്വര്‍ണാഭരണങ്ങളുടെ മെയിന്‍റനന്‍സ് സൗജന്യമായി ചെയ്തു കൊടുക്കും.\nചണ്ഡിഗഡില് പ്രവര്‍ത്തനമാരംഭിച്ച വിവാഹ ആഭരണങ്ങള്‍ക്കായുള്ള കല്യാണ് ജൂവലേഴ്സിന്‍റെ എക്സ്ക്ല്യൂസീവ് ഷോറൂം ബ്രാന്‍ഡ് അംബാസിഡര് വാമിക്വ ഗാബി ഉദ്ഘാടനം ചെയ്യുന്നു. കല്യാണ് ജൂവലേഴ്സ് എക്സിക്യൂട്ടീവ് ഡയറക്ടര് രാജേഷ് കല്യാണരാമന്, ചെയര്‍മാനും മാനേജിംഗ് ഡയറക്ടറുമായ ടി.എസ്. കല്യാണരാമന്, എക്സിക്യൂട്ടീവ് ഡയറക്ടര് രമേഷ് കല്യാണരാമന് എന്നിവര് സമീപം.\n1272 നിക്ഷേപകർക്ക് ദുബായ് ഗോൾഡ് വിസ\nരാജ്യം വിടാതെ തന്നെ ഇനി യുഎഇ വിസ പുതുക്കാൻ സ്മാർട്ട് സംവിധാനങ്ങൾ\nഓക്‌സ്ഫഡ് കോവിഡ് വാക്‌സിന് മൂന്നാംഘട്ട പരീക്ഷണം...\nഅബൂദാബി • ആരോഗ്യം • ഇന്ത്യ\nയുഎഇയുടെ കോവിഡ് വാക്സിന്റെ ആദ്യ ഡോസ് യുഎഇ ആരോഗ്യ...\nഅബൂദാബി • ഇന്ത്യ • കായികം\nഐ‌പി‌എൽ 2020 യു എ ഇ – ആദ്യ പോരാട്ടം ഇന്ന് ;...\nഇന്ത്യയിലെ കോവിഡ് രോഗികളുടെ എണ്ണം 53 ലക്ഷം കടന്നു /...\nഇന്ത്യ • ദുബായ് • ബിസിനസ്സ്\nഗൂഗിള് പ്ലേ സ്റ്റോറില് നിന്നും പേ ടിഎമ്മിനെ...\nഡൽഹിയിൽ 17കാരിയെ കൂട്ടബലാത്സംഗത്തിനിരയാക്കിയ മൂന്ന്...\nനിർബന്ധിത കൊറന്റൈൻ നിയമങ്ങൾ ലംഘിച്ചതിന് ഷാർജയിൽ കോവിഡ് രോഗിഅറസ്റ്റിൽ. September 19, 2020\nഓക്‌സ്ഫഡ് കോവിഡ് വാക്‌സിന് മൂന്നാംഘട്ട പരീക്ഷണം അടുത്ത ആഴ്ച പുണെയില് ആരംഭിക്കും. September 19, 2020\nയുഎഇയുടെ കോവിഡ് വാക്സിന്റെ ആദ്യ ഡോസ് യുഎഇ ആരോഗ്യ പ്രതിരോധ മന്ത്രി സ്വീകരിച്ചു. September 19, 2020\nകേരളത്തിൽ ഇന്ന് ഏറ്റവും കൂടുതൽ കോവിഡ് കേസുകൾ September 19, 2020\nയുഎഇയിൽ കോവിഡ് നിയമങ്ങൾ ലംഘിച്ച് വിവാഹ പാർട്ടി സംഘടിപ്പിച്ച 8 പേർക്ക് ജയിൽ ശിക്ഷ September 19, 2020\nകോവിഡ് 19 ; അബുദാബിയിൽ ഇതിനകം കൊറന്റൈനിലും ഹോം ഐസൊലേഷനിലുമായി 1,50,000 പേരെ പാർപ്പിച്ചതായി ആരോഗ്യവകുപ്പ് September 19, 2020\nകോഴിക്കോട് വിമാനത്താവളത്തിൽ വൈഡ് ബോഡി വിമാനങ്ങളുടെ സർവീസ് താത്കാലികമായി നിർത്തലാക്കിയ തീരുമാനം പിൻവലിക്കണമെന്ന ആവശ്യവുമായി യു.എ.ഇ. കെ.എം സി സി കേന്ദ്ര കമ്മിറ്റി September 19, 2020\nയുഎഇയിൽ ഇന്ന് 809 പേർക്ക് കൂടി കോവിഡ് / 722 പേർക്ക് രോഗമുക്തി / ഒരു മരണം September 19, 2020


ഉദയകുമാർ ഉരുട്ടിക്കൊല: പ്രധാന സാക്ഷി വീണ്ടും കൂറുമാറി\n07 May, 2018 at 02:59 PM\nസിബിഐ പ്രതി ചേർത്ത പൊലീസ് ഉദ്യോഗസ്ഥരെ തനിക്കറിയില്ലെന്ന് സുരേഷ് തിരുവനന്തപുരം സിബിഐ പ്രത്യേക കോടതിയിൽ മൊഴി നൽകി.\nഉദയകുമാർ ഉരുട്ടിക്കൊലക്കേസിൽ പ്രധാന സാക്ഷി സുരേഷ് വീണ്ടും കൂറുമാറി. സിബിഐ പ്രതി ചേർത്ത പൊലീസ് ഉദ്യോഗസ്ഥരെ തനിക്കറിയില്ലെന്ന് സുരേഷ് തിരുവനന്തപുരം സിബിഐ പ്രത്യേക കോടതിയിൽ മൊഴി നൽകി. അതേസമയം കസ്റ്റഡി മർദ്ദനത്തിൽ തന്നെയാണ് ഉദയകുമാർ കൊല്ലപ്പെട്ടതെന്ന് കേസിൽ മാപ്പുസാക്ഷിയായ മുൻ ഹെഡ് കോൺസ്റ്റബിൾ തങ്കമണി കോടതിയിൽ പറഞ്ഞു.\nഉദയകുമാർ ഉരുട്ടിക്കൊലക്കേസിൽ ഇത് രണ്ടാം തവണയാണ് പ്രധാന സാക്ഷി സുരേഷ് കുറുമാറുന്നത്. സംഭവ ദിവസം ഉദയകുമാറിനൊപ്പം കസ്റ്റഡിയിൽ എടുത്ത ആളായിരിന്നു സുരേഷ്. ഇതേ തുടർന്നാണ് സുരേഷിനെ സിബിഐ ഒന്നാം സാക്ഷിയാക്കിയത്. എന്നാൽ സിബിഐ പ്രതിചേർത്ത ഫോർട്ട് പൊലീസ് സ്റ്റേഷനിലെ ഉദ്യോഗസ്ഥരെ ആരെയും തനിക്കറിയില്ലെന്ന് തിരുവനന്തപുരം സിബിഐ പ്രത്യേക കോടതിയിൽ നടന്ന വിചാരണയിൽ സുരേഷ് പറഞ്ഞു. കേസിൽ സിബിഐ അന്വേഷണത്തിന് മുൻപും സുരേഷ് കൂറുമാറിയത് വിവാദമായിരുന്നു.\nഅതിനിടെ അഞ്ചാം സാക്ഷിയായ മുൻ ഹെഡ് കോൺസ്റ്റബിൾ തങ്കമണി വിചാരണ വേളയിൽ ഉദ്യോഗസ്ഥർക്കെതിരെ നിർണ്ണായക മൊഴി നൽകി. ഉദയകുമാർ കസ്റ്റഡി മർദ്ദനത്തിൽ തന്നെയാണ് കൊല്ലപ്പെട്ടതെന്ന് തങ്കമണി കോടതിയിൽ പറഞ്ഞു. ഉദ്യോഗസ്ഥർ കസ്റ്റഡി രേഖകളിൽ കൃത്രിമം കാണിക്കാൻ നിർദ്ദേശിച്ചെന്ന് തങ്കമണി നേരത്തെ മൊഴി നൽകിയിരുന്നു. തങ്കമണിയുടെ വിസ്താരം പൂർത്തിയായി. 2005 സെപ്റ്റംബർ 27 നാണ് മോഷണക്കുറ്റം ആരോപിച്ച് ഫോർട്ട് പൊലീസ് കസ്റ്റഡിയിൽ എടുത്ത ഉദയകുമാർ കൊല്ലപ്പെടുന്നത്.


ത്രില്ലറിൽ വെസ്റ്റിൻഡീസിനെ ഒരു വിക്കറ്റിന് തോൽപ്പിച്ച് ശ്രീലങ്ക - Fanport - Sports News Malayalam\nWednesday, Apr 8, 2020 06:23 PM\nHome Cricket ത്രില്ലറിൽ വെസ്റ്റിൻഡീസിനെ ഒരു വിക്കറ്റിന് തോൽപ്പിച്ച് ശ്രീലങ്ക\nവെസ്റ്റിൻഡീസിനെതിരായ ഒന്നാം ഏകദിന മത്സരത്തിൽ ശ്രീലങ്കക്ക് ജയം. ആവേശകരമായ മത്സരത്തിൽ5പന്ത് ബാക്കി നിൽക്കെയാണ് ശ്രീലങ്ക ഒരു വിക്കറ്റിന് വെസ്റ്റിൻഡീസിനെ തോൽപ്പിച്ചത്. ആദ്യം ബാറ്റ് ചെയ്ത വെസ്റ്റിൻഡീസ്7വിക്കറ്റ് നഷ്ടത്തിൽ 289 റൺസാണ് എടുത്തത്. തുടർന്ന് ബാറ്റ് ചെയ്ത ശ്രീലങ്ക9വിക്കറ്റ് നഷ്ടത്തിൽ 290 റൺസ് എടുത്തു വിജയം ഉറപ്പിക്കുകയായിരുന്നു.\nആദ്യം ബാറ്റ് ചെയ്ത വെസ്റ്റിൻഡീസ് ഷായ് ഹോപ്പിന്റെ സെഞ്ചുറിയുടെ പിൻബലത്തിലാണ് 289 റൺസ് എടുത്തത്. 17 പന്തിൽ 32 റൺസ് എടുത്ത കീമോ പോളും 41 റൺസ് എടുത്ത ചേസും ഹോപ്പിന് മികച്ച പിന്തുണ നൽകി. തുടർന്ന് ബാറ്റ് ചെയ്ത ശ്രീലങ്കക്ക് ഫെർണാണ്ടോയും ക്യാപ്റ്റൻ കരുണരത്‌നയും ചേർന്ന് മികച്ച തുടക്കമാണ് നൽകിയത്. കരുണരത്‌ന 52 റൺസും ഫെർണാഡോ 50 റൺസുമെടുത്താണ് പുറത്തായത്. എന്നാൽ മധ്യ നിരയിൽ തുടർച്ചയായി വിക്കറ്റുകൾ നഷ്ട്ടപെട്ട ശ്രീലങ്ക ഒരു ഘട്ടത്തിൽ പതറിയെങ്കിലും പുറത്താവാതെ 42 റൺസ് എടുത്ത വാനിന്തു ഡി സിൽവ ശ്രീലങ്കക്ക് വിജയം നേടികൊടുക്കുകയായിരുന്നു.\nPrevious articleജഡേജയാണ് തനിക്ക് പ്രിയപ്പെട്ട ക്രിക്കറ്റ് താരമെന്ന് ആഷ്ടൺ അഗർ\nNext articleബ്രസീലിലെ വണ്ടർ റൈറ്റ് ബാക്ക് യാൻ കൗട്ടോയെ സ്വന്തമാക്കാൻ സിറ്റിയും ബാഴ്സയും ശ്രമിക്കുന്നു


ലേഡീസ് ഫാന്‍സി ഐറ്റംസില് ലേഡി സൂപ്പര് സ്റ്റാര്; മഞ്ജു വാര്യര്‍ക്ക് പിറന്നാള് സമ്മാനവുമായി ഡാവിഞ്ചി സുരേഷ് | Newsthen l The news interactive\nHome/LIFE/ലേഡീസ് ഫാന്‍സി ഐറ്റംസില് ലേഡി സൂപ്പര് സ്റ്റാര്; മഞ്ജു വാര്യര്‍ക്ക് പിറന്നാള് സമ്മാനവുമായി ഡാവിഞ്ചി സുരേഷ്\nലേഡീസ് ഫാന്‍സി ഐറ്റംസില് ലേഡി സൂപ്പര് സ്റ്റാര്; മഞ്ജു വാര്യര്‍ക്ക് പിറന്നാള് സമ്മാനവുമായി ഡാവിഞ്ചി സുരേഷ്\nകൊടുങ്ങല്ലൂര്: സൗന്ദര്യ വര്‍ദ്ധക വസ്തുക്കള് ഉപയോഗിച്ച് മഞ്ജുവാര്യരുടെ കൂറ്റന് മുഖചിത്രം തീർത്ത് ഡാവിഞ്ചി സുരേഷ്. സെപ്തംബര് 10 മഞ്ജുവാര്യരുടെ ജന്മദിനം പ്രമാണിച്ച് മലയാളത്തിന്‍റെ ലേഡി സൂപ്പര് സ്റ്റാറിനു ഉള്ള ജന്മദിന സമ്മാനമായാണ് ചിത്രമൊരുക്കിയത്.\nകൊടുങ്ങല്ലൂരിലെ ബ്യൂട്ടി പ്ലാനെറ്റ് ഉടമ അഷറഫ് ആണ് സ്വന്തം കടയിലെ ഫാന്‍സി, കൊസ്മാറ്റിക് സാധനങ്ങള് നല്‍കി സുരേഷിന്‍റെ എഴുപത്തിയാറാമത്തെ ചിത്രത്തിനുള്ള അവസരമൊരുക്കിയത്. അഷ്റഫിന്‍റെ പുതിയ ഷോറൂമിന്‍റെ അകത്ത് തറയില് വെല്‍വെറ്റ് തുണി വിരിച്ചു എട്ടു മണിക്കൂര് സമയമെടുത്താണ് പത്തടി വലുപ്പമുള്ള ചിത്രം വരച്ചത്.\nപ്രജീഷ് ട്രാന്‍സ് മാജിക് ക്യാമറയില് പകര്‍ത്തിയ ചിത്രത്തിന് അഷറഫിന്റെ മക്കളായ അംജത്, അഫ്താദ്, ബ്യൂട്ടി പ്ലാനെറ്റ് സഹപ്രവര്‍ത്തകരും സഹായത്തിനുണ്ടായിരുന്നു. ഇത്തരം മീഡിയങ്ങളുപയോഗിച്ചു ചിത്രങ്ങള് ചെയ്യുമ്പോള് സ്ത്രീമുഖച്ചായ കൊണ്ടുവരുന്നത് വലിയ വെല്ലുവിളിയാണെന്നും എങ്കിലും നൂറു മീഡിയങ്ങള് തേടിയുള്ള യാത്രയില് ഇനിയും സ്ത്രീ കഥാപാത്രങ്ങള് മനസിലുണ്ടെന്ന് സുരേഷ് പറഞ്ഞു.\nകോഴിക്കോട് മിഠായിത്തെരുവില് തീ പിടിത്തം; ആളപായമില്ല\nമലയാളി യുവാവിന് ഹോളിവുഡ് സിനിമയിൽ അരങ്ങേറ്റം…!


cpm | വോട്ട് കച്ചവടത്തിന്റെ പഴയ കാലത്തിന് വിട നൽകി ബിജെപി കൂടി മത്സര രംഗത്ത് സജീവമായതോടെ കൊട്ടിക്കലാശത്തിന്റെ പേരിൽ ഇന്നലെ സംസ്ഥാനം എമ്പാടും അരങ്ങേറിയത് ഉത്തരേന്ത്യയിലേതിന് സമാനമായ ആക്രമങ്ങൾ; എല്ലാ പാർട്ടികളിലും പെട്ട അനേകം പേർ ആശുപത്രിയിൽ; തെരഞ്ഞെടുപ്പ് കഴിഞ്ഞാൽ ഉടൻ വടകരയിൽ വ്യാപകമായി അക്രമങ്ങളും കൊലപാതകങ്ങളും ഉണ്ടാകുമെന്ന് മുന്നറിയിപ്പ്; സിപിഎം കോട്ടകളിലെ മണ്ണിളകി തുടങ്ങിയതോടെ എങ്ങും സംഘർഷം - MarunadanMalayali.com\nApril 22, 2019 | 07:59 AM IST | Permalink\nകൊച്ചി: ശബരിമലയാണ് ഇത്തവണ ലോക്‌സഭാ തെരഞ്ഞെടുപ്പിൽ പ്രധാന ചർച്ചാ വിഷയം. അതുകൊണ്ട് തന്നെ ജനമനസ്സിലെ തീരുമാനം ആർക്കും വ്യക്തമായി അറിയില്ല. വിശ്വാസികളുടെ വികാരം അനുകൂലമാക്കാമെന്ന് ബിജെപി പ്രതീക്ഷിച്ചപ്പോൾ കേരളത്തിൽ ഉടനീളം വീറും വാശിയും നിറഞ്ഞ തെരഞ്ഞെടുപ്പായി. നാല് ലോക്‌സഭാ മണ്ഡലങ്ങളിൽ ത്രികോണ പോര്. തിരുവനന്തപുരത്തും പത്തനംതിട്ടയിലും തൃശൂരിലും പാലക്കാട്ടും വാശിയേറിയ ത്രികോണമത്സരമാണ് നടക്കുന്നത്. വോട്ട് കച്ചവടം ബിജെപി ഉപേക്ഷിച്ചതാണ് ഇത്തരമൊരു മത്സരത്തിന് കാരണമെന്നാണ് പൊതുവേയുള്ള വിലയിരുത്തൽ. ഏതായാലും വയനാടും മലപ്പുറവും യുഡിഎഫിന്റെ ഉറച്ച കോട്ടകളാണ്. എന്നാൽ ഇടതുപക്ഷത്തിന് ഉറച്ച വിജയം ഒരിടത്തും ചൂണ്ടിക്കാട്ടാനില്ല. ഇടത് കോട്ടകളിൽ പോലും ശക്തമായ മത്സരമാണ് യുഡിഎഫ് നടത്തുന്നത്. ഇതോടെ സിപിഎം അണികൾ അങ്കലാപ്പിലുമായി. ഇത് തന്നെയാണ് കൊട്ടിക്കലാശ ദിനത്തിൽ വ്യാപക അക്രമങ്ങളിലേക്ക് കാര്യങ്ങളെത്തിച്ചത്. വോട്ടെടുപ്പ് കഴിഞ്ഞാൽ വടകരയും കണ്ണൂരും കലാപകലുഷിതമാകുമെന്നും റിപ്പോർട്ടുകളുണ്ട്.\nപ്രവർത്തകരുടെ ആവേശപ്പാച്ചിലിൽ പലയിടത്തും ഗതാഗതം തടസപ്പെട്ടു. പ്രവർത്തകർ തമ്മിൽ കല്ലേറും കയ്യാങ്കളിയുംസംസ്ഥാനത്തുടനീളം നടന്നു. വോട്ടെടുപ്പ് ദിനം വടകരയിൽ ജില്ലാ കളക്ടർ നിരോധനാജ്ഞ പ്രഖ്യാപിച്ചു. ജില്ലാ കളക്ടർ സാംബശിവ റാവുവാണ് നിരോധനാജ്ഞ പ്രഖ്യാപിച്ചത്. സമാധാനാന്തരീക്ഷം ഉറപ്പാക്കുന്നതിനായി ലോക്‌സഭാ തിരഞ്ഞെടുപ്പ് ദിവസമായ ഏപ്രിൽ 23 ന് വൈകീട്ട് ആറ് മുതൽ 24 ന് രാത്രി 10 വരെയാണ് 144 പ്രഖ്യാപിച്ചത്. വടകര നഗരസഭ, ഒഞ്ചിയം, നാദാപുരം, പേരാമ്പ്ര, കുന്നുമ്മൽ ഗ്രാമപഞ്ചായത്തുകൾ എന്നിവിടങ്ങളിൽ ക്രിമിനൽ നടപടി ചട്ടം 144 പ്രകാരം ജനങ്ങൾ സംഘം ചേരുകയോ കൂട്ടംകൂടുകയോ ചെയ്യാൻ പാടില്ലെന്നാണ് കളക്ടറുടെ ഉത്തരവ്. ആലത്തൂരിൽ കലാശക്കൊട്ടിനിടെയുണ്ടായ കല്ലേറിൽ പരുക്കേറ്റ യുഡിഎഫ് സ്ഥാനാർത്ഥി രമ്യാ ഹരിദാസിനെയും അനിൽ അക്കര എംഎൽഎയേയും ആശുപത്രിയിൽ പ്രവേശിപ്പിച്ചു. തിരുവനന്തപുരത്ത് എകെ ആന്റണിയേയും ശശി തരൂരിനേയും സിപിഎം പ്രവർത്തകർ തടഞ്ഞു. വൈകിട്ട് ആറു മണിയോടെയാണ് സംസ്ഥാനത്ത് പരസ്യപ്രചാരണം അവസാനിച്ചത്. ഈ സമയം കേരളമാകെ സംഘർഷത്തിലായിരുന്നു.\nതിങ്കളാഴ്ച നിശബ്ദ പ്രചാരണത്തിന്റെ ദിനാണ്. നാളെ പോളിങ്ങ് ബൂത്തുകളിലേക്കു നീങ്ങും. ചൊവ്വാഴ്ച രാവിലെ ഏഴു മുതൽ ആറു വരെയാണ് വോട്ടെടുപ്പ്. വിധിയറിയാൻ മെയ് 23 വരെ കാത്തിരിപ്പു നീളും. ഇതിനിടെയിൽ വടകര കലുഷിതമാകുമെന്നാണ് റിപ്പോർട്ടുകൾ. കലാശക്കൊട്ടിനിടെ വടകര വല്യാപ്പള്ളിൽ എൽഡിഎഫ് യുഡിഎഫ് സംഘർഷത്തിലാണ് ഇരുപക്ഷത്തെയും നിരവധി പ്രവർത്തകർക്കു പരുക്കേറ്റത്. പ്രവർത്തകർ തമ്മിലുണ്ടായ കല്ലേറിലും സംഘർഷത്തിനുമിടയിൽ പൊലീസ് ലാത്തി വീശി. കരുനാഗപ്പള്ളിയിൽ ബിജെപിസിപിഎം പ്രവർത്തകർ തമ്മിൽ ഏറ്റുമുട്ടി. തിരുവല്ലയിൽ എൽഡിഎഫ് എൻഡിഎ പ്രവർത്തകർ ഏറ്റുമുട്ടി. പൊലീസ് ഇടപെട്ട് സ്ഥിതി ശാന്തമാക്കി. തൊടുപുഴയിലും നെടുങ്കണ്ടത്തും യുഡിഎഫ്എൽഡിഎഫ് കയ്യാങ്കളി. എറണാകുളം പാലാരിവട്ടത്ത് സിപിഎംഎസ്ഡിപിഐ സംഘർഷമുണ്ടായി. പൊലീസ് ഇടപെട്ടു പ്രവർത്തകരെ ശാന്തരാക്കി. അങ്ങനെ മിക്ക സ്ഥലത്തും അക്രമങ്ങളുടെ ഒരു വശത്ത് സിപിഎം പ്രവർത്തകരുണ്ട്.\nതിരുവനന്തപുരത്ത് എ.കെ.ആന്റണിയുടെ റോഡ് ഷോ തടഞ്ഞതും സിപിഎമ്മുകാരാണ്. കണ്ണൂർ മട്ടന്നൂരിൽ കൊട്ടിക്കലാശത്തിനിടയിൽ സംഘർഷമുണ്ടായി പൊലീസ് ഗ്രനേഡ് പ്രയോഗിച്ചാണ് സ്ഥിതി ശാന്തമാക്കിയത്. കാസർകോട് പഴയങ്ങാടിയിൽ കലാശക്കൊട്ടിലുണ്ടായ സംഘർഷത്തിൽ എസ്‌ഐ എ.പി.അനിൽകുമാറിന് പരുക്കേറ്റു. യു ഡി എഫ് -എൽ ഡി എഫ് പ്രവർത്തകർ സംഘടിച്ച് പ്രകോപനപരമായ മുദ്രാവാക്യം വിളിയെ തുടർന്നാണ് കലാശകൊട്ട് സംഘർഷത്തിലേക്ക് വഴിമാറിയത്. ഇരു ഭാഗങ്ങളിൽ നിന്നും പരസ്പരം കല്ലേറുണ്ടായി. യുഡിഎഫിന്റെ പ്രചാരണ വാഹനത്തിന്റെ ചില്ലുകൾ തകർന്നു. പൊലിസ് കണ്ണീർവാതകം പ്രയോഗിച്ചും ലാത്തിച്ചാർജ് നടത്തിയുമാണ് പ്രവർത്തകരെ പിരിച്ചുവിട്ടത്. കാസർഗോട്ടും രാജ് മോഹൻ ഉണ്ണിത്താന്റെ പ്രചരണം സിപിഎമ്മിനെ ഞെട്ടിച്ചിട്ടുണ്ട്.\nആലത്തൂരിൽ യുഡിഎഫ് സ്ഥാനാർത്ഥി രമ്യ ഹരിദാസിനും അനിൽ അക്കര എംഎൽഎഎയ്ക്കും കല്ലേറിലാണ് പരുക്കേറ്റത്. ആലത്തൂർ എംഎൽഎ കെ.ഡി. പ്രസേനൻ ഉൾപ്പെടെയുള്ള നേതാക്കൾക്കു നേരെ യുഡിഎഫ് പ്രവർത്തകർ കല്ലെറിഞ്ഞെന്ന് എൽഡിഎഫും ആരോപിച്ചു. തൊടുപുഴയിൽ യുഡിഎഫ് സ്ഥാനാർത്ഥി ഡീൻ കുര്യാക്കോസിനും ഇടുക്കി ഡിസിസി പ്രസിഡന്റ് ഇബ്രാഹിംകുട്ടി കല്ലാറിനും നേരെ കല്ലേറുണ്ടായി. കഴക്കൂട്ടത്ത് ബിജെപി സ്ഥാനാർത്ഥി കുമ്മനം രാജശേഖരന്റെ വാഹനത്തിനു നേരെ ചെരിപ്പും കൊടികളുമെറിഞ്ഞതു സംഘർഷത്തിനിടയാക്കി. കേന്ദ്രമന്ത്രി പൊൻ രാധാകൃഷ്ണനും ഒപ്പമുണ്ടായിരുന്നു. കുമ്മനത്തിന്റെ പ്രചാരണ വാഹനം എൽഡിഎഫ് പ്രവർത്തകർ തടഞ്ഞുവെന്നു ബിജെപി ആരോപിച്ചു.\nവർക്കലയിൽ ബിജെപി എൽഡിഎഫ് പ്രവർത്തകരുടെ ഏറ്റുമുട്ടലിൽ 15 പേർക്കു പരുക്കേറ്റു. കാട്ടാക്കടയിലും ബിജെപി എൽഡിഎഫ് സംഘർഷമുണ്ടായി. പാലോടും കല്ലമ്പലത്തും എൽഡിഎഫ് യുഡിഎഫ് പ്രവർത്തകർ ഏറ്റുമുട്ടി. പത്തനംതിട്ടയിലെ എൻഡിഎ സ്ഥാനാർത്ഥി കെ. സുരേന്ദ്രനെ കാഞ്ഞിരപ്പള്ളി പേട്ടക്കവലയിൽ എൽഡിഎഫ് പ്രവർത്തകർ തടഞ്ഞതിനെ തുടർന്നു സംഘർഷമുണ്ടായി. കാസർകോട് ഉദുമയിൽ എൽഡിഎഫ് യുഡിഎഫ് സംഘർഷത്തിൽ 15 പേർക്കു പരുക്കേറ്റു. കണ്ണൂർ പഴയങ്ങാടിയിലും മട്ടന്നൂരിലും എൽഡിഎഫ് യുഡിഎഫ് സംഘർഷമുണ്ടായി. കൊല്ലം കരുനാഗപ്പള്ളിയിൽ എൽഡിഎഫ് ബിജെപി സംഘർഷത്തിൽ3പൊലീസുകാർക്കു പരുക്കേറ്റു. ഓച്ചിറയിൽ പൊലീസുകാരെ എൽഡിഎഫ് പ്രവർത്തകർ കയ്യേറ്റം ചെയ്യാൻ ശ്രമിച്ചു. അമ്പലപ്പുഴയിൽ എൽഡിഎഫ് എൻഡിഎ പ്രവർത്തകർ തമ്മിലും കായംകുളത്ത് യുഡിഎഫ് എൻഡിഎ പ്രവർത്തകർ തമ്മിലും ഏറ്റുമുട്ടി.\nപാലക്കാട് ജില്ലയിലെ നെന്മാറ, മണ്ണാർക്കാട്, മുതലമട തുടങ്ങിയ സ്ഥലങ്ങളിൽ എൽഡിഎഫ് യുഡിഎഫ് സംഘർഷത്തിൽ ഒട്ടേറെ പേർക്കു പരുക്കേറ്റു. വടകര മണ്ഡലത്തിലെ വില്യാപ്പള്ളിയിൽ സംഘർഷത്തിനിടെ സ്ത്രീകളുൾപ്പെടെ 25 പേർക്കു പരുക്കേറ്റു. സ്വതന്ത്ര സ്ഥാനാർത്ഥിയും മുൻ സിപിഎം നേതാവുമായ സി.ഒ.ടി. നസീറിനു മർദനമേറ്റു. വയനാട്ടിൽ തലപ്പുഴ, കമ്പളക്കാട്, തരുവണ എന്നിവിടങ്ങളിൽ എൽഡിഎഫ് യുഡിഎഫ് സംഘർഷമുണ്ടായി.


ഓണ്‍ലൈന് ചികിത്സാ സഹായ തട്ടിപ്പ്; കര്‍ശന നടപടിയെടുക്കണമെന്ന് ആവശ്യപ്പെട്ട് കെ.കെ.ശൈലജ - Express Kerala\nതിരുവനന്തപുരം: ഓണ്‍ലൈന് ചികിത്സ സഹായ തട്ടിപ്പ് അന്വേഷിച്ച് നടപടി സ്വീകരിക്കണമെന്ന് അഭ്യര്‍ത്ഥിച്ച് ആരോഗ്യ വകുപ്പ് മന്ത്രി കെ.കെ. ശൈലജ മുഖ്യമന്ത്രി പിണറായി വിജയന് കത്ത് നല്‍കി. സമൂഹ മാധ്യമങ്ങളിലൂടെ നടക്കുന്ന സഹായ അഭ്യര്‍ത്ഥനകളിലൂടെയുള്ള തട്ടിപ്പുകളെ തുറന്ന് കാട്ടേണ്ടതുണ്ടെന്നും ഇത്തരക്കാര്‍ക്കെതിരെ കര്‍ശന നടപടികള് സ്വീകരിക്കാന് ബന്ധപ്പെട്ടവര്‍ക്ക് നിര്‍ദേശം നല്‍കിയിട്ടുണ്ടെന്നും മന്ത്രി പറഞ്ഞു. ഓണ്‍ലൈന് ചികിത്സ സഹായം അഭ്യര്‍ത്ഥിച്ച് പണം തട്ടിയെടുക്കുന്ന സംഘം സംസ്ഥാനത്ത് പ്രവര്‍ത്തിക്കുന്നതായി വന്ന റിപ്പോര്‍ട്ടിനെ തുടര്‍ന്നാണ് നടപടിയെടുക്കാന് ആവശ്യപ്പെട്ടിരിക്കുന്നത്.\nഗുരുതര രോഗബാധിതരായവര്‍ക്കും ഭാരിച്ച ചികിത്സ ചെലവുകള് ആവശ്യമായി വരുന്നവര്‍ക്കും സഹായം എത്തിക്കാനായാണ് സര്‍ക്കാര് തന്നെ വി കെയര് പദ്ധതി ആവിഷ്‌ക്കരിച്ചിട്ടുള്ളത്. പാവപ്പെട്ട നിരവധി ആളുകള്‍ക്കാണ് ഈ പദ്ധതിയിലൂടെ സഹായം നല്‍കി വരുന്നത്. സര്‍ക്കാരിന്റെ തുകയോടൊപ്പം പൊതുജനങ്ങളുടെ സഹായത്തോടെയാണ് വി കെയര് പ്രവര്‍ത്തിക്കുന്നത്. പാവപ്പെട്ട ആളുകളെ സഹായിക്കാന് സന്മസുള്ളവര് ധാരാളമുണ്ട്. അവര് സംഭാവന നല്‍കുന്ന തുക അര്‍ഹിക്കുന്ന ആളുകളില് എത്തിക്കാന് വി കെയര് സഹായിക്കുമെന്നും മന്ത്രി വ്യക്തമാക്കി.\nOnline treatment aid fraud


വിൽപ്പത്ര വിവാദവും ചില നിയമവശങ്ങളും\nമരണശേഷം തൻ്റെ പേരിലുള്ള സ്വത്ത് വകകളിൽ ആർക്കെല്ലാം എന്തെല്ലാം അവകാശങ്ങളുണ്ട് എന്നതു സംബന്ധിച്ച് ജീവിച്ചിരിക്കുമ്പോൾ തന്നെ തീർപ്പിലെത്തി ഒരാൾ എഴുതി വെയ്ക്കുന്ന നിയമപരമായി സാധുതയുള്ള വിലപ്പെട്ട രേഖയാണല്ലോ വിൽപ്പത്രം [Will ] വിൽപ്പത്രങ്ങൾ പലപ്പോഴും വിവാദ വിഷയങ്ങളാവാറുണ്ട് എന്നത് ശരിതന്നെ… എന്നാൽ പ്രഗത്ഭനും പ്രതാപിയുമായ ഒരു രാഷ്ട്രീയ നേതാവിന് തൻ്റെ മന്ത്രിസ്ഥാനം തന്നെ നഷ്ടമാകുന്ന നിലയിലേക്ക് ഒരു വിൽപ്പത്രം വിവാദങ്ങളുടെ കേന്ദ്രമാവുന്നതും അത് കേരള രാഷ്ട്രീയത്തിൽ ഇടപെടുന്നതും ഇതാദ്യമായാണ്. പുറത്തുവരുന്ന റിപ്പോർട്ടുകൾ പ്രകാരം കേരള കോൺഗ്രസ് ബി More\nBy Blive News Thu, 20 May 2021\nമരണശേഷം തൻ്റെ പേരിലുള്ള സ്വത്ത് വകകളിൽ ആർക്കെല്ലാം എന്തെല്ലാം അവകാശങ്ങളുണ്ട് എന്നതു സംബന്ധിച്ച് ജീവിച്ചിരിക്കുമ്പോൾ തന്നെ തീർപ്പിലെത്തി ഒരാൾ എഴുതി വെയ്ക്കുന്ന നിയമപരമായി സാധുതയുള്ള വിലപ്പെട്ട രേഖയാണല്ലോ വിൽപ്പത്രം [Will ]\nവിൽപ്പത്രങ്ങൾ പലപ്പോഴും വിവാദ വിഷയങ്ങളാവാറുണ്ട് എന്നത് ശരിതന്നെ…\nഎന്നാൽ പ്രഗത്ഭനും പ്രതാപിയുമായ ഒരു രാഷ്ട്രീയ നേതാവിന് തൻ്റെ മന്ത്രിസ്ഥാനം തന്നെ നഷ്ടമാകുന്ന നിലയിലേക്ക് ഒരു വിൽപ്പത്രം വിവാദങ്ങളുടെ കേന്ദ്രമാവുന്നതും അത് കേരള രാഷ്ട്രീയത്തിൽ ഇടപെടുന്നതും ഇതാദ്യമായാണ്.\nപുറത്തുവരുന്ന റിപ്പോർട്ടുകൾ പ്രകാരം കേരള കോൺഗ്രസ് ബി സ്ഥാപകൻ ആർ ബാലകൃഷ്ണപ്പിള്ള തൻ്റെ ജീവിതകാലത്ത് രണ്ട് വിൽപ്പത്രങ്ങളാണ് തയ്യാറാക്കിയത്.\nഒന്ന് മകൻ ഗണേഷുമായി അടിച്ചു പിരിഞ്ഞു നില്ക്കുന്ന സമയത്ത്,\nരണ്ടാമത്തേത് രോഗബാധിതനും ശയ്യാവലംബിയുമായി അദ്ദേഹം അവസാന നാളുകൾ ചിലവഴിച്ച കാലത്ത്.\nവിൽപ്പത്ര വിവാദം ഗണേഷിൻ്റെ മന്ത്രി പദവി നഷ്ടമാക്കിയതിനെ തുടർന്ന് രണ്ട് വിൽപ്പത്രങ്ങളിലേയും വിശദാംശങ്ങൾ ഇന്ന് പൊതുസമൂഹത്തിൽ വലിയ തോതിൽ ചർച്ചാ വിഷയമായിരിക്കുന്നു.\n2017- കാലത്ത് നല്ല ആരോഗ്യത്തോടെ, സർവ്വപ്രതാപിയായി കൊടിവെച്ച കാറിൽ സഞ്ചരിക്കുന്ന കാലത്താണ് ബാലകൃഷ്ണപ്പിള്ള തൻ്റെ ആദ്യ വിൽപ്പത്രം തയ്യാറാക്കിയത്.\nഅതായത് ഓർമ്മയ്ക്കും ബുദ്ധിയ്ക്കുമൊന്നും തരിമ്പും കോട്ടം തട്ടാതെ നല്ല\nവെളിവോടെ, വിവേചന ബുദ്ധിയോടെ സ്വന്തം നിലയിൽ കാര്യങ്ങൾ തീരുമാനിക്കാൻ സാധിച്ചിരുന്ന സമയത്ത്.\nഅന്നെഴുതിയ വിൽപ്പത്രം ഇപ്പോൾ ശ്രദ്ധേയമാവുന്നതിൻ്റെ കാരണവും മറ്റൊന്നുമല്ല.\nമകനായ ഗണേഷിന് ഒരു തുണ്ട് ഭൂമിയോ മറ്റ് വസ്തുവകകളോ എഴുതി വെയ്ക്കാതെ പെൺമക്കൾക്കും കൊച്ചു മക്കൾക്കുമൊക്കെയായി അത് വീതം വെയ്ക്കാനുളള ആഗ്രഹമാണ് അന്ന് ശ്രീമാൻ പിള്ള പ്രകടിപ്പിച്ചത്.\nപിള്ളയുടെ സന്തത സഹചാരിയും വിശ്വസ്തനും അനുയായിയും ആയിരുന്ന പ്രഭാകരൻ നായർ നടത്തിയ വെളിപ്പെടുത്തലുകളിൽ നിന്നാണ് ഇക്കാര്യവും പുറത്തു വന്നിരിക്കുന്നത്.\nഅതായത് സ്വന്തം മകനെ പൂർണമായും തള്ളിക്കളയുന്ന നിലയിലാണ് അദ്ദേഹം തൻ്റെ ആദ്യ വിൽപ്പത്രം തയ്യാറാക്കിയത്.\nപുതിയ വിൽപ്പത്രം എഴുതുന്നത് 2020 ഓഗസ്റ്റ് 9-നാണ്.\nപ്രഭാകരൻ പിളളയുടെ വെളിപ്പെടുത്തൽ പ്രകാരം അപ്പോഴേക്കും ശ്രീമാൻ ബാലകൃഷ്ണപ്പിള്ളയ്ക്ക് മാനസാന്തരം വരികയും ഗണേഷിനോടുള്ള പുത്ര വാത്സല്യം അദ്ദേഹത്തിൽ നിറയുകയും ചെയ്തു.\nമനസ്സുമാറ്റിയ പിള്ള സ്വാഭാവികമായും രണ്ടാമത്തെ വിൽപ്പത്രത്തിൽ അതിനനുസരിച്ച് മാറ്റങ്ങൾ വരുത്തുകയായിരുന്നു.\nപിള്ളയുടെ മാനസാന്തരത്തിലോ, വീണ്ടുവിചാരത്തിലോ, തനിക്കനുകൂലമായി മാറ്റിയെഴുതപ്പെട്ട വിൽപ്പത്ര രജിസ്ട്രേഷനിലോ\nമനസാ വാചാ കർമണാ ഗണേഷിൻ്റേതായ ഇടപെടലുകൾ ഒന്നും തന്നെ ഉണ്ടായിട്ടില്ലെന്നാണ് പ്രഭാകരൻ നായരുടെ വെളിപ്പെടുത്തൽ.\nജില്ലാ രജിസ്ട്രാർ ആപ്പീസിൽ സീൽ ചെയ്തു സൂക്ഷിച്ച് വെച്ചിരുന്ന അടച്ചുവെച്ച വിൽപ്പത്രം തിരിച്ചെടുത്ത് നശിപ്പിച്ചതിലോ, പുതിയതൊന്ന് എഴുതിപ്പിടിപ്പിച്ചതിലോ ഗണേഷിന് ഒരു റോളുമില്ല.\nഎന്തിന്, അവസാനകാലത്തെ പിതാവിൻ്റെ ഈ ‘കടുംകൈ’ പ്രയോഗത്തെപ്പറ്റി ഉഷയോ ഗണേശനോ ബിന്ദുവോ ഒന്നും അറിഞ്ഞിരുന്നില്ലെന്നും പ്രഭാകരൻ നായർ പറയുന്നു. ഗണേഷറിയാതെയാണ് ആധാരം എഴുത്തുകാരൻ മധുസൂദനൻ പിള്ള വീട്ടിലെത്തിയതത്രേ.\nവിൽപ്പത്ര രഹസ്യങ്ങൾ ആരോടും വെളിപ്പെടുത്തരുതെന്നും തൻ്റെ മരണശേഷമേ മക്കൾ ഇക്കാര്യം അറിയാവൂ എന്നും മധുസൂദനൻ പിള്ളയേയും സാക്ഷി പ്രഭാകരൻ നായരേയും പിള്ള ശട്ടം കെട്ടിയിരുന്നത്രേ.\nപിള്ളയ്ക്ക് കൊടുത്ത വാക്ക് പിളളയും നായരും ഒരേ പോലെ പാലിച്ചു.\nപിള്ളയുടെ മരണവും മരണാനന്തര ചടങ്ങുമെല്ലാം കഴിഞ്ഞ് ദിവസങ്ങൾക്ക് ശേഷമാണ് വിൽപത്രത്തിൻ്റെ കോപ്പി മൂന്ന് മക്കൾക്കും കൈമാറിയത്.\nഅതായത്, വിൽപ്പത്രത്തിൻ്റെ കോപ്പി കിട്ടിയപ്പോഴാണ് മൂത്ത മകൾ ഉഷ മോഹൻ ദാസ് വിൽപ്പത്രത്തിൽ “ഫൗൾ പ്ലേ” നടന്നു എന്ന ആരോപണവുമായി രംഗത്തിറങ്ങുന്നത്.\nഒരു തുണ്ട് ഭൂമി പോലും ഗണേഷിന് കൊടുക്കില്ലെന്ന് ആദ്യ വിൽപ്പത്രം തയ്യാറാക്കിയ കാലത്ത് പിള്ള തന്നെ പറഞ്ഞു നടന്നതാണ്.\nഎന്നാൽ വിൽപ്പത്രം പുറത്തു വന്നപ്പോൾ ഗണേഷിനും സഹോദരി ബിന്ദുവിനും മാത്രം അച്ഛൻ്റെ ഭീമമായ സ്വത്തുവകകൾക്കവകാശം. മൂത്ത മകൾ ഉഷ പുറത്ത്. ചില്ലിക്കാശ് പോലും തനിക്കായി അച്ഛൻ മാറ്റി വെച്ചിട്ടില്ലെന്ന് ഉഷ പരാതിപ്പെടുന്നു.\nഇപ്പോഴത്തെ വിൽപ്പത്രത്തിൽ ഉഷയ്ക്കുള്ളതെന്ന് പറയുന്നത് അമ്മയുടെ വിൽപ്പത്ര പ്രകാരം നേരത്തേ തന്നെ ഉഷയ്ക്ക് കിട്ടിയിട്ടുള്ള എസ്റ്റേറ്റാണ്.\nഅച്ഛനെ സ്നേഹിക്കുകയും ആത്മാർഥമായി പരിചരിക്കുകയും ചെയ്ത തന്നോട് പിള്ള ഈ ക്രൂരത ചെയ്യുമെന്ന് മകൾ വിശ്വസിക്കുന്നില്ല.\nപിന്നെ ആരാണ് ഉഷയോട് ആ ക്രൂരത കാട്ടിയത്…\nഅനിയൻ ഗണേശനും അനിയത്തി ബിന്ദുവും ചേർന്നുള്ള കള്ളക്കളിയാണ് രണ്ടാമത്തെ വിൽപ്പത്രം എന്ന ആരോപണത്തിലേക്ക് ഉഷ എത്തിയത് അങ്ങിനെയാണ്.\nതൻ്റെ ആരോപണങ്ങളെല്ലാം തെളിവുകളുടെ പിൻബലത്തോടെ ആണെന്ന് ഉഷ മോഹൻദാസ് പറയുന്നുണ്ട്.\nകുടുംബ പ്രശ്നം ആയതിനാൽ ഒത്തുതീർപ്പ് ചർച്ചകളിലൂടെ പരിഹാരം കണ്ടെത്താനാണ് ശ്രമിക്കുന്നത്.\nഅത് നടന്നില്ലെങ്കിൽ മാത്രം നിയമപരമായ നടപടികളിലേക്ക് നീങ്ങും -അവർ പറയുന്നു.\nഎന്തായാലും ഒരു കുടുംബ കലഹം എന്നതിലുപരി കേരള രാഷ്ട്രീയത്തിൽ തന്നെ ഒരു വിൽപ്പത്രം ചലനങ്ങൾ സൃഷ്ടിക്കുമ്പോൾ\nവിൽപ്പത്രം എന്ന നിയമാനുസൃത രേഖയെപ്പറ്റി പ്രേക്ഷകരുടെ അറിവിലേക്കായി ചില കാര്യങ്ങൾ കൂടി പറയാം.\n1925-ലെ ഇന്ത്യൻ പിന്തുടർച്ചാ അവകാശ നിയമപ്രകാരം നിയമപരമായി പ്രാബല്യമുള്ള രേഖയാണ് വിൽപ്പത്രം എന്നത്.\nസ്വന്തം പേരിൽ സ്വത്തുള്ള പ്രായപൂർത്തിയായ ആർക്കും തൻ്റെ കാലശേഷം ആ സ്വത്തിൻ്റെ അവകാശം ആർക്ക് എന്നത് സംബന്ധിച്ച് എഴുതിവെയ്ക്കാം.\nസ്വന്തം ഇച്ഛ പ്രകാരം എഴുതുന്നതാണ് വിൽപ്പത്രം.\n‘വിൽ’ എന്ന വാക്കിന് ‘വിഷ് ‘ അഥവാ ‘ഡിസയർ ‘ എന്ന അർഥമാണ് കല്പിക്കപ്പെടുന്നത്.\nമാനസിക നിലയിൽ തകരാറുള്ളവരോ തീരുമാനങ്ങൾ സ്വന്തം നിലയിൽ എടുക്കാൻ\nപ്രാപ്തരോ അല്ലാത്തവർ എഴുതുന്ന വിൽപ്പത്രത്തിന് നിയമപരമായ സാധുതയില്ല എന്നർഥം.\nഅതായത് ഒരാൾ ശയ്യാവലംബിയായി, ഓർമയുടെ കാര്യത്തിൽ അത്തും പൊത്തുമായി കിടക്കുമ്പോൾ, മക്കളാരെങ്കിലും ചതിപ്രയോഗത്തിലൂടെ എന്തെങ്കിലുമൊക്കെ എഴുതി വെച്ച് അതിനടിയിൽ ഒപ്പിടുവിച്ച് കാര്യം സാധിക്കുന്നതിനെ വിൽപ്പത്രത്തിൻ്റെ നിയമക്കണക്കിൽ ഉൾപ്പെടുത്താനാവില്ല എന്നു ചുരുക്കം.\nഅത്തരം കള്ളക്കളികളും തട്ടിപ്പുകളും ‘ഫൗൾ പ്ലേ’ കളും കോടതിയിൽ എന്തായാലും ചോദ്യം ചെയ്യപ്പെടും.\nമുദ്രപ്പത്രത്തിലേ വിൽപ്പത്രം എഴുതാവൂ എന്ന തെറ്റിദ്ധരണയൊന്നും വേണ്ട.\nവെള്ളപ്പേപ്പറിലും വിൽപ്പത്രം തയ്യാറാക്കാം.\nമറ്റൊരു ചോദ്യം ഇവിടെ ബാലകൃഷ്ണപ്പിള്ള ചെയ്തതുപോലെ വിൽപ്പത്രം മാറ്റിയെഴുതാമോ എന്നതാണ്.\nസംശയിക്കേണ്ട. എത്ര തവണ വേണമെങ്കിലും വിൽപ്പത്രം മാറ്റിയെഴുതാനുള്ള അവസരമുണ്ട്. മരണ ശേഷം മാത്രമേ വിൽപ്പത്രത്തിന് പ്രാബല്യം കൈവരുന്നുള്ളൂ എന്നതാണ് മറ്റൊരു കാര്യം.\nസ്വന്തം നിലയിൽ വിൽപ്പത്രം തയ്യാറാക്കാൻ ശേഷിയുള്ളവർക്ക് അങ്ങിനെ ചെയ്യാം. അല്ലാത്തവർക്ക് അഭിഭാഷകരുടെ സഹായം തേടാം.\nഎഴുതിയതിനു ശേഷം സബ് രജിസ്ട്രാർ ഓഫിസിൽ പോയി ഫീസടച്ച് രജിസ്റ്റർ ചെയ്യാം.\nമരണശേഷം മാത്രമേ വിൽപ്പത്രത്തിലെ കാര്യങ്ങൾ അതിൻ്റെ അവകാശികൾ അറിയാവൂ എന്ന് നിർബന്ധമുള്ളവർക്ക് ബാലകൃഷ്ണപ്പിള്ള ചെയ്തതു പോലെ ജില്ലാ രജിസ്ട്രാർ ഓഫിസിൽ കൊണ്ടുപോയി Deposition- ന് സമർപ്പിക്കാം\nവിൽപ്പത്രം എഴുതിയ ആളിൻ്റെ മരണശേഷം അയാളുടെ ഡെത്ത് സർട്ടിഫിക്കറ്റും വിൽപ്പത്രത്തിൻ്റെ ഒറിജിനലും വില്ലേജ് ഓഫിസിൽ ഹാജരാക്കിയാണ് സ്വത്തുക്കൾ അവകാശികളുടെ പേരിലേക്ക് മാറ്റുന്നത്.\nചതിച്ചോ ബലം പ്രയോഗിച്ചോ വഞ്ചിച്ചോ എഴുതിച്ചതാണ് വിൽപ്പത്രം എന്ന് കോടതി മുമ്പാകെ തെളിയിക്കാൻ കഴിഞ്ഞാൽ ഏതൊരു വിൽപ്പത്രവും നിയമപരമായി റദ്ദാക്കപ്പെടും എന്ന് എല്ലാവരും, അതെ, ഗണേഷ് കുമാറടക്കം എല്ലാവരും ഓർത്തിരിക്കുന്നത് നല്ലതാണ്.


Friday 25 September 2015 11:34 pm IST\nകൊച്ചി: അഴിമതിയാരോപണം നേരിടുന്ന കണ്‍സ്യൂമര് ഫെഡ് ഭരണസമിതി സര്‍ക്കാര് സസ്‌പെന്റ് ചെയ്തു. ഭരണസമിതി പിരിച്ചുവിടാന് നിയമപരവും സാങ്കേതികവുമായ തടസ്സങ്ങള് ഉള്ളതുകൊണ്ടാണ് സസ്‌പെന്റ് ചെയ്യാന് തീരുമാനിച്ചത്. മുഖ്യമന്ത്രി ഉമ്മന് ചാണ്ടി മന്ത്രിമാരായ രമേശ് ചെന്നിത്തല, സി.എന്. ബാലകൃഷ്ണന് എന്നിവരുമായി നടത്തിയ ചര്‍ച്ചയെതുടര്‍ന്നാണ് നടപടി. ആരോപണ വിധേയനായ ചെയര്‍മാന് ജോയ് തോമസിനെ പുറത്താക്കാനായിരുന്നു ആദ്യ തീരുമാനമെങ്കിലും ഈ നീക്കത്തെ ഐ ഗ്രൂപ്പ് ശക്തമായി എതിര്‍ത്തു. തുടര്‍ന്നാണ് ഭരണ സമിതി സസ്‌പെന്റ് ചെയ്യാന് തീരുമാനിച്ചത്. ജോയ് തോമസിനെതിരെ നടപടി വേണമെന്ന് ആവശ്യപ്പെട്ട് കെപിസിസി പ്രസിഡന്റ് വി.എം. സുധീരന് നേരത്തെ സര്‍ക്കാരിന് കത്തു നല്‍കിയിരുന്നു. എന്നാല് ഈകത്ത് സര്‍ക്കാര് അവഗണിക്കുകയായിരുന്നു. എം.ഡി.യായിരുന്ന ടോമിന് തച്ചങ്കരിയും ജോയ് തോമസും തമ്മിലുള്ള ഏറ്റുമുട്ടലിനെ തുടര്‍ന്നാണ് ഞെട്ടിക്കുന്ന അഴിമതിക്കഥകള് പുറത്തുവന്നത്. ചെയര്‍മാന്റെ അഴിമതികള് സര്‍ക്കാരിന്റെ ശ്രദ്ധയില്‍പ്പെടുത്തിയതിനെ തുടര്‍ന്ന് തച്ചങ്കരിയെ ചുമതലയില് നിന്ന് മാറ്റുകയായിരുന്നു. എന്നാല് സതീശന് പാച്ചേനിയുടെ നേതൃത്വത്തിലുള്ള അന്വേഷണക്കമ്മിറ്റി റിപ്പോര്‍ട്ടിലും ജോയ് തോമസിനെതിരെ ഗുരുതര ആരോപണങ്ങളാണ് ഉണ്ടായിരുന്നത്. 100 കോടിയില് പരം രൂപയുടെ അഴിമതി നടന്നതായി പാച്ചേനിയുടെ റിപ്പോര്‍ട്ടില് പറയുന്നു. ഈ റിപ്പോര്‍ട്ട് തള്ളിക്കളയണമെന്ന നിലപാടിലായിരുന്നു ഐ ഗ്രൂപ്പും മന്ത്രി സി.എന്. ബാലകൃഷ്ണനും. എന്നാല് സമ്മര്‍ദ്ദം ശക്തമായതോടെ ജോയ് തോമസിനെ സംരക്ഷിക്കാന് കഴിയാത്ത സ്ഥിതി വന്നു. അതോടെയാണ് ഭരണസമിതിയൊന്നാകെ പിരിച്ചുവിടണമെന്ന നിലപാടിലെത്തിയത്. സഹകരണ വകുപ്പ് ജോയിന്റ് രജിസ്ട്രാര് ദിലീപിന് കണ്‍സ്യൂമര് ഫെഡിന്റെ താത്കാലിക ഭരണച്ചുമതല നല്‍കിയിട്ടുണ്ട്.\nകണ്‍സ്യൂമര് ഫെഡ് ചെയര്‍മാനെ മാറ്റാന് സര്‍ക്കാരിന് അധികാരമില്ല: ഉമ്മന്‍ചാണ്ടി


Tuesday October 27th, 2020 - 9:08:am\nPublished: Sunday7July 2019 05:15:52 PM\nആലപ്പുഴ ∙ ചാത്തനാട്ടെ വീട്ടിൽ ഗൗരിയമ്മയെ കാണാൻ 10 വർഷത്തെ ഇടവേളയ്ക്കു ശേഷം വി.എസ്.അച്യുതാനന്ദൻ എത്തി. കുട്ടനാട്ടിൽ ഇന്നലെ രാവിലെ നടന്ന സെമിനാറിൽ പങ്കെടുത്തശേഷം വൈകിട്ട് 4.30നായിരുന്നു വിഎസ് എത്തിയത്. വിഎസിന്റെ കാർ ഗേറ്റ് കടന്നെത്തിയപ്പോൾ സ്വീകരണ മുറിയുടെ വാതിൽപടിയോടു ചേർന്നിരുന്ന ഗൗരിയമ്മ ചോദിച്ചു: വിഎസ് വന്നോ?. ഇന്ന് ഏതാ ദിവസം? ശനിയാഴ്ചയെന്ന് ആരോ പറഞ്ഞു. ഇതിനിടെ മകൻ അരുൺകുമാർ ഉൾപ്പെടെയുള്ളവരുടെ കരംപിടിച്ച് കയറിവന്ന വിഎസിനോട് ഇരിക്കൂ എന്ന് ഗൗരിയമ്മ കസേര ചൂണ്ടി പറഞ്ഞു. വിഎസ് കൈകൾ കൂപ്പി ഗൗരിയമ്മയെ വണങ്ങി തൊട്ടടുത്തിരുന്നു.\nരാഷ്ട്രീയത്തിലെ2ചുവപ്പ് നക്ഷത്രങ്ങൾ ചേർന്നിരുന്നെങ്കിലും ഒന്നും പറയാതെ കുറെ നിമിഷങ്ങൾ കടന്നുപോയി. വിഎസ് സംസാരിക്കൂ എന്നു പറഞ്ഞ് ഗൗരിയമ്മ ആ മൗനത്തിനു വിരാമമിട്ടു. കുട്ടനാട്ടിൽ പോയിട്ടാണ് വരുന്നതെന്ന് വിഎസ്.\nരക്തസമ്മർദം കൂടിയും കുറഞ്ഞുമിരുന്നതിനാൽ ഡോക്ടർ യാത്ര വിലക്കിയതിനാലാണ് 101–ാം പിറന്നാളിന് വിഎസ് എത്താതിരുന്നത് എന്ന് അരുൺകുമാർ അറിയിച്ചപ്പോൾ പിറന്നാളിന് വന്നാലേ സദ്യ നൽകൂ എന്നായി ഗൗരിയമ്മ. വീട്ടുകാരെ വിളിച്ച് മധുരപലഹാരങ്ങൾ വരുത്തിയപ്പോൾ ഒരു ലഡു എടുത്ത് വിഎസ് മുഴുവൻ കഴിച്ചു. അച്യുതാനന്ദനാണോ ഞാനാണോ മൂത്തത്? ഗൗരിയമ്മയുടെ ചോദ്യത്തിന് ഞാൻ ഇളയതാണെന്ന് വിഎസ്. വസുമതിയെക്കൊണ്ട് വിഎസിനെ വിവാഹം കഴിപ്പിച്ചത് ഞാനാണെന്നു ഗൗരിയമ്മ.\nകേരം തിങ്ങും കേരള നാട്ടിൽ കെആർ ഗൗരി ഭരിച്ചീടും എന്ന മുദ്രാവാക്യം ഓർമപ്പെടുത്തിയിട്ട് വിഎസ് എത്ര തവണ മുഖ്യമന്ത്രിയായെന്നും ഗൗരിയമ്മ ചോദിച്ചു. വിഎസിന്റെ കുടുംബ വിശേഷങ്ങളും ആരാഞ്ഞു. കൈകൾ കൂപ്പി ഗൗരിയമ്മയെ വണങ്ങി ഇറങ്ങാൻ നേരം ഞാൻ എഴുന്നേൽക്കണോ എന്ന് ഗൗരിയമ്മ, വേണ്ടെന്ന് വിഎസ്.കാറി‍ൽ കയറുമ്പോൾ വിഎസ് പറഞ്ഞു: ഗൗരിയമ്മയെ കണ്ടു. സന്തോഷത്തോടെ തിരിച്ചുപോകുന്നു.\nRead more topics: vs achuthanandhan,meet,gouriyamma,alappuzha,chaatthnaatt\nvs achuthanandhan meet with gouriyamma


28 Nov, 2020, 1:16 am\nയുവര് കരിയര് – 105\nബൗദ്ധിക സ്വത്തവകാശങ്ങൡ (Intellectual Property Rights) ഏറ്റവും പ്രധാനപ്പെട്ട ഒന്നാണ് പേറ്റന്റ്. ഒരു പുതിയ കണ്ടുപിടിത്തത്തിന്റെ അവകാശം അതു കണ്ടുപിടിച്ച വ്യക്തിക്കോ സ്ഥാപനത്തിനോ മാത്രമായി നല്കുന്നതിനെയാണ് പേറ്റന്റ് എന്നു പറയുന്നത്. ഇത്തരമൊരു അവകാശം നിശ്ചിത കാലയളവിലേക്കു മാത്രമായിരിക്കും. ഇന്ത്യയില് നിലവിലുള്ള നിയമപ്രകാരം പേറ്റന്റ് കാലാവധി 20 വര്‍ഷമാണ്. പുതിയൊരു കണ്ടുപിടിത്തം ഉണ്ടാവണമെങ്കില് വലിയ തോതിലുള്ള അദ്ധ്വാനവും പണച്ചിലവും വേണ്ടി വരുന്നതിനാല് അവയ്ക്കുള്ള പ്രതിഫലമെന്ന നിലയിലാണ് പേറ്റന്റ് സംരക്ഷണം നല്കുന്നത്.\nപുതിയ കണ്ടുപിടിത്തമെന്നത് ഒരു ഉല്പ്പന്നമോ പ്രക്രിയയോ ആകാം. ഇതിനുള്ള പേറ്റന്റ് കരസ്ഥമാക്കുകയെന്നതും ഒട്ടും എളുപ്പമായ കാര്യമല്ല. ഇത്തരമൊരു കണ്ടെത്തല് മുമ്പുതന്നെ നിലവിലുണ്ടോയെന്ന തിരച്ചില് (patent search) തുടങ്ങി അപേക്ഷ നല്കല്, പുതുമ ബോധ്യപ്പെടുത്തല്, എതിര്‍വാദങ്ങളുണ്ടെങ്കില് അവയെ ഖണ്ഡിക്കുക, പേറ്റന്റു ലഭിച്ചുകഴിഞ്ഞാല് മറ്റാരെങ്കിലും ആ അവകാശത്തെ ലംഘിക്കുന്നുണ്ടോയെന്നു നിരീക്ഷിക്കുക, അത്തരം കടന്നുകയറ്റങ്ങള്‍ക്കെതിരെ നിയമ നടപടി സ്വീകരിക്കുക വരെയുള്ള നിരവധി സങ്കീര്‍ണ്ണ ഘട്ടങ്ങള് പേറ്റന്റുമായി ബന്ധപ്പെട്ടുണ്ട്. ഈ ഘട്ടങ്ങളോരോന്നും ഓരോ തൊഴിലവസരങ്ങള് കൂടിയാണ്.\nഒരു പുതിയ കണ്ടുപിടിത്തം പേറ്റന്റിന് അര്‍ഹമാണോയെന്നു പരിശോധിക്കുന്നവരാണ് പേറ്റന്റ് അനലിസ്റ്റുകള്. കണ്ടുപിടിത്തം വിഭാവനം ചെയ്യുമ്പോഴും വികസിപ്പിക്കുന്നതിന്റെ വിവിധ ഘട്ടങ്ങളിലും കണ്ടുപിടിത്തത്തിനു ശേഷവുമൊക്കെ ഇത്തരമൊരു പരിശോധന അത്യന്താപേക്ഷിതമാണ്. അതിനാല് ഗവേഷണ സ്ഥാപനങ്ങള് സാങ്കേതിക വിദഗ്ദ്ധരോടൊപ്പം പേറ്റന്റ് അനലിസ്റ്റുകളുടെ സേവനവും ഉപയോഗിക്കുന്നു.\nലൈഫ് സയന്‍സ്, മെഡിസിന്, എഞ്ചിനീയറിംഗ് തുടങ്ങിയ മേഖലകളിലാണല്ലോ കണ്ടുപിടിത്തങ്ങള് കൂടുതലായും ഉണ്ടാവുന്നത്. അതിനാല് ഈ രംഗങ്ങളില് മികച്ച വിദ്യാഭ്യാസം നേടിയവര്‍ക്ക് പേറ്റന്റ് അനലിസ്റ്റുകളാവാം. അവര് പേറ്റന്റ് നിയമത്തിലും നടപടി ക്രമങ്ങളിലും കൂടി അവഗാഹം നേടിയിരിക്കണം.\nമെഡിസിന്, എഞ്ചിനീയറിംഗ് വിഷയങ്ങളില് ബിരുദവും മറ്റു ശാസ്ത്രവിഷയങ്ങളാണെങ്കില് ബിരുദാനന്തര ബിരുദമോ ഗവേഷണ പരിചയമോ ഉള്ളതാണ് അഭികാമ്യം. തുടര്‍ന്ന് ബൗദ്ധിക സ്വത്തവകാശ നിയമത്തില് പഠനം നടത്താം. നാഗ്പൂരില് കേന്ദ്ര സര്‍ക്കാരിന്റെ രാജീവ് ഗാന്ധി നാഷണല് ഇന്‍സ്റ്റിറ്റ്യൂട്ട് ഓഫ് ഇന്റലക്ച്വല് പ്രോപ്പര്‍ട്ടി മാനേജ്‌മെന്റില് ഹ്രസ്വകാല കോഴ്‌സുകളുണ്ട്. ഐ.ഐ.ടി ഘൊരക്പൂരില് ബൗദ്ധിക സ്വത്തവകാശത്തില് സ്‌പെഷ്യലൈസേഷനോടെ ത്രിവത്സര എല്.എല്.ബി. പഠിക്കാനവസരമുണ്ട്. ഇന്ത്യാ ഗവണ്‍മെന്റിന്റെ പേറ്റന്റ് ഓഫീസ് നടത്തുന്ന പേറ്റന്റ് ഏജന്റ് പരീക്ഷ പാസ്സാവുക എന്നത് മറ്റൊരു മാര്‍ഗ്ഗമാണ്.\nപേറ്റന്റ് അപേക്ഷ നല്കുന്നതു മുതല് പേറ്റന്റ് ലഭിക്കുന്നതുവരെ തുടര്‍ന്നുള്ള മുഴുവന് നടപടി ക്രമങ്ങളും നടത്തുന്നവരാണു പേറ്റന്റ് ഏജമാര്. കണ്ടുപിടിത്തങ്ങള് നടത്തുന്ന വ്യക്തിയേയും സ്ഥാപനത്തേയും പ്രതിനിധീകരിച്ച് ഇക്കാര്യങ്ങള് ചെയ്യുന്നതിന് പേറ്റന്റ് ഓഫീസ് നടത്തുന്ന പേറ്റന്റ് ഏജന്റ് പരീക്ഷ പാസ്സായിരിക്കണം.\nപേറ്റന്റ് ഏജന്റ് പരീക്ഷയ്ക്കുള്ള അടിസ്ഥാന യോഗ്യത ശാസ്ത്ര വിഷയങ്ങളിലൊന്നില് നേടിയ ബിരുദമാണ്. 21 വയസ്സ് പൂര്‍ത്തിയായിരിക്കണം. ഉയര്‍ന്ന പ്രായപരിധിയില്ല. പരീക്ഷയ്ക്ക് മൂന്നു ഘട്ടങ്ങളുണ്ട്. ആദ്യഘട്ടം മള്‍ട്ടിപ്പിള് ചോയ്‌സ് മാതൃകയിലുള്ള യോഗ്യതാ പരീക്ഷയാണ്. പേറ്റന്റ് നിയമവും നടപടി ക്രമങ്ങളും അടിസ്ഥാനമാക്കിയാവും ചോദ്യങ്ങള്. രണ്ടാം ഘട്ടം എഴുത്തു പരീക്ഷയാണ്. പ്രായോഗിക തലത്തില് നിന്നായിരിക്കും ചോദ്യങ്ങള് ചോദിക്കുക. അവസാന ഘട്ടം അഭിമുഖ പരീക്ഷയാണ്.\nപേറ്റന്റ് ഏജന്റ് പരീക്ഷ പാസ്സാകുന്നവര്‍ക്ക് സ്വതന്ത്ര പ്രാക്ടീസിന് അവസരമുണ്ട്. നിയമ സ്ഥാപനങ്ങളിലെ ഗവേഷണ സ്ഥാപനങ്ങളിലോ തൊഴില് ലഭിക്കുകയുമാവാം.\nപേറ്റന്റ് നിയമങ്ങളില് പ്രാക്ടീസ് ചെയ്യുന്ന അഭിഭാഷകരാണു പേറ്റന്റ് അറ്റോര് ണി എന്നറിയപ്പെടുന്നത്. പേറ്റന്റ് നിയമവുമായി ബന്ധപ്പെട്ട വ്യവഹാരങ്ങളില് കോടതിക്കേസുകള് നടത്തുകയെന്നതാണു മുഖ്യകര്‍മ്മം. ഏതു നിയമ ബിരുദധാരിക്കും പേറ്റന്റ് അറ്റോര്‍ണിയായി പ്രവര്‍ത്തിക്കുവാനാകും. പേറ്റന്റ് നിയമത്തില് അവഗാഹമുണ്ടാവണമെന്നു മാത്രം. ഐ.ഐ.ടി. ഘൊരക്പൂര് നടത്തുന്ന ത്രിവത്സര എല്.എല്.ബി. ബൗദ്ധിക സ്വത്തവകാശത്തില് സ്‌പെഷ്യലൈസേഷനോടെയാണ്.\nമേല്‍പറഞ്ഞ തൊഴിലുകളെല്ലാം കണ്ടുപിടിത്തം നടത്തുന്നയാള്‍ക്കുവേണ്ടി പ്രവര്‍ത്തിക്കുന്ന മേഖലകളിലാണ്. കൂടാതെ സര്‍ക്കാര് മേഖലയില് പേറ്റന്റ് ഓഫീസര്‍മാരായി തൊഴിലവസരമുണ്ട്.\nകേന്ദ്ര സര്‍ക്കാരിന്റ ഓഫീസ് ഓഫ് ദി കണ്‍ട്രോളര് ജനറല് ഓഫ് പേറ്റന്റ്‌സ്, ഡിസൈന്‍സ് ആന്റ് ട്രെയ്ഡ് മാര്‍ക്‌സ് നടത്തുന്ന പേറ്റന്റ് ഓഫീസര് റിക്രൂട്ട്‌മെന്റാണ് ഏറ്റവും മികച്ച അവസരം. പേറ്റന്റ് എക്‌സാമിനര് എന്ന ക്ലാസ് വണ് പോസ്റ്റിലേയ്ക്കാണു സെലക്ഷന് നടത്തുന്നത്. സിവില് സര്‍വീസ് പരീക്ഷ വിജയിക്കുന്നവര്‍ക്കു ലഭിക്കുന്നതിനു തത്തുല്യമായ തസ്തികയാണിത്. ഉയര്‍ന്ന ശമ്പളവും സേവന വ്യവസ്ഥകളുമാണുള്ളത്.\nവിവിധ ശാസ്ത്ര ശാഖകളിലേക്കും എഞ്ചിനീയറിംഗ് ശാഖകളിലേക്കും പ്രത്യേകം പ്രത്യേകം ഒഴിവുകളുടെ അടിസ്ഥാനത്തില് തിരഞ്ഞെടുപ്പു നടത്തും. എഞ്ചിനീയറിംഗില് ബിരുദവും ശാസ്ത്ര വിഷയങ്ങളില് ബിരുദാനന്തര ബിരുദവുമാണ് അടിസ്ഥാന യോഗ്യത. പ്രായം 21-നും 35 നും മദ്ധ്യേ.\nരണ്ടു മണിക്കൂര് ദൈര്‍ഘ്യമുള്ള പ്രിലിമിനറി പരീക്ഷയില് യോഗ്യത നേടുന്നവര്‍ക്കായിരിക്കും മെയിന് എക്‌സാം എഴുതാന് അവസരം കിട്ടുക. മെയിന് പരീക്ഷയില്3മണിക്കൂര് ദൈര്‍ഘ്യമുള്ള പ്രധാന പേപ്പറും ഒരു മണിക്കൂര് ദൈ്യര്‍ഘ്യമുള്ള ഇംഗ്ലീഷ് യോഗ്യതാ പരീക്ഷയുമുണ്ടാവും. പ്രിലിമിനറി പരീക്ഷ പൊതുവിഷയങ്ങളിലുള്ള മള്‍ട്ടിപ്പിള് ചോയ്‌സ് ടെസ്റ്റായിരിക്കും. മെയിന് പരീക്ഷാ പേപ്പര് ഒന്ന് റിക്രൂട്ട്‌മെന്റ് നടത്തുന്ന വിഷയത്തിലെ എഴുത്തുപരീക്ഷയാണ്.\nഹ്രസ്വകാല കോഴ്‌സുകള്‍ക്ക് ഏറ്റവും മികച്ചത് നാഗ്പൂരിലെ രാജീവ് ഗാന്ധി നാഷണല് ഇന്‍സ്റ്റിറ്റ്യൂട്ട് ഓഫ് ഇന്റലക്ച്വല് പ്രോപ്പര്‍ട്ടി മാനേജ്‌മെന്റാണ്. ബൗദ്ധിക സ്വത്തവകാശത്തില് സ്‌പെഷ്യലൈസേഷനോടെ നിയമപഠനം നടത്തണമെങ്കില് ഐ.ഐ.ടി. ഘൊരക്പൂരിന്റ എല്.എല്.ബി. പരിഗണിക്കാം. ഇന്ദിരാഗാന്ധി ഓപ്പണ് യൂണിവേഴ്‌സിറ്റിയില് ഐ.പി.ആര്. നിയമത്തില് കോഴ്‌സുണ്ട്. മറ്റു നിരവധി യൂണി വേഴ്‌സിറ്റികളും സ്വകാര്യ സ്ഥാപനങ്ങളും പേറ്റന്റ് നിയമത്തില് ഹ്രസ്വകാല കോഴ്‌സുകള് നടത്തുന്നുണ്ട്.


ശ്വാനജന്മം — കഥാജാലകം\nതെരുവില് വിശന്നു വലഞ്ഞു അലഞ്ഞ ഒരു പാവം നായ ദൈവത്തോട് പ്രാര്‍ത്ഥിച്ചു ." ദൈവമേ.....എന്നെ ഒരു മനുഷ്യന് ആക്കി തീര്‍ക്കണേ" പൊടുന്നനെ ദൈവം പ്രത്യക്ഷപെട്ടു.. അവന് വിചാരിച്ചതിനെക്കാള് ഗാംഭീര്യം ഉണ്ടായിരുന്നു ദൈവത്തിന്.. സ്വര്‍ണനിറമുള്ള രോമങ്ങള്...പള്ളിമണികള് പോലെ തൂങ്ങികിടക്കുന്ന വിശാലമായ ചെവികള്. ബലിഷ്ടമായ കൈകാലുകളുടെ അറ്റത്ത് വജ്രശോഭയുള്ള കൂര്‍ത്തനഖങ്ങള്. സിംഹജടപോലെ കനപ്പെട്ട രോമങ്ങളുള്ള വിജ്രംഭിച്ചുകിടക്കുന്ന വാൽ. കഴുത്തില് ബെല്‍റ്റ് ഇല്ല. പക്ഷെ തലയിലൊരു സ്വര്‍ണകിരീടം ഉണ്ട്.\nഇടിമുഴക്കം പോലുള്ള ശബ്ദം....!! " നിനക്കെന്തിനാ മനുഷ്യ രൂപം? " അവന് താഴ്മയായി ഉത്തരം നല്‍കി " പ്രഭോ, ഈ ലോകം മനുഷ്യരുടേതാണ്; അവരാണ് ഈ ലോകത്ത് എല്ലാം തീരുമാനിക്കുന്നത്. അവര് പുറന്തള്ളുന്ന മാലിന്യങ്ങളില് ഞങ്ങള് ഭക്ഷണം തിരഞ്ഞു നടക്കുന്നു...അവരുടെ കുട്ടികള് കടിച്ചിട്ട് ബാക്കിയാകുന്ന ബിസ്കറ്റ് തിന്നാന് വേണ്ടി ഞങ്ങളുടെ കുട്ടികള് കടിപിടി കൂടുന്നു; ഒരു നേരത്തെ ആഹാരത്തിനു വേണ്ടി ഞങ്ങള് അവരുടെ വീടുകളുടെ പിന്നാമ്പുറങ്ങളില് ചെന്ന് ഇളിഭ്യരായി പതുങ്ങി നില്കുന്നു....മനുഷ്യനായി ജനിച്ചിരുന്നെങ്കില് എന്ന് ഞങ്ങള് എന്നും കൊതിക്കാറുണ്ട്. ഈ ശ്വാനജന്മം ഞങ്ങള്‍ക്ക് അലച്ചില് മാത്രമേ സമ്മാനിച്ചിട്ടുള്ളൂ. ഒരു ദിവസമെങ്കിലും എനിക്കൊരു മനുഷ്യനായി ഈ ഭൂമിയില് കഴിയണം പ്രഭോ..ദയവായി കനിഞ്ഞാലും..."\nദൈവത്തിന്റെ കരങ്ങള് അവനെ അടിമുടി തഴുകി.....മന്ദഹസിച്ചുകൊണ്ട് ദൈവം മൊഴിഞ്ഞു "ശരി , അങ്ങനെയാകട്ടെ...നീ ഇപ്പോള് കണ്ണുകള് അടക്കൂ.....". അവന് കണ്ണുകളടച്ചു. ഒരു നീണ്ട നിദ്രയിലേക്ക് അവൻ പ്രവേശിച്ചു.\nകണ്ണ് തുറന്നപ്പോള് അവനൊരു സ്ത്രീയുടെ ചുമലില് ഇരിക്കയാണ്. കൊള്ളാം! ദൈവം തന്നെയൊരു മനുഷ്യക്കുഞ്ഞാക്കിമാറ്റിയിരിക്കുന്നു. മനുഷ്യര് അവരുടെ കുഞ്ഞുങ്ങളെ എത്ര സ്നേഹത്തോടെയാണ് താലോലിക്കുന്നത് എന്നവനോര്‍ത്തു. ദൈവം അറിഞ്ഞു അനുഗ്രഹിച്ചിരിക്കുന്നു !!! ആ സ്ത്രീ അവനെ എടുത്തു മാറോടണച്ചു ഉമ്മ വെച്ചു. സന്തോഷം കൊണ്ടവന്റെ മനസ്സ് തുള്ളിച്ചാടി. ഇന്ന് മുതല് ഞാന് മനുഷ്യജന്മത്തിന്റെ സുഖലോലുപത അറിയാന് പോകയാണ്...അവന് ഓര്‍ത്തു. ഏതൊരു മനുഷ്യക്കുഞ്ഞിനെയും പോലെ, ലോകത്തോടുള്ള ആദ്യ ബന്ധം സ്ഥാപിക്കാനായി അവന് കരഞ്ഞു. ഉറക്കെ ഉറക്കെക്കരഞ്ഞു. മഹത്തായ മനുഷ്യജന്മത്തിനോടുള്ള ആദരവായിരുന്നു മനസ്സു നിറയെ. പക്ഷെ പ്രതീക്ഷിക്കാത്ത മറ്റൊരു കാര്യം സംഭവിച്ചു. അവന്‍റെ വായിലേക്ക് ഒരു പ്ലാസ്റ്റിക് കക്ഷണം സാവധാനം തള്ളി വെച്ചുകൊടുത്തു, ആ സ്ത്രീ. അതോടെ കരച്ചില് നിലച്ചു പോയി. മുന്‍പ് തെരുവ് മാലിന്യത്തില് ആര്‍ത്തിയോടെ ഭക്ഷണം ചികയുമ്പോള് പ്ലാസ്റ്റിക് കക്ഷണങ്ങള് വായില് അകപെടുമായിരുന്നു. ഇത് പക്ഷെ അങ്ങനല്ലല്ലോ. ലാളിക്കുന്ന കരങ്ങളില് അല്ലെ താനിപ്പോള്? എന്നിട്ടും താന് ഒന്ന് കരഞ്ഞപ്പോള് എന്തിനാണ് യാതൊരു രുചിയുമില്ലാത്ത ഈ മൃതവസ്തു വായില് തിരുകിത്തന്നത്!!\nചുറ്റുപാടും വീക്ഷിച്ചതില് നിന്നും ഒരു തിരക്കേറിയ സ്ഥലത്ത് ആണ് തന്നെയും ഏന്തി ആ സ്ത്രീ നില്കുന്നതെന്ന് മാത്രം അവനു മനസ്സിലായി. അതിനിടെ അവന് മറ്റൊരു കാര്യം ശ്രദ്ധിച്ചു. തന്റെ കാലുകള്‍ക്കിടയില് എന്തോ ഒരു നനവ്. കാലുകള് അല്പം അകത്തുകയും അടുപ്പിക്കുകയും ചെയ്തപ്പോള് അവനു മനസിലായി വിസർജ്യം മുഴുവന് അവിടെ തന്നെ കിടപ്പുണ്ട് എന്ന്. ഒരുതരം പഞ്ഞികെട്ട് പോലുള്ള തുണി കൊണ്ട് വരിഞ്ഞ് കെട്ടി മറച്ചിരിക്കുന്നു. അറപ്പ് കൊണ്ട് അവനു മനം പിരട്ടലുണ്ടായി. എന്നാൽ വായില് തിരുകിയ പ്ലാസ്റ്റിക് കക്ഷണം അതിനനനുവദിച്ചില്ല. അവനവന്റെ അമേദ്യം മണ്ണ് കൊണ്ട് മൂടി, അവിടെനിന്ന് പതിനഞ്ചുവാര അകലത്തില് മാറിയെ കിടക്കാവു എന്നതാണ് ആദിമ ശ്വാനനോടുണ്ടായിരുന്ന ആദ്യ ദൈവകൽപ്പന. താനടക്കമുള്ള സകല നായകളും എത്ര കഷ്ടസ്ഥിതി ആയാലും ഈ നിയമങ്ങള് ഉറപ്പായും പാലിച്ചേ ജീവിക്കു. സ്വന്തം മലത്തിന്റെയും മൂത്രത്തിന്റെയും നനവ് പറ്റിയുള്ള ആ ഇരിപ്പ് അവനു സഹിക്കാവുന്നതിലും അപ്പുറമായിരുന്നു. വൈകാതെ അവന് ദൈവത്തെ സ്മരിച്ചു....."എന്റെ പൊന്ന്തമ്പുരാനെ!!!"\nഅല്പസമയത്തിനകം ദൈവം അവന്റെ ഉടുപ്പിന്നുള്ളില് സൂക്ഷ്മ രൂപത്തില് പ്രത്യക്ഷപെട്ടു " ഹൂ എന്തൊരു നാറ്റം !! ഇതെന്താ ഈ പഞ്ഞി പോലത്തെ കെട്ടി വെച്ചിരിക്കുന്ന തുണി ? "\nഅവന് പറഞ്ഞു " പ്രഭോ , അതൊക്കെ ഞാന് പിന്നീട് പറയാം...ഇപ്പോള് ദയവായി എനിക്ക് മറ്റൊരു ശരീരം തന്നാലും. ഇവിടം എനിക്ക് പറ്റുമെന്ന് തോന്നുന്നില്ല"\nദൈവം പറഞ്ഞു " ശരി ശരി. നിന്നെ ഞാന് ഒരു കൌമാരക്കാരന്റെ ശരീരത്തില് പ്രവേശിപ്പിക്കാം. അത് ചിലപ്പോള് നിനക്ക് പറ്റുന്നതാകും "\nഅവള് ചിരിച്ചു കൊണ്ട് അവന്റെ ശരീരത്തോട് ചേര്‍ന്ന് കിടന്നു. ജീവിതത്തില് ഒരിക്കലും ഇല്ലാതിരുന്ന ഒരു അനുഭൂതി അവനു അപ്പോള് കിട്ടിത്തുടങ്ങി ...ഹൃദയമിടിപ്പ് കൂടി വന്നു. ഈ ദൈവീകാനുഭൂതി ലഭിക്കാന് തക്കവണ്ണം ഒരു ശരീരം തന്നതില് അവന് ദൈവത്തോട് അത്യധികം കൃതാർഥനായി. ആരോടെങ്കിലും സ്നേഹം തോന്നിയാല് അത് മറച്ചു വെക്കാതെ സത്യസന്ധമായി പ്രകടിപ്പിക്കണം. അതാണ് ഉത്തമരായ നായകളുടെ സ്വഭാവം മനസ്സില് നുരഞ്ഞു പൊന്തിയ ആനന്ദവും ഉന്മാദവും അവന്റെ കൈകളിലേക്ക് പടര്‍ന്നു.അവന് അവളെ തന്നോട് അടുപ്പിച്ച് നെറ്റിയിലും കവിളിലും മെല്ലെ മെല്ലെ ചുംബിച്ചു. ഉള്ളില് നിര്‍വൃതിയുടെ ദൈവിക ഭാവം നിറയുമ്പോള് അവനോര്‍ത്തു: "ദൈവമേ നന്ദി ...ഈ മനുഷ്യജന്മം എത്ര ധന്യം "\nപെട്ടന്നാണ് അവന് അത് കേട്ടത്. കുറേ ആളുകള് പല ദിക്കുകളില് നിന്നുമായി അലറിക്കൊണ്ട് ഓടി വരുന്നു. അവനു ഒന്നും പിടികിട്ടിയില്ല... അവള് ഭയന്ന് വിറച്ചു. അടുത്തെത്തിയ ആളുകള് പെണ്‍കുട്ടിയുടെ മുടി കുത്തി പിടിച്ച് വലിച്ചു. വേറെചിലര് ചേര്‍ന്ന് അവന്റെ കൈയില് കടന്നു പിടിച്ചുകൊണ്ട് മറ്റുള്ളവരോട് വിളിച്ച് പറഞ്ഞു; "ഓടിവാ വേഗം,..രണ്ടു ന്യു ജെനറേഷന് പട്ടികളെ കിട്ടിയുണ്ട്". അവനെയും അവളെയും അവര് പൊതിരെ തല്ലാന് തുടങ്ങി... മുഖത്തും കൈകാലുകളിലും വടി കൊണ്ടുള്ള അടി വീഴുന്നത് അവന് അറിഞ്ഞു....തെരുവില് അലഞ്ഞു നടന്നപ്പോള് പോലും ഇതുപോലൊരു തല്ലു അവനു കിട്ടിയിട്ടില്ല.. തല്ലുന്നതിനിടയില് അവര് പറയുന്നുണ്ടായിരുന്നു. "നാടിന്റെ സംസ്കാരം നശിപ്പിക്കാന് ഓരോന്നുങ്ങള് ഇറങ്ങിക്കോളും..ജീന്‍സും ഇട്ട് മുടിയും ചീകി നടക്കുന്നു.......പട്ടികള്."\nതല്ലു സഹിക്കാന് വയ്യാതെ അവന് ഓടി... അവന്റെ പുറകെ അവരും. ഓടി തുടങ്ങിയപ്പോള് അവനു സ്ഥലം ഏതാണ്ട് മനസിലായി. ഇവിടെ അവന് പണ്ട് പല തവണ അലഞ്ഞു നടന്നിട്ടുണ്ട്.. ഇടവഴികള് അവനു കാണാപ്പാഠം ആയിരുന്നു. ഏതോ ഒരു ഇടവഴി കയറി അവന് പാഞ്ഞു. ഓടി ഓടി ക്ഷീണിച്ചു അവസാനം ഒരു വെളിമ്പ്രദേശത്ത് എത്തി. പക്ഷെ ദാഹവും ക്ഷീണവും കൊണ്ട് നിലത്തു കിടന്നു കിതച്ചു. എന്താണ് തല്ലു കൊള്ളാന് ഉണ്ടായ കാരണം എന്ന് മാത്രം അവനു മനസിലായില്ല. ...ഉടനെ തന്നെ അവന് ദൈവത്തെ വിളിച്ച് കരഞ്ഞു....\nഇത്തവണ ദൈവം പ്രത്യക്ഷപെട്ടത് ഒരു തെരുവുപട്ടിയുടെ രൂപത്തിലായിരുന്നു. " കുഞ്ഞേ നിനക്കെന്തു പറ്റി? ദേഹമാസകലം മുറിവാണല്ലോ...." ഇതും പറഞ്ഞു കൊണ്ട് ദൈവം ഒരു പുല്‍നാമ്പ് മണക്കുകയും, അതില് എന്തോ ഓതുകയും ചെയ്തശേഷം കടിച്ചെടുത്തു അവനു നല്‍കി.. "ദാ ഇത് ചവച്ചു തിന്നാല് മതി, വേദന മാറിക്കോളും". അവന് അത് രണ്ടു കൈയും നീട്ടി വാങ്ങി. കുനിഞ്ഞു നിന്നു ആദരവ് പ്രകടിപിച്ച ശേഷം പറഞ്ഞു " ദൈവമേ നീ എത്ര കരുണാമയന്.. ഇത്തവണയും എനിക്ക് അബദ്ധം പിണഞ്ഞിരിക്കുന്നു..ഈ ശരീരത്തിന് യോജിച്ച രീതികള് എനിക്ക് പറ്റുന്നവയല്ല എന്ന് തോന്നുന്നു. ദയവായി മറ്റൊരു അവസരം കൂടി തന്നാലും..."\nദൈവം അല്‍പനേരം ചിന്തിച്ചു. " ശെരി, നിന്റെ ഇഷ്ടം പോലെയകട്ടെ.. ഇത്തവണ ഏതു തരം മനുഷ്യന്‍റെ ശരീരം വേണമെന്ന് നീ തന്നെ പറയു". അവന് പറഞ്ഞു " സ്വയം തീരുമാനങ്ങള് എടുക്കാന് കെല്പുള്ള ,അധികാരം ഉള്ള ഒരു മുതിര്‍ന്ന ആളുടെ ശരീരം മതി". ദൈവം മന്ദഹാസം തൂകിക്കൊണ്ട് അവനെ തഴുകി. അവന് സാവധാനം നിദ്രയിലാണ്ടു.\nഅവന് മെല്ലെ കണ്ണ് തുറന്നു. ഒരു വീടിന്റെ രണ്ടാം നിലയില് ആണ് താനിപ്പോള്... കസേരയില് ഇരുന്ന്നു പത്രം നോക്കുന്നു. അകത്തു നിന്നും ഒരു സുന്ദരിയായ സ്ത്രീ വന്നു പറഞ്ഞു.."അതേയ്..വന്നു കഴിക്കു.... എത്ര നേരമായി വിളിക്കുന്നു". അയാൾ എഴുന്നേറ്റു ചുറ്റുപാടും വീക്ഷിച്ചു. വളരെ വലിയൊരു വീടാണ്. പുറത്തു നീളം കൂടിയ കാറുകള് കിടപ്പുണ്ട്. നിരവധി മനുഷ്യര് പൂന്തോട്ടം നനക്കാനും അടിച്ചു വാരാനും മറ്റുമായി അങ്ങിങ്ങ് ഓടി നടക്കുന്നു. ..കൊള്ളാം..ഇത്തവണ ദൈവം തന്നെ അറിഞ്ഞനുഗ്രഹിച്ചിരിക്കുന്നു. ഇവിടെ തനിക്ക് അധികാരം ഉണ്ട്. താനൊരു മുതിര്‍ന്ന മനുഷ്യന് ആണ്!. തന്റെ തിരഞ്ഞെടുക്കല് എന്തുകൊണ്ടും നന്നായി എന്നയാളോര്‍ത്തു. ദൈവത്തോടുള്ള നന്നിയും മനസ്സില് പറഞ്ഞു കൊണ്ട് അയാൾ താഴെ ഡൈനിങ്ങ് ടേബിളിനരുകിലെത്തി.\n"ആഹ!!! എങ്ങും ഭക്ഷണത്തിന്റെ ഹൃദ്യമായ നറുമണം. അലഞ്ഞു തിരിഞ്ഞു നടന്ന തെരുവുകളിലെ മുന്തിയ ഹോട്ടലുകളുടെ പിന്നാമ്പുറങ്ങളിലുണ്ടായിരുന്ന അതേസുഗന്ധം. അവന് വായില് വെള്ളമൂറി. എന്താണ് ഇവിടെ ഉള്ളത് ആവോ ! ! കോഴി ഇറച്ചി ആണോ? അതോ ആട്ടിറച്ചി ആയിരിക്കുമോ... ചിലപ്പോ വേറെന്തെങ്കിലും ആവും.....ഒരു പരിചാരകന് നീക്കിയിട്ട് കൊടുത്ത കസേരയില് അയാൾ കയറിയിരുന്നു...ഉടനെ ആ സ്ത്രീ ഒരു പ്ലേറ്റ് എടുത്തു മുന്‍പില് വെച്ചു. അതിലേക്കു പുഴുങ്ങിയ കുറച്ചു പച്ചക്കറികളും ചീരയിലകളും ഒരു കഷ്ണം ബ്രെഡും വിളമ്പി.\n"എഹ്....ഇതെന്താ !!!! " അവന് അമ്പരപ്പോടെ ചോദിച്ചു...\nഅത്യധികം നീരസഭാവത്തിൽ അവര് പറഞ്ഞു : " ആഹ ? നല്ല കഥ... നിങ്ങള്ക്ക് ഷുഗര് 120 ആണെന്നറിയില്ലേ മനുഷ്യനെ... ഡോക്ടര് ഡയറ്റ് കണ്ട്രോള് പറഞ്ഞത് ഒക്കെ അങ്ങ് മറന്നു പോയോ ഇത്ര വേഗം ?"\nഒരു വെളുത്ത ലാബ്രഡോര് നായ ഓടി വന്നു വാലാട്ടി നിന്നു. ഒരു ചെറു പാത്രത്തില് ആ രുചിയേറിയ വിഭവം എടുത്തു വിളമ്പി നായയ്ക്ക് മുന്നില് വെച്ചു.. "വയര് നിറയെ കഴിക്കുട്ടോ ടിങ്കു....." അവർ നായയുടെ ചെവിയിലും തലയിലും തലോടി താലോലിച്ചു.\nകൂടെ ഓടിയിരുന്ന ഒരു പട്ടി, മെല്ലെ ഓട്ടം മതിയാക്കി തിരികെ വന്ന ശേഷം അയാളോടു പറഞ്ഞു "അലയാന് ആണ് വിധിയെങ്കില് ശ്വാനജന്മമാണ് സഹോദരാ നല്ലത്. ഒരു ശ്വാനജന്മം കിട്ടാന് ദൈവത്തോട് പ്രാര്‍ത്ഥിക്കു"\nആ നായ അയാളുടെ തന്നെ പഴയ രൂപം ആയിരുന്നു. കിടന്ന കിടപ്പില് നിന്നും എണീക്കാതെ മറ്റൊരു ശ്വാനജന്മത്തിനുവേണ്ടി അയാൾ ദൈവത്തെ വിളിച്ച് അലറിക്കരഞ്ഞു.


കരിപ്പൂർ വിമാനത്താവള വികസനം: ഭൂമി വിട്ടുനല്‍കാൻ തയ്യാറാകാതെ പ്രദേശവാസികള് - Newscom - Malayalam News\n28 min. ago-ക്യപ്റ്റനല്ലെങ്കിലും കോഹ്‌ലി പവറാണ്\n32 min. ago-അന്വേഷണ ഉദ്യോഗസ്ഥന്റെ ഫോൺ പരിശോധിക്കണം\n54 min. ago-പാകിസ്ഥാൻ്റെ വേലി പൊളിച്ച് മാറ്റി താലിബാൻ\nകരിപ്പൂർ വിമാനത്താവള വികസനത്തിന് ഭൂമി ഏറ്റെടുക്കാനുള്ള തീരുമാനത്തിനെതിരെ പ്രദേശവാസികൾ രംഗത്തെത്തി. നൂറ്റി അമ്പത്തിരണ്ടര ഏക്കർ ഭൂമിയാണ് വിമാനത്താവള വികസനത്തിനായി എയർപോർട്ട് അതോറിറ്റി സർക്കാരിനോട് ആവശ്യപ്പെട്ടിരിക്കുന്നത്. എന്നാൽ ഇനിയും ഭൂമി വിട്ട് നൽകാനാകില്ലെന്ന നിലപാടിലാണ് ഭൂമി ഏറ്റെടുക്കലിനെതിരെ രൂപീകരിച്ച സമര സമിതി. പുതിയ ടെർമിനൽ നിർമാണത്തിനായി 137 ഏക്കറും ഇതോടനുബന്ധിച്ചുള്ള കാർ പാർക്കിംഗിനായി 15.25 ഏക്കറും ഭൂമിയാണ് എയർപോർട് അതോറിറ്റി സർക്കാരിനോട് ആവശ്യപ്പെട്ടിരിക്കുന്നത്. പുതിയ ടെർമിനൽ, റൺവേ വികസനം, വിമാനങ്ങൾ നിർത്തിയിടുന്ന ഏപ്രൺ തുടങ്ങിയ പദ്ധതികൾക്കായി നൂറേക്കറിൽ താഴെ ഭൂമി ഏറ്റെടുത്ത് വികസനം നടത്താമെന്ന ബദൽ നിർദേശം പരിഗണിക്കാതെയാണ് 152.5 ഏക്കർ ഭൂമി അതോറിറ്റി ആവശ്യപ്പെട്ടിരിക്കുന്നത്. ഇതിനായി പള്ളിക്കൽ പഞ്ചായത്തിൽ മാത്രം 137 ഏക്കർ ഭൂമി ഏറ്റെടുക്കേണ്ടി വരും, പഞ്ചായത്തിലെ മൂന്ന് വാർഡുകളിലായി 600 ഓളം കുടുംബങ്ങളുടെ കൈവശമുള്ള ഭൂമി നഷ്ടപ്പെടും. അതേസമയം വിമാനത്താവളത്തിനായി ഒന്നിലേറെ തവണ കിടപ്പാടം ഉപേക്ഷിച്ചവരാണെന്നും ഇനിയും വീട് വിട്ടിറങ്ങില്ലെന്നുമാണ് പ്രദേശവാസികളുടെ നിലപാട്.\nTags: airport karipur airport


'ആ കോമ്പറ്റീഷന് എന്റെ സിനിമയെ തകര്‍ത്തുകളഞ്ഞു'; മമ്മൂട്ടിയുടെ ബ്രഹ്മാണ്ഡ ചിത്രത്തെ തകര്‍ത്തത് സുരേഷ് ഗോപി ചിത്രം: ദിനേശ് പണിക്കര്\n24 Feb 2019 1:31 AM GMT\nഒരിക്കല് മമ്മൂട്ടിയുടെ ബ്രഹ്മാണ്ട ചിത്രത്തെ തകര്‍ത്തത് അപ്രതീക്ഷിതമായി എത്തിയ സുരേഷ് ഗോപിയുടെ ചിത്രമായിരുന്നു എന്ന് നിര്‍മ്മാതാവും നടനുമായ ദിനേശ് പണിക്കര്. 1999ല് പുറത്തിറങ്ങിയ സ്റ്റാലിന് ശിവദാസ് എന്ന ചിത്രത്തെ തകര്‍ത്തത് സുരേഷ് ഗോപി നായകനായി എത്തിയ പത്രമായിരുന്നെന്ന് പറയുകയാണ് ചിത്രത്തിന്റെ നിര്‍മ്മാതാവായ ദിനേശ് പണിക്കര്.\nആദ്യ രണ്ടു ദിനങ്ങളില് ചിത്രം മികച്ച കളക്ഷന് നേടിയിരുന്നതായും എന്നാല് 'പത്ര'ത്തിന്റെ റിലീസോടെ തന്റെ ചിത്രം പിന്നോട്ട് പോയെന്നും അദ്ദേഹം പറയുന്നു. കൗമുദി ടി.വി ക്ക് നല്‍കിയ അഭിമുഖത്തിലാണ് ദിനേശ് പണിക്കരുടെ വെളിപ്പെടുത്തല്.\n'സമയത്തിന്റെ ഒരു വലിയ ഘടകം സിനിമയില് ഇമ്പോര്‍ട്ടെന്റ് ആണ്. അതിന് സ്റ്റാലിന് ശിവദാസ് എന്ന ചിത്രം തന്നെ എടുക്കാം. എനിക്കു വേണ്ടി അതിന്റെ സംവിധായകന് ടി.എസ് സുരേഷ് ബാബു ഏറ്റവും മിനിമം ബഡ്ജറ്റിലാണ് പടം തീര്‍ത്തു തന്നത്. അതിന് സുരേഷ് ബാബുവിനെ എത്ര പ്രശംസിച്ചാലും മതിയാകില്ല.\nഒരു മുപ്പതു ദിവസത്തിനു ശേഷം താഴയെ ആ ചിത്രം ഷൂട്ട് ചെയ്തിട്ടുള്ളു. ബ്രഹ്മാണ്ഡ പടമാണ്, ശരിക്കും പറഞ്ഞാല് ജാഥയും ബഹളവും രാഷ്ട്രീയവും എല്ലാം വച്ചിട്ടുള്ള പടം. അത്രയും ലെവലില് ആ പടം എടുക്കാന് സാധിച്ചു.ഞാന് തന്നെയാണ് അതിന്റെ ഡിസ്ട്രിബ്യൂട്ടര്. റിലീസ് ചെയ്ത് ഫസ്റ്റ് ഡേ കൊണ്ട് എനിക്ക് നല്ലൊരു എമൗണ്ട് വന്നു. സെക്കന്റ് ഡേ നല്ലൊരു എമൗണ്ട് വന്നു. ഈ രീതിയില് സിനിമ പോയാല് ഒരാഴ്ച കൊണ്ടു തന്നെ എനിക്ക് മുടക്കു മുതല് കിട്ടണം. ഇതാണ് സിനിമയുടെ ഒരു കണക്കു കൂട്ടല്.\nപക്ഷേ എവിടുന്നെങ്കിലും നമ്മുടെ സമയം മോശമാണെങ്കില്, ഒരു ചെറിയ അറ്റാക്ക് നമുക്കെതിരായി വന്നാല് പടം അവിടെ താഴെ വീഴും. മൂന്നാമത്തെ ദിവസം സംഭവിച്ചത് അതാണ്. അന്ന് ഒരു പ്രതീക്ഷയുമില്ലാതെ പെട്ടി മാറ്റിവച്ച്, ഈ അടുത്തകാലത്തെങ്ങും റിലീസ് ചെയ്യില്ല എന്നു വിചാരിച്ചിരുന്ന പത്രം എന്ന സിനിമ ഒരു പ്രതീക്ഷയില്ലാതെ, സാധാരണ സിനിമകളൊക്കെ റിലീസ് ചെയ്യുന്നത് വെള്ളിയാഴ്ചകളിലാണ്, സ്റ്റാലിന് ശിവദാസ് വെള്ളി, ശനി കഴിഞ്ഞു നില്‍ക്കുമ്പോള് ഇതുകൊണ്ടുവന്ന് ഞായറാഴ്ച റിലീസ് ചെയ്തു.\nഎല്ലാവരും പത്രം കാണാന് ഓടി. സ്റ്റാലിന് ശിവദാസം ഒറ്റ ദിവസം കൊണ്ട് ഇരുന്നു പോയി. ആ കോംപറ്റീഷന് എന്റെ സിനിമയെ തകര്‍ത്തുകളഞ്ഞു. ഇല്ലായിരുന്നുവെങ്കില് എന്റെ മുടക്കുമുതല് എനിക്കു തിരിച്ചു കിട്ടിയേനെ'- ദിനേശ് പണിക്കര് കൂട്ടി പറഞ്ഞു.\nDineshPanikar Mammmootty MammoottySureshGopiBoxOfficeClash PatramMovie StalinSivdas sureshgopi


നിസ്സാന് മൈക്രയുടെ മൈലേജ്\nPublished: Sunday, November 6, 2011, 16:31 [IST]\n

Next »

« Previous

\nവിപണിയില് പൊതുവില് പഞ്ഞകാലമാണ്. കാറുകളൊന്നും വിറ്റുപോകുന്നില്ല. ഷോറൂം മാനേജര്‍മാര് ഈച്ചയെ ആട്ടി ഇരിക്കുന്നു എന്ന പ്രയോഗം പോലും നടത്താന് പറ്റാത്ത അവസ്ഥ. മിനുക്കിത്തുടച്ചു വെച്ച ഷോറൂമുകളില് ഉപഭോക്താക്കളെപ്പോലെ ഈച്ചകള്‍ക്കും ലഭ്യതക്കുറവുണ്ട്.\nഎന്നാല്, നിസ്സാന് ഇതിലൊന്നും വേവലാതിപ്പെടുന്നില്ല. മൈക്ര ഹാച്ച്ബാക്ക് വിപണിയില് നല്ല പ്രകടനമാണ് നടത്തുന്നത്. നിസ്സാനിന്‍റെ വരുമാനത്തിന്‍റെ മുക്കാല് പങ്കും വന്നു ചേരുന്നത് മൈക്രയിലൂടെയാണ്. ഈയിടെ വിപണിയിലെത്തിയ സണ്ണി സെഡാനും നിസ്സാനിന്‍റെ മുന്നേറ്റത്തിന്‍റെ അതിന്‍റെ പങ്കു ചേര്‍ക്കുന്നുണ്ട്.\nരണ്ട് ഡീസല് പതിപ്പുകളാണ് നിസ്സാന് മൈക്രയ്ക്കുള്ളത്. ഡീസല് എക്സ് വി, ഡീസല് എക്സ് വി പ്രീമിയം. 1461സിസി4സിലിണ്ടര് 16 വാള്‍വ് എന്‍ജിനാണ് എക്സ് വി പതിപ്പിനുള്ളത്. പ്രീമിയത്തിന് 1461 സിസി4സിലിണ്ടര് 8 വാള്‍വ് എന്‍ജിന്. എക്സ് വി പതിപ്പിന് സിറ്റികളില് 18.5 കിലോമീറ്റര് മൈലേജ് ലഭിക്കും. ഹൈവേകളില് ഇത് ലിറ്ററിന് 23.08 കിമിയാണ്. പ്രീമിയം പതിപ്പിനും മൈലേജ് സമാനമാണ്. വില മൈക്ര ഡീസല് എക്സ് വി- 5,70,000 രൂപ. എക്സ് വി പ്രീമിയം- 6,20,000 രൂപ.\nസ്വിഫ്റ്റ് ഡിസൈറിന്‍റെ ഡീസല് പതിപ്പ്\nStory first published: Sunday, November 6, 2011, 16:31 [IST]


Ghost House For Sale | Conjuring House | Woodbee\nകണ്‍ജറിംഗ് സിനിമയ്ക്ക് ആധാരമായ പ്രേതവീടിന്‍റെ വില 1.2 മില്യണ് ഡോളര്. വീടിനെക്കുറിച്ച് മാഡിസണ് ഹൈന്‍സന് എന്ന യുവതി പങ്കുവച്ച അനുഭവങ്ങള് ലോകത്തെ ഞെട്ടിച്ചിരുന്നു.\nലോകത്തെ തന്നെ ഏറ്റവും മികച്ച പ്രേത സിനിമകളിൽ ഒന്നാണ് ‘ദി കണ്‍ജറിംഗ്’. ലോക ജനതയെ ഇതുപോലെ വിറപ്പിച്ച, ഭയത്തിന്റെ മുൾമുനയിൽ നിർത്തിയ മറ്റൊരു സിനിമയില്ല.\nകണ്‍ജറിംഗ് സീരിസ് കണ്ട് പേടിക്കാത്തവർ വിരളമാണ്. റോഡ് ഐലൻഡിലെ പ്രേതബാധയുണ്ടെന്ന് പറയപ്പെടുന്ന ഫാം ഹൗസിലെ അനുഭവങ്ങളായിരുന്നു ഈ ചിത്രത്തിന് ആധാരമായത്. ചിത്രത്തിന്‍റെ റിലീസിന് ശേഷം ഈ ഫാം ഹൗസ് വാര്‍ത്തകളില് ഇടംപിടിക്കുകയും ചെയ്തു. ഇപ്പോള് ഈ പ്രേതഭവനം വില്‍പനക്ക് വച്ചിരിക്കുകയാണ്.\n1.2 മില്യൺ ഡോളറിനാണ് വീട് വില്‍പനക്ക് വച്ചിരിക്കുന്നത്. ബറിൾവില്ലിലെ 8.5 ഏക്കറിൽ 3,109 ചതുരശ്ര അടി വിസ്തീർണ്ണമുള്ള വീട് അമേരിക്കയിലെ തന്നെ ഏറ്റവും പ്രസിദ്ധമായ പ്രേതഭവനങ്ങളിൽ ഒന്നാണ്.\nവളരെ വിചിത്രമാണ് ഈ വീടും ഇതിനെ ചുറ്റി പറ്റിയുള്ള കഥകളും. പത്തൊൻപതാം നൂറ്റാണ്ടിൽ ഈ വീട്ടിൽ താമസിച്ചിരുന്ന ബത്‌ഷെബ ഷെർമാന്‍റെ സാന്നിധ്യം ഈ വീടിനെ വേട്ടയാടുന്നു എന്നാണ് പറയപ്പെടുന്നത്. ഈ വീടുമായി ബന്ധപ്പെട്ട് അവിശ്വസനീയമായ ഒട്ടേറെ കാര്യങ്ങളും നടന്നിട്ടുണ്ട്.\n‘ദി കൺജറിംഗ്’ ഈ വീട്ടിൽ ചിത്രീകരിച്ചിട്ടില്ലെങ്കിലും, 1970 കളിൽ താമസിച്ചിരുന്ന പെറോൺ കുടുംബത്തിന്‍റെ അനുഭവങ്ങളെ അടിസ്ഥാനമാക്കിയായിരുന്നു സിനിമ ഒരുക്കിയത്. വീടിനെക്കുറിച്ച് മാഡിസണ് ഹൈന്‍സന് എന്ന യുവതി പങ്കുവച്ച അനുഭവങ്ങള് ലോകത്തെ ഞെട്ടിച്ചിരുന്നു.\nപാരാനോര്‍മല് ആക്ടിവിറ്റികളെ കുറിച്ച് പഠനം നടത്തുന്നവരാണ് മാഡിസണിന്‍റെ മാതാപിതാക്കളായ കോറിയും ജെനിഫര് ഹൈന്‍സണും. അതുകൊണ്ടാണ് 2019ല് പാരാനോര്‍മല് ആക്ടിവിറ്റികള്‍ക്ക് പേരുകേട്ട റോഡ് ഐലന്‍ഡിലെ ഹാരിസ്‌വില്ലയിലെ ഓള്‍ഡ് ആര്‍നോള്‍ഡ് എസ്റ്റേറ്റ് ഇവര് സ്വന്തമാക്കിയത്. ഈ എസ്റ്റേറ്റിലെ ഫാംഹൗസില് പ്രേതബാധയുണ്ടെന്ന് പതിറ്റാണ്ടുകള്‍ക്ക് മുന്‍പേ കണ്ടെത്തിയിരുന്നു.\n1970ല് ഈ വീട്ടില് താമസിക്കാനെത്തിയ പെറോണ് കുടുംബത്തിനുണ്ടായ അനുഭവങ്ങളാണ് കണ്‍ജറിംഗ് എന്ന സിനിമയായി തിയറ്ററുകളിലെത്തിയത്. ഇവിടെ നടന്ന കൊലപാതകങ്ങളുടെയും ആത്മഹത്യകളുടെയും ചരിത്രം മറച്ചുവച്ചാണ് അന്നത്തെ ഉടമസ്ഥര് പെറോണ് കുടുംബത്തിന് വീട് കൈമാറിയത്. രാത്രികാലങ്ങളില് വീട്ടിലെ ലൈറ്റുകള് അണയ്ക്കരുത് എന്ന നിര്‍ദ്ദേശവും വീട്ടുടമസ്ഥന് ഇവര്‍ക്ക് നല്‍കിയിരുന്നു.\nപിന്നീടങ്ങോട്ട് ഭയപ്പെടുത്തുന്ന നിരവധി സംഭവങ്ങളിലൂടെയാണ് പെറോണ് കുടുംബം കടന്നുപോയത്. കിടക്കകള് തനിയെ അനങ്ങുന്നതും അഴുകിയ മാംസത്തിന്‍റെ ഗന്ധം പരക്കുന്നതും ചൂല് ഒരിടത്തുനിന്നും മറ്റൊരിടത്തേക്ക് തനിയെ നീങ്ങുന്നതും തുടച്ചു വൃത്തിയാക്കിയ തറയില് പൊടികള് കൂനയായി നിറയുന്നതുമെല്ലാം ഇവിടത്തെ നിത്യസംഭവങ്ങളായിരുന്നു. ഈ വീട്ടില് താമസിക്കാന് തുടങ്ങിയതിനു ശേഷം ഇതിന് സമാനമായ പല അനുഭവങ്ങളും തനിക്ക് ഉണ്ടായതായി മാഡിസണ് പറയുന്നു.\nവാതിലുകള് തനിയെ തുറന്ന് അടയുന്നതിന്‍റെയും ആളുകള് നടന്നുനീങ്ങുന്നതിന്‍റെയും വാതിലില് ഉച്ചത്തില് മുട്ടുന്നതിന്‍റെയും ശബ്ദം കേള്‍ക്കാറുണ്ട്. ഒരിക്കല് ഭക്ഷണം കഴിച്ചുകൊണ്ടിരിക്കുന്നതിനിടെ ശിരോവസ്ത്രവും വിടര്‍ന്ന പാവാടയും ധരിച്ച ഒരു രൂപം മിന്നിമറയുന്നതും മാഡിസണ് നേരിട്ട് കണ്ടിട്ടുണ്ട്.\nഇതേക്കുറിച്ച് മാതാപിതാക്കളുമായി സംസാരിച്ചപ്പോള് വിവാഹവസ്ത്രം ധരിച്ച ഒരു ആത്മാവിന്‍റെ രൂപം മുന്‍പ് പലരും ഇവിടെ കണ്ടിരുന്നതായാണ് അറിയാന് കഴിഞ്ഞത്. നാലു ബെഡ് റൂമുകളും രണ്ട് ബാത്ത് റൂമുകളുമുള്ള ഫാംഹൗസ് മൂന്നു കോടി രൂപയ്ക്കാണ് കുടുംബം സ്വന്തമാക്കിയത്.\nഎട്ടര ഏക്കര് എസ്റ്റേറ്റിന് നടുവിലാണ് ഫാംഹൗസ് സ്ഥിതി ചെയ്യുന്നത്. ദിനംപ്രതി പാരാനോര്‍മല് ആക്റ്റിവിറ്റികള് സംഭവിക്കുന്നുണ്ടെങ്കിലും കുടുംബത്തിലുള്ളവര്‍ക്ക് ആപത്തുകള് ഒന്നും സംഭവിച്ചിട്ടില്ല. ഫാംഹൌസിലെ വീഡിയോകളും ചിത്രങ്ങളും മാഡിസണ് സമൂഹമാധ്യമങ്ങളിലൂടെ പങ്കുവയ്ക്കാറുണ്ട്.\nകണ്‍ജറിംഗ് വീടിനെക്കുറിച്ച് സ്ലീപ്പ്ലസ് അണ്‍റെസ്റ്റ് എന്ന പേരില് ഒരു ഡോക്യുമെന്‍റിയും ജൂലൈയില് പുറത്തിറക്കിയിരുന്നു. മാതാപിതാക്കളുടെയും പാരാനോര്‍മല് ഗവേഷകരുടെയും സിനിമപ്രവര്‍ത്തകരുടെയും അനുഭവങ്ങളാണ് ഡോക്യുമെന്‍ററിയിലുള്ളത്. ഇവര് രണ്ടാഴ്ച കണ്‍ജറിംഗ് വീട്ടില് താമസിച്ചപ്പോഴുള്ള അനുഭവങ്ങളാണ് ഡോക്യുമെന്‍ററിയില് വിവരിക്കുന്നത്.\nഈ പ്രേതഭവനമാണ് ഇപ്പോള് 1.2 മില്യൺ ഡോളറിന് വില്‍പനക്ക് വച്ചിരിക്കുന്നത്. വീട് വാങ്ങാൻ തയ്യാറായി ആരെങ്കിലും മുന്നോട്ടു വരുമോ എന്നാണ് എല്ലാരും ആകാംഷയുടെയും കൗതുകത്തോടെയും കാത്തിരിക്കുന്നത്.


4malayalees - 'ഈ ആകാശവും അവളുടെ ചിരിയും സ്വപ്നതുല്യം; നയന്‍സിന് പിറന്നാള് ആശംസകള് നേര്‍ന്ന് വിഗ്നേഷ് ശിവന്; തന്റെ തങ്കത്തിന്റെ ജന്മദിനം വിക്കി ആഘോഷമാക്കുന്നത് ന്യൂയോര്‍ക്ക് നഗരത്തില് വെച്ച്\n'ഈ ആകാശവും അവളുടെ ചിരിയും സ്വപ്നതുല്യം; നയന്‍സിന് പിറന്നാള് ആശംസകള് നേര്‍ന്ന് വിഗ്നേഷ് ശിവന്; തന്റെ തങ്കത്തിന്റെ ജന്മദിനം വിക്കി ആഘോഷമാക്കുന്നത് ന്യൂയോര്‍ക്ക് നഗരത്തില് വെച്ച്\nതമിഴകത്തെ പ്രിയപ്പെട്ട പ്രണയജോഡികളാണ് ലേഡി സൂപ്പര്‍സ്റ്റാര് നയന്‍താരയും സംവിധായകന് വിഘ്‌നേശ് ശിവനും. പരസ്യമായി പ്രണയം പറഞ്ഞിട്ടില്ലെങ്കിലും സോഷ്യല് മീഡിയയിലൂടെ ഇരുവരും അത് പറയാതെ പറഞ്ഞിട്ടുണ്ട്. തങ്കം എന്നാണ് മിക്ക പോസ്റ്റുകളിലും നയന്‍സിനെ വിഘ്‌നേശ് സ്‌നേഹത്തോടെ അഭിസംബോധന ചെയ്യാറുള്ളത്.\nഅത്തരത്തില് വിഘ്നേശ് പങ്കുവച്ച പുതിയ ചിത്രങ്ങളാണ് ഇപ്പോള് വൈറലാവുന്നത്. ന്യൂയോര്‍ക്കില് വെച്ചാണ് ഇരുവരും ഈ സുദിനം ആഘോഷമാക്കുന്നത്. പിറന്നാളാശംസിച്ച് വിഘ്‌നേശ് ശിവന് ഇന്‍സ്റ്റാഗ്രാമില് സുന്ദരമായ ഒരു ചിത്രവും പങ്കുവെച്ചിട്ടുണ്ട്. ആ ആകാശവും അവളുടെ ആ ചിരിയും സ്വപ്നതുല്ല്യമായ ഒന്നാണ് എന്ന തലക്കെട്ടോടെയാണ് വിഷ്‌നേശ് നയന്‍സിന്റെ പിറന്നാള് സ്‌പെഷ്യല് പോസ്റ്റിട്ടിരിക്കുന്നത്.


Quran Surah al-Qamar as rendered in/by Farsi:: Ghodratollah Bakhtiari Nejad\nal-Qamar Farsi:: Ghodratollah Bakhtiari Nejad ar-Rahman - The Beneficent, The Mercy Giving, The Merciful <= Next Surah Prev Surah =>\n54:1 ആ ( അന്ത്യ ) സമയം അടുത്തു. ചന്ദ്രന് പിളരുകയും ചെയ്തു.\n54:2 ഏതൊരു ദൃഷ്ടാന്തം അവര് കാണുകയാണെങ്കിലും അവര് പിന്തിരിഞ്ഞു കളയുകയും, ഇത് നിലനിന്നു വരുന്ന ജാലവിദ്യയാകുന്നു എന്ന് അവര് പറയുകയും ചെയ്യും.\n54:3 അവര് നിഷേധിച്ചു തള്ളുകയും തങ്ങളുടെ തന്നിഷ്ടങ്ങളെ പിന്‍പറ്റുകയും ചെയ്തിരിക്കുന്നു. ഏതൊരു കാര്യവും ഒരു നിശ്ചിത സ്ഥാനം പ്രാപിക്കുന്നതാകുന്നു.\n54:4 ( ദൈവ നിഷേധത്തില് നിന്ന് ) അവര് ഒഴിഞ്ഞു നില്‍ക്കാന് പര്യാപ്തമായ കാര്യങ്ങളടങ്ങിയ ചില വൃത്താന്തങ്ങള് തീര്‍ച്ചയായും അവര്‍ക്ക് വന്നുകിട്ടിയിട്ടുണ്ട്.\n54:5 അതെ, പരിപൂര്‍ണ്ണമായ വിജ്ഞാനം. എന്നിട്ടും താക്കീതുകള് പര്യാപ്തമാകുന്നില്ല.\n54:6 ആകയാല് ( നബിയേ, ) നീ അവരില് നിന്ന് പിന്തിരിഞ്ഞ് കളയുക. അനിഷ്ടകരമായ ഒരു കാര്യത്തിലേക്ക് വിളിക്കുന്നവന് വിളിക്കുന്ന ദിവസം.\n54:7 ദൃഷ്ടികള് താഴ്ന്നു പോയവരായ നിലയില് ഖബ്‌റുകളില് നിന്ന് ( നാലുപാടും ) പരന്ന വെട്ടുകിളികളെന്നോണം അവര് പുറപ്പെട്ട് വരും.\n54:8 വിളിക്കുന്നവന്‍റെ അടുത്തേക്ക് അവര് ധൃതിപ്പെട്ട് ചെല്ലുന്നവരായിരിക്കും. സത്യനിഷേധികള് (അന്ന്) പറയും: ഇതൊരു പ്രയാസകരമായ ദിവസമാകുന്നു.\n54:9 അവര്‍ക്ക് മുമ്പ് നൂഹിന്‍റെ ജനതയും നിഷേധിച്ചു കളഞ്ഞിട്ടുണ്ട്. അങ്ങനെ നമ്മുടെ ദാസനെ അവര് നിഷേധിച്ച് തള്ളുകയും ഭ്രാന്തന് എന്നു പറയുകയും ചെയ്തു. അദ്ദേഹം വിരട്ടി ഓടിക്കപ്പെടുകയും ചെയ്തു.\n54:10 അപ്പോള് അദ്ദേഹം തന്‍റെ രക്ഷിതാവിനെ വിളിച്ചു പ്രാര്‍ത്ഥിച്ചു: ഞാന് പരാജിതനാകുന്നു. അതിനാല് ( എന്‍റെ ) രക്ഷയ്ക്കായി നീ നടപടി സ്വീകരിക്കണമേ.\n54:11 അപ്പോള് കുത്തിച്ചൊരിയുന്ന വെള്ളവും കൊണ്ട് ആകാശത്തിന്‍റെ കവാടങ്ങള് നാം തുറന്നു.\n54:12 ഭൂമിയില് നാം ഉറവുകള് പൊട്ടിക്കുകയും ചെയ്തു. അങ്ങനെ നിര്‍ണയിക്കപ്പെട്ടു കഴിഞ്ഞ ഒരു കാര്യത്തിന്നായി വെള്ളം സന്ധിച്ചു.\n54:13 പലകകളും ആണികളുമുള്ള ഒരു കപ്പലില് അദ്ദേഹത്തെ നാം വഹിക്കുകയും ചെയ്തു.\n54:14 നമ്മുടെ മേല്‍നോട്ടത്തില് അത് സഞ്ചരിക്കുന്നു. നിഷേധിച്ചു തള്ളപ്പെട്ടിരുന്നവന്നു ( ദൈവദൂതന്ന് ) ഉള്ള പ്രതിഫലമത്രെ അത്.\n54:15 തീര്‍ച്ചയായും അതിനെ( പ്രളയത്തെ )നാം ഒരു ദൃഷ്ടാന്തമായി അവശേഷിപ്പിച്ചിരിക്കുന്നു. എന്നാല് ആലോചിച്ച് മനസ്സിലാക്കുന്നവരായി ആരെങ്കിലുമുണ്ടോ?\n54:16 അപ്പോള് എന്‍റെ ശിക്ഷയും താക്കീതുകളും എങ്ങനെയായിരുന്നു.( എന്നു നോക്കുക )\n54:17 തീര്‍ച്ചയായും ആലോചിച്ചു മനസ്സിലാക്കാന് ഖുര്‍ആന് നാം എളുപ്പമുള്ളതാക്കിയിരിക്കുന്നു. എന്നാല് ആലോചിച്ചു മനസ്സിലാക്കുന്നവരായി ആരെങ്കിലുമുണ്ടോ?\n54:18 ആദ് സമുദായം ( സത്യത്തെ ) നിഷേധിച്ചു കളഞ്ഞു. എന്നിട്ട് എന്‍റെ ശിക്ഷയും എന്‍റെ താക്കീതുകളും എങ്ങനെയായിരുന്നു.( എന്ന് നോക്കുക. )\n54:19 വിട്ടുമാറാത്ത ദുശ്ശകുനത്തിന്‍റെ ഒരു ദിവസത്തില് ഉഗ്രമായ ഒരു കാറ്റ് നാം അവരുടെ നേര്‍ക്ക് അയക്കുക തന്നെ ചെയ്തു.\n54:20 കടപുഴകി വീഴുന്ന ഈന്തപ്പനത്തടികളെന്നോണം അത് മനുഷ്യരെ പറിച്ചെറിഞ്ഞു കൊണ്ടിരുന്നു.\n54:21 അപ്പോള് എന്‍റെ ശിക്ഷയും എന്‍റെ താക്കീതുകളും എങ്ങനെയായിരുന്നു.( എന്നു നോക്കുക. )\n54:22 തീര്‍ച്ചയായും ആലോചിച്ച് മനസ്സിലാക്കുവാന് ഖുര്‍ആന് നാം എളുപ്പമുള്ളതാക്കിയിരിക്കുന്നു. എന്നാല് ആലോചിച്ച് മനസ്സിലാക്കുന്നവരായി ആരെങ്കിലുമുണ്ടോ?\n54:23 ഥമൂദ് സമുദായം താക്കീതുകളെ നിഷേധിച്ചു കളഞ്ഞു.\n54:24 അങ്ങനെ അവര് പറഞ്ഞു. നമ്മളില് പെട്ട ഒരു മനുഷ്യനെ, ഒറ്റപ്പെട്ട ഒരുത്തനെ നാം പിന്തുടരുകയോ? എങ്കില് തീര്‍ച്ചയായും നാം വഴിപിഴവിലും ബുദ്ധിശൂന്യതയിലും തന്നെയായിരിക്കും\n54:25 നമ്മുടെ കൂട്ടത്തില് നിന്ന് അവന്നു പ്രത്യേകമായി ഉല്‍ബോധനം നല്‍കപ്പെട്ടു എന്നോ? അല്ല, അവന് അഹങ്കാരിയായ ഒരു വ്യാജവാദിയാകുന്നു.\n54:26 എന്നാല് നാളെ അവര് അറിഞ്ഞ് കൊള്ളും; ആരാണ് അഹങ്കാരിയായ വ്യാജവാദിയെന്ന്.\n54:27 ( അവരുടെ പ്രവാചകന് സ്വാലിഹിനോട് നാം പറഞ്ഞു: ) തീര്‍ച്ചയായും അവര്‍ക്ക് ഒരു പരീക്ഷണമെന്ന നിലയില് നാം ഒട്ടകത്തെ അയക്കുകയാകുന്നു. അത് കൊണ്ട് നീ അവരെ നിരീക്ഷിച്ച് കൊണ്ടിരിക്കുക. ക്ഷമ കൈക്കൊള്ളുകയും ചെയ്യുക.\n54:28 വെള്ളം അവര്‍ക്കിടയില് (അവര്‍ക്കും ഒട്ടകത്തിനുമിടയില്) പങ്കുവെക്കപ്പെട്ടതാണ് എന്ന് നീ അവര്‍ക്ക് വിവരം അറിയിക്കുകയും ചെയ്യുക. ഓരോരുത്തരുടെയും ജലപാനത്തിന്നുള്ള ഊഴത്തില് (അതിന്ന് അവകാശപ്പെട്ടവര്) ഹാജരാകേണ്ടതാണ്.\n54:29 അപ്പോള് അവര് അവരുടെ ചങ്ങാതിയെ വിളിച്ചു. ങ്ങനെ അവന് ( ആ കൃത്യം ) ഏറ്റെടുത്തു. ( ആ ഒട്ടകത്തെ ) അറുകൊലചെയ്തു.\n54:30 അപ്പോള് എന്‍റെ ശിക്ഷയും എന്‍റെ താക്കീതുകളും എങ്ങനെയായിരുന്നു ( എന്നു നോക്കുക. )\n54:31 നാം അവരുടെ നേരെ ഒരു ഘോരശബ്ദം അയക്കുക തന്നെ ചെയ്തു. അപ്പോള് അവര് ആല വളച്ച് കെട്ടുന്നവര് വിട്ടേച്ചുപോയ ചുള്ളിത്തുരുമ്പുകള് പോലെ ആയിത്തീര്‍ന്നു.\n54:32 തീര്‍ച്ചയായും ആലോചിച്ചു മനസ്സിലാക്കുവാന് ഖുര്‍ആന് നാം എളുപ്പമുള്ളതാക്കിയിരിക്കുന്നു. എന്നാല് ആലോചിച്ച് മനസ്സിലാക്കുന്നവരായി ആരെങ്കിലുമുണ്ടോ?\n54:33 ലൂത്വിന്‍റെ ജനത താക്കീതുകളെ നിഷേധിച്ചു കളഞ്ഞു.\n54:35 നമ്മുടെ പക്കല് നിന്നുള്ള ഒരു അനുഗ്രഹമെന്ന നിലയില്. അപ്രകാരമാകുന്നു നന്ദികാണിച്ചവര്‍ക്ക് നാം പ്രതിഫലം നല്‍കുന്നത്.\n54:36 നമ്മുടെ ശിക്ഷയെപറ്റി അദ്ദേഹം ( ലൂത്വ് ) അവര്‍ക്കു താക്കീത് നല്‍കുകയുണ്ടായി. അപ്പോള് അവര് താക്കീതുകള് സംശയിച്ച് തള്ളുകയാണ് ചെയ്തത്.\n54:37 അദ്ദേഹത്തോട് ( ലൂത്വിനോട് ) അദ്ദേഹത്തിന്‍റെ അതിഥികളെ (ദുര്‍വൃത്തിക്കായി) വിട്ടുകൊടുക്കുവാനും അവര് ആവശ്യപ്പെടുകയുണ്ടായി. അപ്പോള് അവരുടെ കണ്ണുകളെ നാം തുടച്ചുനീക്കി. എന്‍റെ ശിക്ഷയും എന്‍റെ താക്കീതുകളും നിങ്ങള് അനുഭവിച്ച് കൊള്ളുക (എന്ന് നാം അവരോട് പറഞ്ഞു.)\n54:38 അതിരാവിലെ അവര്‍ക്ക് സുസ്ഥിരമായ ശിക്ഷ വന്നെത്തുക തന്നെ ചെയ്തു.\n54:39 എന്‍റെ ശിക്ഷയും എന്‍റെ താക്കീതുകളും നിങ്ങള് അനുഭവിച്ചു കൊള്ളുക.( എന്ന് നാം അവരോട് പറഞ്ഞു. )\n54:40 തീര്‍ച്ചയായും ആലോചിച്ചു മനസ്സിലാക്കുന്നതിന് ഖുര്‍ആന് നാം എളുപ്പമുള്ളതാക്കിയിരിക്കുന്നു. എന്നാല് ആലോചിച്ച് മനസ്സിലാക്കുന്നവരായി ആരെങ്കിലുമുണ്ടോ?\n54:41 ഫിര്‍ഔന് കുടുംബത്തിനും താക്കീതുകള് വന്നെത്തുകയുണ്ടായി.\n54:42 അവര് നമ്മുടെ ദൃഷ്ടാന്തങ്ങളെ മുഴുവന് നിഷേധിച്ചു തള്ളിക്കളഞ്ഞു.അപ്പോള് പ്രതാപിയും ശക്തനുമായ ഒരുത്തന് പിടികൂടുന്ന വിധം നാം അവരെ പിടികൂടി.\n54:43 ( ഹേ, അറബികളേ, ) നിങ്ങളുടെ കൂട്ടത്തിലെ സത്യനിഷേധികള് അവരെക്കാളൊക്കെ ഉത്തമന്‍മാരാണോ? അതല്ല, വേദപ്രമാണങ്ങളില് നിങ്ങള്‍ക്ക് ( മാത്രം ) വല്ല ഒഴിവുമുണ്ടോ?\n54:44 അതല്ല, അവര് പറയുന്നുവോ; ഞങ്ങള് സംഘടിതരും സ്വയം പ്രതിരോധിക്കാന് കഴിവുള്ളവരുമാണ് എന്ന്.\n54:45 എന്നാല് വഴിയെ ആ സംഘം തോല്‍പിക്കപ്പെടുന്നതാണ്. അവര് പിന്തിരിഞ്ഞ് ഓടുകയും ചെയ്യും.\n54:46 തന്നെയുമല്ല, ആ അന്ത്യസമയമാകുന്നു അവര്‍ക്കുള്ള നിശ്ചിത സന്ദര്‍ഭം. ആ അന്ത്യസമയം ഏറ്റവും ആപല്‍ക്കരവും അത്യന്തം കയ്പേറിയതുമാകുന്നു.\n54:47 തീര്‍ച്ചയായും ആ കുറ്റവാളികള് വഴിപിഴവിലും ബുദ്ധിശൂന്യതയിലുമാകുന്നു.\n54:48 മുഖം നിലത്തു കുത്തിയനിലയില് അവര് നരകാഗ്നിയിലൂടെ വലിച്ചിഴക്കപ്പെടുന്ന ദിവസം. ( അവരോട് പറയപ്പെടും: ) നിങ്ങള് നരകത്തിന്‍റെ സ്പര്‍ശനം അനുഭവിച്ച് കൊള്ളുക.\n54:49 തീര്‍ച്ചയായും ഏതു വസ്തുവെയും നാം സൃഷ്ടിച്ചിട്ടുള്ളത് ഒരു വ്യവസ്ഥപ്രകാരമാകുന്നു.\n54:50 നമ്മുടെ കല്‍പന ഒരൊറ്റ പ്രഖ്യാപനം മാത്രമാകുന്നു. കണ്ണിന്‍റെ ഒരു ഇമവെട്ടല് പോലെ.\n54:51 ( ഹേ, സത്യനിഷേധികളേ, ) തീര്‍ച്ചയായും നിങ്ങളുടെ കക്ഷിക്കാരെ നാം നശിപ്പിക്കുകയുണ്ടായിട്ടുണ്ട്. എന്നാല് ആലോചിച്ച് മനസ്സിലാക്കുന്നവരായി ആരെങ്കിലുമുണ്ടോ?\n54:52 അവര് പ്രവര്‍ത്തിച്ച ഏത് കാര്യവും രേഖകളിലുണ്ട്.\n54:53 ഏത് ചെറിയകാര്യവും വലിയ കാര്യവും രേഖപ്പെടുത്തി വെക്കപ്പെടുന്നതാണ്.\n54:54 തീര്‍ച്ചയായും ധര്‍മ്മനിഷ്ഠ പാലിച്ചവര് ഉദ്യാനങ്ങളിലും അരുവികളിലുമായിരിക്കും.\n54:55 സത്യത്തിന്‍റെ ഇരിപ്പിടത്തില്, ശക്തനായ രാജാവിന്‍റെ അടുക്കല്.


ഇങ്ങനെയും ഒരു നോവലെഴുതാനാകുമോ ? –\nലിജീഷ് കുമാര് എഴുതിയ ഗുജറാത്ത് എന്ന നോവലിനെ കുറിച്ച് ഖദീജാ മുംതാസ്\nലിജീഷ് കുമാര് എന്ന ഇരുപത്തിയാറുകാരന് എന്നെ അത്ഭുതപ്പെടുത്തുന്നു. ‘ഗുജറാത്തി’ന്റെ കാവ്യാത്മകമായ, ധ്യാനാത്മകമായ വരികളിലൊളിപ്പിച്ചുവെച്ച വിസ്മയങ്ങള് കണ്ടെത്താനാകാതെ എന്നിലെ ആസ്വാദക ഗതി മുട്ടുന്നു. ഇങ്ങനെയും ഒരു നോവലെഴുതാനാകുമോ ? മുഴുവന് കവിത പോലൊരു നോവല് !! ഒട്ടും കാവ്യാത്മകമല്ലാത്ത, തികച്ചും ആസുരമായ ഒരു വിഷയത്തെച്ചൊല്ലി ?\n‘ഞാനിപ്പോള് പഴയ ഞാനല്ല. ഞാന് ജീവിക്കുന്ന ദേശം എന്റെയല്ല’ എന്നു പറഞ്ഞുകൊണ്ട് എഴുത്ത് തുടങ്ങുന്ന ഒരു ഇരുപത്തിയാറുകാരന്!\nപ്രതിവിപ്ലവത്തിന്റെ കരുത്ത് കാട്ടാന് ആരൊക്കെ സംഘടിക്കരുതെന്നു പ്രാര്‍ഥിച്ചുവോ, അവരെല്ലാം സംഘടിക്കുകയും ‘അരാമ’ന്‍മാരുടെ ആ സംഘടന വളരുകയും ചെയ്യുന്നത് കണ്ട് തളരുന്നത് ഒരു എഴുപത്തിയഞ്ച്കാരനല്ല, ഒരു യുവവയസ്സന് ! മണ്ണ് ചുമക്കുന്ന അണ്ണാന് കുഞ്ഞുങ്ങളും വാലിനു തീ കൊളുത്തപ്പെട്ട കുരങ്ങന്മാരും കൂടി ഒരു ദേശത്തെ മുഴുവന് കത്തിയാളുന്ന തെരുവുകളാക്കിയപ്പോള്, അരാമന്മാര് ആ തെരുവുകളില് വന്നു നിന്ന് ആശീര്‍വദിക്കുന്ന കാഴ്ച കണ്ടിട്ടും ഒന്നും ചെയ്യാനാവാത്തതിനെപ്പറ്റി ആലോചിക്കുക മാത്രം ചെയ്യേണ്ടി വരുന്നതിന്റെ വ്യഥ; അത് മുഴുവന് ഓരോ വരികളിലും തുടിച്ചു നില്‍ക്കുകയാണ് ഈ നോവലില്. അതെ,യുവത്വങ്ങള്‍ക്കായി എന്തൊരു ദേശീയതയാണ് നാം ആറു ദശാബ്ദം കൊണ്ട് കാത്തുവെച്ചത് ? മുപ്പതു വയസ്സിനു മേല് പ്രായമുള്ള ഓരോ ഇന്ത്യക്കാരനും ഇതിനു മറുപടി പറയാന് ബാധ്യസ്ഥരാണ്. സങ്കുചിത, സ്വാര്‍ത്ഥ ലാഭങ്ങള്‍ക്ക് വേണ്ടി, ഹീനമായ രാഷ്ട്രീയ ലാഭങ്ങള്‍ക്ക് വേണ്ടി, ജനാധിപത്യവും, മതേതരത്വവും, നല്ല സ്വാതന്ത്ര്യവും ഉപയോഗിച്ച് മതമൂല്യങ്ങളെയും സനാതനവിശ്വാസങ്ങളെയും വ്യഭിചരിക്കുകയായിരുന്നില്ലേ നാം ? കൈക്കരുത്തുകാട്ടി, ആള്‍ക്കരുത്തു കാട്ടി മറുപക്ഷത്തെ നിശബ്ദമാക്കാമെന്ന് പിന്നാലെ വന്ന അണ്ണാന് കുഞ്ഞുങ്ങളെയും കുരങ്ങന് കുട്ടികളെയും ചൊല്ലിപ്പഠിപ്പിക്കുകയായിരുന്നില്ലേ ? അല്ലെങ്കില് അപകടകരമായ ഈ പോക്കിനെതിരെ നിസ്സംഗരായി, തന്‍കാര്യം നോക്കികളായി, വേറെന്തൊക്കെയോ സാര്‍വദേശീയ കാര്യങ്ങള് ചര്‍ച്ച ചയ്തു നേരം പോക്കുകയോ ? ഇന്ന് കുട്ടിക്കുരങ്ങന്‍മാരെ കൊണ്ട് ചുടു ചോറ് മാന്തിക്കുക മാത്രമല്ല, വാലില് തുണി ചുറ്റി, തീ കൊടുത്തു തെരുവിലേക്കയക്കുകയും ചെയ്യുന്നു ! കളിപ്പാട്ടങ്ങളെ ബോംബുകളാക്കി മാറ്റി, പിഞ്ചു കുഞ്ഞുങ്ങളെപ്പോലും ചാവേറുകളാക്കി. അതെ ഗോധ്രയും ഗുജറാത്തുമൊക്കെയും പ്രതീകങ്ങള് മാത്രം. ദൈവങ്ങള് തെരുവുപോക്കിരികളും, കൂട്ടിക്കൊടുപ്പുകാരുമൊക്കെയായി വേഷം മാറിക്കൊണ്ടിരിക്കുന്നത് ഇന്ന് രാജ്യമൊട്ടാകെയാണ്. ഉള്‍വലിഞ്ഞുള്‍വലിഞ്ഞ് ഒന്നുമല്ലാതായിക്കൊണ്ടിരിക്കുന്നു ഒരു രാജ്യത്തെ പ്രജകള് മുഴുവനും.\nഉണ്ണിയെന്ന പത്രപ്രവര്‍ത്തകന് ചെന്ന് പെടുന്ന വിവാദ ഭൂമികളിലെല്ലാം, നരോദ, ഗോധ്ര , വഡോദര, പെണ്ടഗണ് അങ്ങനെയങ്ങനെ, വായനക്കാരനും വിയര്‍ത്തെത്തുന്നുണ്ട്. നാട്ടില് സനില എന്ന ഭാര്യയേയും, കമല എന്ന രഹസ്യക്കാരിയെയും നിലനിര്‍ത്തുന്ന ഉണ്ണിയുടെ ജന്നിഫര്, പര്‍ജീത്‌കൌര് എന്നീ കിടക്കറ സുഹൃത്തുക്കളെയും, പര്‍വീണ് എന്ന ഡോക്യുമെന്ററി സംവിധായികയെയും, കൃഷ്ണന് കുട്ടിയേട്ടനെയും സുമിത്രേട്ടത്തിയെയും, ജസ്വന്ത് എന്ന ചായക്കടക്കാരനെയും, ദക്ഷയേയും ഒക്കെ മാന്ത്രിക വരകള് പോലെ വായനക്കാരന്റെ നെഞ്ചില് കോറിയിടാനും നോവലിസ്ടിനാകുന്നുണ്ട്. കഠിനമായ ഉള്‍ത്താപത്തിലും ഉണ്ണി പ്രകടിപ്പിക്കുന്ന ക്രൂരമെന്നു തോന്നിക്കാവുന്ന നിസ്സംഗത, നിര്‍വ്വികാരത എന്തിന്റെയൊക്കെയോ സൂചനയായി തോന്നി. എല്ലാ വിഭാഗീയതകള്‍ക്കുമതീതമായി യുവത്വം നീതിക്ക് വേണ്ടി ഗര്‍ജ്ജിക്കുന്നിടത്തുനിന്ന്, ‘നമ്മളൊക്കെയൊരുതരം നേരമ്പോക്കുകളുടെ സൃഷ്ടിയാണ്’ എന്നും ‘ ധര്‍മ്മം എപ്പോഴും ബലവാന് ചെയ്യുന്നതാണ് ‘ എന്നുമൊക്കെ നിസ്സഹായരാകേണ്ടി വരുന്ന വൈരുധ്യം തീര്‍ച്ചയായും വിശകലനമര്‍ഹിക്കുന്നു.\nലിജീഷ് കുമാറില് നിന്ന് നമുക്കിനിയുമേറെ പ്രതീക്ഷിക്കാം. ചിന്തിക്കുന്ന ആര്‍ദ്രമായ മനസ്സും സുന്ദരമായ, കൊതിപ്പിക്കുന്ന ഭാഷയും കൈമുതലായുണ്ടല്ലോ.\nഖദീജാ മുംതാസിനെ കുറിച്ച് അല്പം\nപ്രശസ്ത മലയാള സാഹിത്യകാരിയും നോവലിസ്റ്റുമാണ് ഖദീജ മുംതാസ്. 1955ല് തൃശ്ശൂര് ജില്ലയിലെ കാട്ടൂരില് ആണ് ജനനം. കോഴിക്കോട് മെഡിക്കല് കോളേജില് സ്ത്രീരോഗ വിഭാഗത്തില് പ്രൊഫസര് ആയി പ്രവര്‍ത്തിക്കുന്നു.\nമികച്ച നോവലിനുള്ള കേരള സാഹിത്യ അക്കാദമിയുടെ പുരസ്‌കാരം 2010ല് ബര്‍സ എന്ന നോവല് നേടിയിട്ടുണ്ട്\n73 dr khadeeja mumtas\nLabels: 73 dr khadeeja mumtas


വിമാന ദുരന്തം: 157പേരും മരിച്ചതായി റിപ്പോർട്ട്: വിമാനത്തിലുണ്ടായിരുന്നത് 33 രാജ്യങ്ങളിലെ യാത്രക്കാര് - ഇ വാർത്ത | evartha\n149 യാത്രക്കാരും എട്ട് ജീവനക്കാരുമായി കെനിയയിലെ നയ്റോബിയിലേക്കു പോയ എത്യോപ്യൻ എയർലൈൻസിന്റെ വിമാനം തകർന്നു. വിമാനത്തിലുണ്ടായിരുന്ന 157 പേരും മരിച്ചെന്നാണു രാജ്യാന്തര മാധ്യമങ്ങളുടെ റിപ്പോർട്ടുകൾ. പ്രാദേശിക സമയം രാവിലെ 8.44നാണ് അപകടമുണ്ടായതെന്ന് വിമാനക്കമ്പനിയുടെ വക്താവ് വാർത്താ ഏജൻസിയായ റോയിട്ടേഴ്സിനോടു പറഞ്ഞു.\nവിമാനത്തിലുണ്ടായിരുന്ന മുഴുവൻ പേരും മരിച്ചതായി എത്യോപ്യയിലെ സർക്കാർ മാധ്യമങ്ങൾ സ്ഥിരീകരിച്ചതോടെ നിരവധി ആഫ്രിക്കൻ നേതാക്കന്മാർ അനുശോചനം അറിയിച്ചു. എത്യോപ്യയുടെ തലസ്ഥാനമായ അഡിസ് അബാബയിൽനിന്ന് കെനിയയുടെ തലസ്ഥാനമായ നെയ്റോബിയിലേക്കു തിരിച്ച ഇ ടി 302 വിമാനമാണ് പറയന്നുയർന്ന് കുറച്ചുസമയത്തിനുള്ളിൽ തകർന്നുവീണത്. ബിഷോപ്ടു നഗരത്തിനു സമീപത്തെ ടുളു ഫരയിലാണ് വിമാനം തകർന്നുവീണത്.\nഞായറാഴ്ച രാവിലെ 8.44( പ്രാദേശിക സമയം) ഓടെയായിരുന്നു അപകടം. ബോയിങ് 737-800 മാക്സ് വിമാനമാണ് അപകടത്തിൽപെട്ടത്. അപകടകാരണം ഇനിയും വ്യക്തമായിട്ടില്ല. അപകടത്തിൽ മരിച്ചവരുടെ കുടുംബങ്ങളെ എത്യോപ്യൻ പ്രസിഡന്റ് അനുശോചനം അറിയിച്ചിട്ടുണ്ട്. 33 രാജ്യക്കാർ വിമാനത്തിലുണ്ടായിരുന്നു.


Aadhaar card in the form ofavisiting card,these are the steps to get the card - Malayalam Goodreturns\n» വിസിറ്റിങ്ങ് കാർഡ് രൂപത്തിൽ ആധാർ കാർഡ്; മുടക്കേണ്ടത് വെറും 50 രൂപ, ചെയ്യേണ്ടത് ഇത്രമാത്രം,\nPublished: Tuesday, September 29, 2020, 21:25 [IST]\n37 min ago വന്‍മുന്നേറ്റം തുടര്‍ന്ന് വിപണി; സെന്‍സെക്‌സ് റെക്കോര്‍ഡ് ഉയരത്തില്\nദില്ലി; വിസിറ്റിങ്ങ് കാർഡ് രൂപത്തിലുള്ള ആധാർ കാർഡുകളുമായി യുണിക് ഐഡന്റിഫിക്കേഷന് അതോറിറ്റി ഓഫ് ഇന്ത്യ(യുഐഎഡിഐ). കാർഡിൽ ഡിജിറ്റലായി ഒപ്പിട്ട ക്യുആർ കോഡ്, ഹോളോഗ്രാം തുടങ്ങി നിരവധി സുരക്ഷാ സവിശേഷതകൾ ഉണ്ടാകും.\nലളിതമായ ഘട്ടങ്ങളിലൂടെ ഓൺ‌ലൈൻ വഴി പുതിയ ആധാർ കാർഡിനായി ഉടമകൾക്ക് അപേക്ഷിക്കാം. തപാൽ ചാർജ്, ജിഎസ്ടി എന്നിവയുൾപ്പെടെ 50 രൂപ യാണ് ഫീസ്. സ്പീഡ് പോസ് വഴി കാർഡുകൾ ലഭ്യമാകും.\nകാർഡുകൾ അപേക്ഷിക്കുന്നതിനായി ചെയ്യേണ്ടത് ഇത്രമാത്രം\nആദ്യം യുണിക് ഐഡന്റിഫിക്കേഷന് അതോറിറ്റി ഓഫ് ഇന്ത്യ(യുഐഎഡിഐ)യുടെ വെബ്സൈറ്റ് സന്ദർശിക്കുക\nആധാർ നമ്പർ നൽകുക. നിർദ്ദിഷ്ട സ്ഥലത്ത് മൊബൈൽ ഫോണിൽ ലഭിക്കുന്ന ഒടിപി നമ്പർ നൽകുക.\nഉപയോക്താവിനെക്കുറിച്ചുള്ള അടിസ്ഥാന വിവരങ്ങൾ അടങ്ങിയ ഒരു പുതിയ പേജ് തുറന്നുവരും. ഇതിൽ വിശദാംശങ്ങൾ ശരിയാണെന്ന് ഉറപ്പാക്കുക.\n50 രൂപ ഫീസ് അടയ്ക്കുക. യുപിഐ, ക്രെഡിറ്റ് കാർഡ്, ഡെബിറ്റ് കാർഡ് സൗകര്യങ്ങൾ എന്നിവ ഇതിന് ഉപയോഗിക്കാം\nപണം അടച്ച് കഴിഞ്ഞാൽ അപ്ലിക്കേഷന്റെ നില പരിശോധിക്കുന്നതിന് ഒരു റഫറൻസ് നമ്പർ ലഭിക്കും. ഇത് ഉപയോഗിച്ച് കാർഡിന്റെ സ്റ്റാറ്റസ് എന്താണെന്ന് പരിശോധിക്കാം\nപിന്നീട്, കാർഡ് തപാൽ വഴി ലഭിക്കും\nAadhaar card in the form ofavisiting card,these are the steps to get the card\nStory first published: Tuesday, September 29, 2020, 21:25 [IST]


Friday September 25th, 2020 - 8:02:am\nതൃശൂര് വാടാനപ്പള്ളിയില് പിടിച്ചെടുത്ത 15 ടണ് അഴുകിയ മത്സ്യം കുഴി...\nതൃശൂര് വാടാനപ്പള്ളിയില് പിടിച്ചെടുത്ത 15 ടണ് അഴുകിയ മത്സ്യം കുഴിച്ചുമൂടി\nPublished: Saturday 11 April 2020 11:42:43 PM\nതൃശൂര് : കഴിഞ്ഞ ദിവസം വാടാനപ്പള്ളിയില് പിടിച്ചെടുത്ത 15 ടണ് അഴുകിയ മത്സ്യം കുഴിച്ചുമൂടി. ജില്ലാ ഫുഡ് ആന്‍ഡ് സേഫ്റ്റി കമ്മിഷണര് സി.എ. ജനാര്‍ദനന് സ്ഥലത്തെത്തി പ്രാഥമിക പരിശോധന നടത്തിയശേഷമായിരുന്നു മത്സ്യം നശിപ്പിച്ചത്. മാര്‍ക്കറ്റിന് സമീപം കുഴിയെടുത്ത് ഫിനോയിലും ബ്ലീച്ചിങ് പൗഡറും ഉപയോഗിച്ചായിരുന്നു നടപടി.\nവെള്ളിയാഴ്ച വൈകിട്ടായിരുന്നു ഒഡീഷയില്‍നിന്നു പത്തുലക്ഷം വിലവരുന്ന മത്സ്യം കണ്ടെയ്‌നറില് വാടാനപ്പള്ളി ഫിഷ് മാര്‍ക്കറ്റിലെത്തിയത്. തീരദേശ മേഖലയിലെ മത്സ്യവിപണിയെ ലക്ഷ്യമാക്കിയാണ് അഴുകിയ മത്സ്യം കൊണ്ടുവന്നത്. നാട്ടുകാരുടെ പരാതിപ്രകാരം ആരോഗ്യവകുപ്പ് ഉദ്യോഗസ്ഥരും പോലീസും സ്ഥലത്തെത്തിയാണ് നടപടിയെടുത്തത്.\nജില്ലയില് ലോക്ക് ഡൗണിന്റെ പശ്ചാത്തലത്തില് ഇതര സംസ്ഥാനങ്ങളില്‍നിന്നും മത്സ്യത്തിന്റെ വരവ് വര്‍ധിച്ചതായി സേഫ്റ്റി കമ്മിഷണര് സി.എ. ജനാര്‍ദനന് പറഞ്ഞു. ശീതീകരണസംവിധാനം ഇല്ലാതെയാണ് വണ്ടികളില് മത്സ്യം കൊണ്ടുവരുന്നത്. ജില്ലയില് കര്‍ശനമായ പരിശോധന തുടരുമെന്ന് കമ്മിഷണര് പറഞ്ഞു.\nRead more topics: thrissur,vadanappalli,rotten fish seized\nthrissur vadanappalli rotten fish seized


കേരളത്തില് തുടര്‍ഭരണം പ്രവചിച്ച് ടൈംസ് നൗ-സി വോട്ടര് സര്‍വേ; എല്‍ഡിഎഫ് 82 സീറ്റുകളില് വിജയിക്കും; യുഡിഎഫ് നേടുന്നത് 56 സീറ്റുകള്; ബിജെപി ഒരു സീറ്റില് ഒതുങ്ങുമെന്നും സര്‍വേ\nന്യൂഡല്‍ഹി: കേരളത്തില് 82 സീറ്റുകള് വിജയിച്ച് എല്‍ഡിഎഫ് തുടര്‍ഭരണത്തിലെത്തുമെന്ന് ടൈംസ് നൗ-സി വോട്ടര് സര്‍വേ. യുഡിഎഫ് 56 സീറ്റുകളില് വിജയിക്കുമെന്നും ബിജെപി ഒരു സീറ്റില് ഒതുങ്ങുമെന്നും സര്‍വേ പ്രവചിക്കുന്നു.\nഎല്‍ഡിഎഫ് 78 മുതല് 86 വരെ സീറ്റുകള് നേടുമെന്നാണ് പ്രവചനം. യുഡിഎഫിന് 52 മുതല് 60 സീറ്റുകള് വരെ ലഭിക്കാം. ബിജെപിക്ക് 0-2 സീറ്റുകള് ലഭിക്കാനാണ് സാധ്യത.\nമുഖ്യമന്ത്രിയാകാന് ജനങ്ങള് ആഗ്രഹിക്കുന്നവരുടെ പട്ടികയില് പിണറായി വിജയനാണ് ഒന്നാം സ്ഥാനത്ത്. 42.34 ശതമാനംപേര് അദ്ദേഹത്തിന്റെ പ്രവര്‍ത്തനത്തില് സംതൃപ്തി രേഖപ്പെടുത്തി.\nസര്‍ക്കാരിന്റെ പ്രവര്‍ത്തനത്തില് 36.36 ശതമാനം പേര് അതീവ സംതൃപ്തിയും 39.66 ശതമാനം പേര് സംതൃപ്തിയും രേഖപ്പെടുത്തി. കേരളത്തില്‍നിന്ന് സര്‍വെയില് പങ്കെടുത്ത 55.84 ശതമാനം പേരും രാഹുല് ഗാന്ധി പ്രധാനമന്ത്രി ആകണമെന്ന ആഗ്രഹമാണ് പ്രകടിപ്പിച്ചത്. 31.95 ശതമാനം പേര് നരേന്ദ്ര മോദി പ്രധാനമന്ത്രിയാകണമെന്ന ആഗ്രഹം പ്രകടിപ്പിച്ചു.\nഎല്‍ഡിഎഫിന്റെ വോട്ട് ഷെയറില് 0.6 ശതമാനം കുറവ് വരുമെന്നും സര്‍വെ പ്രവചിക്കുന്നു. 2016-ല് 43.5 ശതമാനം വോട്ട് ഷെയര് ഉണ്ടായിരുന്നത് 2021 ല് 42.9 ശതമാനമായി കുറയും. യുഡിഎഫിന്റെ വോട്ട് ഷെയര് 38.8 ശതമാനത്തില്‍നിന്ന് 37.6 ശതമാനമായി കുറയും.